Invalid JSON:Expected double-quoted property name in JSONat line 69, column 17
[
{
"chapter": 1,
"verse": 1,
"miskito": "Kau diara wala nani sut paskras kan ba tâura, Gâd bui kasbrika pura ba bara tasba ba wal pas paskan."
},
{
"chapter": 1,
"verse": 2,
"miskito": "Tasba ra diara nani ba ai watlika kat apia, bîla baman kan; kabu tihuka tara ra tihmia tara nani baman baha purara kan, bara Gâd spiritka ba lî nani purara tauki kan."
},
{
"chapter": 1,
"verse": 3,
"miskito": "Bamna Gâd bila: “¡Ingni ba takbia!”, Bara ingni ba takan."
},
{
"chapter": 1,
"verse": 4,
"miskito": "Bara Gâd kaikan ingni ba yamni kan, bamna witin ingni ba tihmia tara ba wina dakbi sakan,"
},
{
"chapter": 1,
"verse": 5,
"miskito": "bara witin mita ingni ba “kakna” mâkan, bara tihmu tara ba “tihmia” mâkan."
},
{
"chapter": 1,
"verse": 6,
"miskito": "Baha ningkara Gâd bila win: “Lî nani ba lilara aihka dakbi sakanka bâra kabia, bara lî nani mâyara ba bara purara ba wal aihka dakbi sâkbia.” Bara baku takan."
},
{
"chapter": 1,
"verse": 7,
"miskito": "Aihka dakbi sakaia ba Gâd daukan: lî nani lilapas ra bîla kwawanka takan kan, bara lî nani purara ba mâyara ba wina baiki sakan."
},
{
"chapter": 1,
"verse": 8,
"miskito": "Bara Gâd bui pura ba nina “kasbrika pura” mâkan. Bara naku natka ra yu wâlka"
},
{
"chapter": 1,
"verse": 9,
"miskito": "Bamna Gâd bila: “Kasbrika purara ba munhtara lî nani bâra ba, watla kumi ra"
},
{
"chapter": 1,
"verse": 10,
"miskito": "Ningkara tasba lâwan ba nina “tasba” mâkan, bara lî nani asla takan ba nina"
},
{
"chapter": 1,
"verse": 11,
"miskito": "naku win: “Tasba ba yaka inta wahia sangni nani sâtka sut sâkbia: inma bani ai saumukka sâtka nani sâkbia ba bara dus nani sin ai mâ bri kabia ba.” Bara baku takan."
},
{
"chapter": 1,
"verse": 12,
"miskito": "Tasba ba inta wahia sangni nani sâtka bani ba sakan: inma bani ai saumukka sâtka saki ba bara dus nani ai mâ bri ba sin. Bara Gâd kaikan baha sut ba yamni kan."
},
{
"chapter": 1,
"verse": 13,
"miskito": "Bara naku natka ra yu yumhpika ba tnata alkan."
},
{
"chapter": 1,
"verse": 14,15,
"miskito": "Bamna Gâd bila: “Ingni nani bâra kabia kasbrika pura sangnika tara ba ra, bara tasba ra ingni yabia bara kakna ba tihmia wina aihka lakbia, bara sain nani baku kabia yu nani ba kulkaia dukiara, mani nani bara yua tara nani ba sin.” Bara baku takan."
},
{
"chapter": 1,
"verse": 16,
"miskito": "Ingni tara nani wâl ba Gâd paskan: yahpa ba kakna ra ingni daukaia, bara sirpi ba lika tihmia ra ingni yabaia dukiara. Slilma nani sin paskan."
},
{
"chapter": 1,
"verse": 17,
"miskito": "Bara baha ingnika nani ba Gâd bui kasbrika purara sangnika tara ba ra mangkan, tasba purara ingni yabaia dukiara,"
},
{
"chapter": 1,
"verse": 18,
"miskito": "kakna an tihmia, bara baku ingni ba tihmia tara ba wina aihka sakaia dukiara sin. Bara Gâd kaikan baha sut ba yamni kan."
},
{
"chapter": 1,
"verse": 19,
"miskito": "Bara naku natka ra yu walhwalka ba tnata alkan."
},
{
"chapter": 1,
"verse": 20,
"miskito": "Bara Gâd bila win: “Lî nani ba mita yarka daiwan sâtka bani ba sâkbia, bara tnawira nani sin tasba purara pâsa ra pâli tauki kabia.” Bara baku takan."
},
{
"chapter": 1,
"verse": 21,
"miskito": "Bara Gâd bui kabu daiwra tarka tara nani ba paskan, bara lî wina taki daiwra nani bara liura ai rayaka bri nani ba sut, bara tnawira nani sut ba sin. Bara Gâd kaikan baha lika baku yamni kan,"
},
{
"chapter": 1,
"verse": 22,
"miskito": "bara Gâd bui daiwan nani paskata ba ra yamni munan naha bîla nani wal: “Man nani sahwi ailal pali taki, kabu nani ba banhki dauks, bara tnawira nani sin sahwi ailal pali takan kabia tasba purara.”"
},
{
"chapter": 1,
"verse": 23,
"miskito": "Bara naku natka ra yu matsipka ba tnata alkan."
},
{
"chapter": 1,
"verse": 24,
"miskito": "Bamna Gâd bila: “Tasba ba yarka daiwan sâtka bani ba sâkbia: daiwan tim nani bara wail nani, bara tasba ra raswi tauki daiwra nani ba sin.” Bara baku takan."
},
{
"chapter": 1,
"verse": 25,
"miskito": "Gâd bui naha daiwra nani na paskan, bara kaikan baha sut ba yamni kan."
},
{
"chapter": 1,
"verse": 26,
"miskito": "Baha ningkara Gâd bila win: “Kaisa nanara yawan upla ba paskaia wan lilka pali ba talia kat. Bara witin karnika bri kabia inska nani purara, tnawira nani, daiwan tim nani bara wail nani bara tasba ra kwasi tauki nani ba sut purara sin.”"
},
{
"chapter": 1,
"verse": 27,
"miskito": "Gâd upla ba paskan piua ra, witin ai lilka talia ba kat paskan; waitna bara mairin paskata,"
},
{
"chapter": 1,
"verse": 28,
"miskito": "bara Gâd bui witin nani ra ai yamnika yabi, win: “Man nani luhpa ailal, ailal sahwi, bara tasba ba banhki dauki, witin nani purara karnika alks; tasba na banhki dauki, baha nani tâura aimaki bas; inska nani bara tnawira nani ba, bara daiwan nani tasba purara raswi tauki nani ba sin karnikam mununhtara taibi bri bas.”"
},
{
"chapter": 1,
"verse": 29,
"miskito": "Baha ningkara Gâd bila win: “Bamna nanara kaiks, inta wahia nani sâtka sut, ai saumukka saki nani ba bara dus nani sut ai mâ alki nani ba, yang bui man nani ra maikisna. Baha sut ba man nani patam brima."
},
{
"chapter": 1,
"verse": 30,
"miskito": "Sakuna daiwan wail nani ra, baku sin tnawira nani ra bara daiwan nani tasba purara raswi tauki nani ra lika, inma sangni sâtka nani sut ba ai pata piaia yabisna.” Bara baku takan,"
},
{
"chapter": 1,
"verse": 31,
"miskito": "bara Gâd kaikan diara nani witin paskan ba sut yamni pali kan. Bara baku natka ra yu matlalkahbika ba tnata alkan."
},
{
"chapter": 2,
"verse": 1,
"miskito": "Bamna baku kasbrika pura bara tasba aiska ba bara diara nani baha bilara kan ba sut pat paski tnata alkan kata."
},
{
"chapter": 2,
"verse": 2,
"miskito": "Gâd ai warkka nani daukan ba yu 7 kat paski tnata alkan, bara ris brin."
},
{
"chapter": 2,
"verse": 3,
"miskito": "Bara Gâd bui witin yu 7 wark daukan yua ba holikira kulkata, kan baha yua ba witin ris brin ai warkka aiska paskan ba wina."
},
{
"chapter": 2,
"verse": 4,
"miskito": "Naha sika kasbrika pura bara tasba ba sin paskan sturka ba."
},
{
"chapter": 2,
"verse": 5,
"miskito": "tasba ra kau inma nani sin pâwi takras kan, insla namya nani sut sin kau pâwras kata, kan lî ba sin Dawan Gâd mita kau yan tasba purara auhras kan bamna, bara upla sin kau âpu kan tasba ra insla daukaia."
},
{
"chapter": 2,
"verse": 6,
"miskito": "Ban sakuna, tasba wina lî laiwi kan, bara baku sika tasba aiska ra lî buski kan ba."
},
{
"chapter": 2,
"verse": 7,
"miskito": "Bamna Dawan Gâd bui upla ba tasba yuya pali wina paskan, bara raya kaia payaska ba kakma unta nani ra puhbi dingkan. Baku sika upla ba ai rayaka mahka brin."
},
{
"chapter": 2,
"verse": 8,
"miskito": "Bara Dawan Gâd bui dus mâ nani giadinka kumi mangkan Eden lalma tani ra, bara witin bui upla paskata ba bahara swin."
},
{
"chapter": 2,
"verse": 9,
"miskito": "Bara tasba ba wina yan dus nani pranakira sât sât pâwan, baha mâ nani ba sin kaiki aihni pin wan dauki sâtka ba. Baku sin giadin lilapas kat yan pâwan raya kaia dusa ba, bara diara yamni bara diara saura ba wal tânka kaikaia dusa ba sin."
},
{
"chapter": 2,
"verse": 10,
"miskito": "Bara Eden ba wina awala kum takan, giadin ba ra lî yaia dukiara, bara baha wina klahkla walhwal ra kilwi taki kan."
},
{
"chapter": 2,
"verse": 11,
"miskito": "Awalka pas nina ba Pisón mâkan; baha sika Havilá tasbaya aiska kir tawi ba, bamna bahara gul bâra sa."
},
{
"chapter": 2,
"verse": 12,
"miskito": "Bara tasbaya gulka ba pain pali sa; bahara dus mâka painkira sâtka kum bâra sa bara walpa sangni manakira sin."
},
{
"chapter": 2,
"verse": 13,
"miskito": "Awala wâlka ba nina Guihón mâkan, baha sika Cus tasbaya kir tawi auya ba."
},
{
"chapter": 2,
"verse": 14,
"miskito": "Bara awalka yumhpika ba nina Tigris, baha sika Asiria lalmika tani ra auya ba. Bara awalka walhwalka ba nina lika Éufrates."
},
{
"chapter": 2,
"verse": 15,
"miskito": "Bamna Dawan Gâd bui upla ba Eden giadinka ra swin ba ra, plun mâ mangki bara main kaikbia dukiara,"
},
{
"chapter": 2,
"verse": 16,
"miskito": "witin ra naha adarka yaban: “Dus nani sut giadin ra bâra ba wina man piaia sip"
},
{
"chapter": 2,
"verse": 17,
"miskito": "sakuna diara yamni bara saura tânka kaikaia dusa mâ ba wina lika man pipara."
},
{
"chapter": 2,
"verse": 18,
"miskito": "Ningkara Dawan Gâd win: “Yamni apia sa upla ba yakan kabia. Bamna upla kum"
},
{
"chapter": 2,
"verse": 19,
"miskito": "-20Bamna Dawan Gâd bui daiwan nani sut bara tnawira nani sin tasba wina paskan, bara upla ra bri balan baha nani ra nina mangkbia dukiara. Bara upla ba mita daiwan tim nani sut ra nina mâkan, baku sin tnawira nani bara daiwan wail nani sut ra, bara baha nina ba wal takaski banhwan. Ban sakuna, upla ba wal baku pana pana ai hilpka dauki kaia ba lika baha nani wina kumi sin sakras kata."
},
{
"chapter": 2,
"verse": 21,
"miskito": "Bara Dawan Gâd yapan tara kum upla ba purara yan balan, bara witin yapi kan ba ra ai tnaya mina dusa kumi saki brin, bara ai watlika ra kli wîna ni prakan."
},
{
"chapter": 2,
"verse": 22,
"miskito": "Bara baha tnaya mina wina Dawan Gâd bui baha ni mairin kum paski muni, witin ba waitna ra bri balan,"
},
{
"chapter": 2,
"verse": 23,
"miskito": "bamna waitna ba mairin ra kaikan ba ra, naku win: “¡Naha lika yang wînki wina wînka sa bara dusi nani wina dusa! Bamna witin ai nina ba, ‘mairin’ mâkan kabia, kan witinka ba waitna wina brih paskan sa.”"
},
{
"chapter": 2,
"verse": 24,
"miskito": "Baku bamna mairin ba dukiara waitna ba ai aisika bara ai yaptika sin swibia, bara ai mairka ra asla prawbia, bara witin nani wal ai tânka brih, wal ai wîna kumi takbia."
},
{
"chapter": 2,
"verse": 25,
"miskito": "Waitna bara mairin ba witin nani wâlsut susu kan, sakuna baku ba dukiara wal ai swira lukras kata."
},
{
"chapter": 3,
"verse": 1,
"miskito": "Bara piuta ba kau âuya mâira kan, Dawan Gâd tasba ra daiwan nani sut paskan ba tilara. Bara baha mita mairin ra makabi walan: ¿Baku bamna, Gâd bui man nani ra mai win, dus nani giadin ra bâra ba wina mâ nani kumi sin pima apia?"
},
{
"chapter": 3,
"verse": 2,
"miskito": "Bara mairin ba pana piuta ra win: Giadin ra dus nani ba mâ wina yang nani piaia sip sna;"
},
{
"chapter": 3,
"verse": 3,
"miskito": "sakuna giadin lilara dusa mâ ba dukiara, Gâd ai win yang nani baha wina pimna apia, bara sin kangbamna apia win, kan baha daukamna kaka, pruamna ai win."
},
{
"chapter": 3,
"verse": 4,
"miskito": "Bara piuta ba bui mairin ra win: Baha lika rait apia. Man nani pruma apia."
},
{
"chapter": 3,
"verse": 5,
"miskito": "Ban sakuna, Gâd kaikisa man nani baha dusa wina pima yua ba, Gâd baku namkra ilingkan kabia, bara yamni ba wihki saura ba wal tânka kaiki banhma."
},
{
"chapter": 3,
"verse": 6,
"miskito": "Bara mairin baha walan ba ra, dusa ba kaikan, dusa mâ ba piaia painkira kan. Witin ai nakra nani ra sin pain kan, bara dusa ba sin mahka pin dauki kan, sinskira takaia dukiara. Bara mâ ba wina brin, bara pin. Baha ningkara ai maya ra sin yan, bara witin sin wal baku brih pin."
},
{
"chapter": 3,
"verse": 7,
"miskito": "Baha minitka ra ai nakra nani ba ilingwan, bara kaikan witin nani ba susu pali kan; bara witin nani kwah damni dusa wahia nani praki sipi, ai maisa wilkaika nani daukan."
},
{
"chapter": 3,
"verse": 8,
"miskito": "Bara witin nani walan, Dawan Gâd giadin ra tutni ra payaska krawi ba tilara tauki kan; bara upla ba ai maya wal, Dawan Gâd mawan wina giadin dusa nani tilara yukuwan."
},
{
"chapter": 3,
"verse": 9,
"miskito": "Bara Dawan Gâd upla ra winan, bara win: ¿Man anira sma?"
},
{
"chapter": 3,
"verse": 10,
"miskito": "Bara witin pana win: Giadin ra tauki kapram ba yang walri, bara sibrin ai daukan, kan yang susu katna bamna; bara yang yukuwri."
},
{
"chapter": 3,
"verse": 11,
"miskito": "Bara Gâd bui witin ra win: ¿Ya mamrikan man ba susu sma ba? ¿Yang bui man ra adar maikri baha dusa wina pima apia, dîa baha wina piram ki?"
},
{
"chapter": 3,
"verse": 12,
"miskito": "Bara upla ba pana win: Mairin yang wal kaia aikram ba, witin dus ba wina mâ aikan, bara yang piri."
},
{
"chapter": 3,
"verse": 13,
"miskito": "Bara Dawan Gâd mairin ra win: ¿Baha dîa man daukram? Bara mairin ba win: Piuta ba kunin ai munan, ba mita yang dusa mâ ba piri."
},
{
"chapter": 3,
"verse": 14,
"miskito": "Bara Dawan Gâd piuta ra win: Man naha daukram ba mita, man ba aihka saura pali mai kulkan sa daiwan nani sut tilara. Biamra purara baman kwasi tauki kama, bara tasba yuya dabi watauki kama rayakam yua nani sut ra."
},
{
"chapter": 3,
"verse": 15,
"miskito": "Bara man mairin wal waihlam kaia daukamni. Man kiamkam ba mairin kiamka ba wal sin ai waihla kabia; witin bui man lamla ra insauhkbia, bara man pana witin ai mina plakura ra sami kama."
},
{
"chapter": 3,
"verse": 16,
"miskito": "Mairin ra witin win: Sarkam lâka ba uya pali daukamna, man kwihra tiwisma ba piua ra; wînam latwanka tilara luhpiam nani baiki kama; bara man kupiam brinka ba mayam kat kabia, bara witin ba man wihtkam aimaki kabia."
},
{
"chapter": 3,
"verse": 17,
"miskito": "Bara waitna ra sin win: Man mayam bîla baikra wali bîla walram bamna, man ra mai wisatna baha dusa ba wina mâ pipara, sakuna man ban dusa ba wina mâ"
},
{
"chapter": 3,
"verse": 18,
"miskito": "Kiaya wihki rahra wal saki maiki kabia, bara man insla namya ba pima."
},
{
"chapter": 3,
"verse": 19,
"miskito": "Mamwan laptika saki patam pima, tasba ra kli tawma ba kat, kan baha wina mai paskan bamna, man ba tasba yuya sma, bamna tasba yuya ra kli tawma ba kat."
},
{
"chapter": 3,
"verse": 20,
"miskito": "Bara upla ba ai maya mairin nina ba Iv mâkan, kan witin ba rayakira nani sut yaptika bamna."
},
{
"chapter": 3,
"verse": 21,
"miskito": "Bara Dawan Gâd daiwan taya wina, waitna bara mairin ba dukiara prâk daukan bara witin nani ra dingkan."
},
{
"chapter": 3,
"verse": 22,
"miskito": "Bara Gâd win: “Nâra kaiks, nanara upla ba yawan nani kumika baku takan sa, yamni bara saura ba wal tânka kaikisa. Nanara kaiks, witin ai mihta sâkbia raya kaia dusa ba wina sin brih pibia, bara witin pruras ban kabia ba sîa.”"
},
{
"chapter": 3,
"verse": 23,
"miskito": "Dawan Gâd bui upla ba Eden giadin wina sakan, bara tasba ra insla dauki kaia swin, kan witin ba tasba wina brih sakan bamna."
},
{
"chapter": 3,
"verse": 24,
"miskito": "Witin mita upla ba kangbi sakan, bara giadin lalma tani ra kirubin nani tnawa bri ba ra swin. Pauta klauhi isparka kum, tnaya bani ra namhpa namhpa tawi ba sin bâra swin, raya kaia dusa ra waia yabalka ba aihwaki kaiki kaia, upla kli bâra wih dimbia apia dukiara."
},
{
"chapter": 4,
"verse": 1,
"miskito": "Bara upla ba ai maya tânka kaikan, mairin ba kwihra tiwan bara ai luhpia Ken"
},
{
"chapter": 4,
"verse": 2,
"miskito": "Baha ningkara ai muihnika Abel baikan. Bara Abel lika sîp nani sahwi kan, Ken ba lika insla dadaukra takan."
},
{
"chapter": 4,
"verse": 3,
"miskito": "Bara baku takan piua nani impaki kan ba ra, Ken tasba mâ nani ba wina ai prisantka kumi Dawan ra bri balan,"
},
{
"chapter": 4,
"verse": 4,
"miskito": "bara Abel sin baku ai prisantka bri balan, sîp nani tawahkia ba wina kau batana nani ba. Bara Dawan bui Abel prisantka ba kanra yamni kaikan,"
},
{
"chapter": 4,
"verse": 5,
"miskito": "sakuna Ken prisantka ra witin yamni kaikras kan. Bara Ken kupia baiwan pali takan, bara ai mawan sin sât aihka pali takan."
},
{
"chapter": 4,
"verse": 6,
"miskito": "Bara Dawan bila Ken ra win: “¿Dîa tâwan man ban baku pali kupiam baikisma, dîa muni mamwan aihka takan ba?"
},
{
"chapter": 4,
"verse": 7,
"miskito": "Yamni daukram kaka, man purara mai bukan kaia kan. Sakuna man yamni daukras kapram bamna, saurka ba durkam kat bâra sa. Saura lâka ba puram luaia munisa, ban sakuna man mita baha ba sip muni pura luaia sma.”"
},
{
"chapter": 4,
"verse": 8,
"miskito": "Yu kum Ken ai muihni Abel ra win: “Kaisa yawan impaki waia.” Bara baku takan. Witin nani twi ra kan ba ra, Ken ai muihni Abel mapara buan, bara ai muihni ba ikan."
},
{
"chapter": 4,
"verse": 9,
"miskito": "Bara Dawan bila Ken ra win: ¿Muihkam Abel ba anira sa? Bara witin pana win: Yang kaikras, ¿dîa yang na muihki aihwaki kakairika sna ki?"
},
{
"chapter": 4,
"verse": 10,
"miskito": "Bara Dawan bui witin ra win: ¿Man dîa daukram? ¡Tasba wina man muihkam tâlia bîla baikra ba, yang ra ai winisa!"
},
{
"chapter": 4,
"verse": 11,
"miskito": "Baha mita, lamhtubi tasba wina mai saki mai lulkan kabia, man muihkam ikram tâlia tasba ba din bamna."
},
{
"chapter": 4,
"verse": 12,
"miskito": "Man tasba ra insla daukma sin, witin ai karnika kli maikbia apia. Man plis kum ra sin iwaikam âpu, ban tringsar baku tasba ra yukuwi plapi baman watauki kama."
},
{
"chapter": 4,
"verse": 13,
"miskito": "Bara Ken Dawan ra win: Yang klailka na tara pali sa, yang twilkaia praiski kat apia sa, puri luan sa."
},
{
"chapter": 4,
"verse": 14,
"miskito": "Kaiks nâra man naiwa tasba wina saki ai lulkram sa, bamna man lama wina sin. Yang yukuwamna, bara tasba ra tringsar ban yukuwi laihura baman watauki kamna, bara ya yang ra ai sâkbia ba ai ikbia."
},
{
"chapter": 4,
"verse": 15,
"miskito": "Sakuna Dawan pana witin ra win: Kasak pali, ya mita kra Ken, mai ikbia sa kaka, aima 7 witin ra pana munan kabia. Bara Dawan mita Ken ra tukin kum mangkan, ya kabia witin wal prawbia ba, witin ra ikaia apia ba tukinka."
},
{
"chapter": 4,
"verse": 16,
"miskito": "Bamna baku, Ken Dawan mawan wina taki wan, bara witin Nod tasbaya ra wih iwan, Eden lalmika ra."
},
{
"chapter": 4,
"verse": 17,
"miskito": "Bara Ken ai maya ba tânka kaikan, witin kwihra tiwan, bara ai luhpia Henoc baikan. Baku witin tawan kum paskan, bara tawanka nina ba ai luhpia nina wal mâkan, Henoc."
},
{
"chapter": 4,
"verse": 18,
"miskito": "Bara Henoc luhpia aisubi takan ba Irad, bara Irad Mehujael baikan, bara"
},
{
"chapter": 4,
"verse": 19,
"miskito": "Bara Lámec witin ai maya wâl brin, kumi ba nina Adá, wala ba nina Silá."
},
{
"chapter": 4,
"verse": 20,
"miskito": "Bara Adá bui Jabal baikan, witin sika twilki taukaia watla nani ra iwi kan bara daiwan nani sahwi ba aisika takan."
},
{
"chapter": 4,
"verse": 21,
"miskito": "Bara ai muihni nina Jubal mâkan, witin sika baha nani sut arp kangbi bara bra puhbi nani ba aisika takan."
},
{
"chapter": 4,
"verse": 22,
"miskito": "Bara Silá sin Tubal-caín baikan, bara witin lika bras bara ayan nani wina diara sut papaskra takan. Bara Tubal-caín lakrika nina ba Naamá mâkan."
},
{
"chapter": 4,
"verse": 23,
"miskito": "Yu kum Lámec ai maya nani Adá bara Silá ra win: “Man nani, yang aisisna na pain wals, yang waitna kum ikri, ai klakan ba tâwan, bara wahma kum sin ikri, ai prukan ba tâwan."
},
{
"chapter": 4,
"verse": 24,
"miskito": "Bamna Ken tâwan aima 7 pana munaia kan ba, kasak pali, ya Lámec ra ikbia ba lika kau aima 77 taim pana tawi munbia.”"
},
{
"chapter": 4,
"verse": 25,
"miskito": "Bara Adam kli ai maya ba tânka kaikan bara witin ai luhpia waitna kum baikan, bara ai nina Set mâkata. Kan yaptika aisin: “Gâd wina luhpi waitna wala aikan Abel watlika ra, Ken mita witin ra ikata ba.”"
},
{
"chapter": 4,
"verse": 26,
"miskito": "Bara Set luhpa kum baikan, ai nina ba Enós mâkan. Bara upla nani ba mahka"
},
{
"chapter": 5,
"verse": 1,
"miskito": "Naha sika Adam kiamka nani wauhkataya ba. Baha yua Gâd upla ba paskan bara ai lilka ba kat paskan;"
},
{
"chapter": 5,
"verse": 2,
"miskito": "waitna bara mairin paskan. Witin nani ra yamni munan, paskan ba yua wina. Witin nani ba upla mâkan."
},
{
"chapter": 5,
"verse": 3,
"miskito": "Bara Adam mani 130 alkan ba ra, ai luhpia waitna kum baikan, witin wal ai talia pali, ai lilka talia kat, bara nina ba Set mâkan."
},
{
"chapter": 5,
"verse": 4,
"miskito": "Bara Adam, Set baikan ba ningkara witin kau ban raya kan mani 800 kat. Ai luhpia waitna bara mairin nani sin brin."
},
{
"chapter": 5,
"verse": 5,
"miskito": "Bara Adam ai rayaka yua nani sut tasba ra raya iwan ba mani 930. Baha ningkara pruan."
},
{
"chapter": 5,
"verse": 6,
"miskito": "Set 105 mani alkan, bara ai luhpia Enós brin."
},
{
"chapter": 5,
"verse": 7,
"miskito": "Bara Set, Enós brin ba ningkara, 807 mani alkan. Bara ai luhpia waitna bara mairin nani sin baikan."
},
{
"chapter": 5,
"verse": 8,
"miskito": "Bara Set ai rayaka yua nani sut ba 912 mani tasba ra raya iwan. Baha ningkara pruan."
},
{
"chapter": 5,
"verse": 9,
"miskito": "Enós mani 90 alkan ba ra ai luhpia Cainán baikan."
},
{
"chapter": 5,
"verse": 10,
"miskito": "Bara Enós Cainán brin ba ningkara, mani 815 alkan bara ai luhpia waitna bara mairin nani sin baikan."
},
{
"chapter": 5,
"verse": 11,
"miskito": "Bamna Enós ai rayaka yua sut pali tasba ra iwan ba 905 mani. Baha ningkara pruan."
},
{
"chapter": 5,
"verse": 12,
"miskito": "Cainán 70 mani alkan ba ra ningkara, ai luhpia Mahalalel brin."
},
{
"chapter": 5,
"verse": 13,
"miskito": "Bara Cainán ba Mahalalel baikan ba ningkara, 840 mani alkan bara ai luhpia waitna nani bara mairin nani baikan."
},
{
"chapter": 5,
"verse": 14,
"miskito": "Bara Cainán ai rayaka yua nani sut tasba ra raya iwan ba 910 mani. Baha ningkara pruan."
},
{
"chapter": 5,
"verse": 15,
"miskito": "Mahalalel ai rayaka yua nani 65 mani alkan ba ra, ai luhpia Jéred brin."
},
{
"chapter": 5,
"verse": 16,
"miskito": "Bara Mahalalel, Jéred baikan ba ningkara, 830 mani alkan bara ai luhpia waitna bara ai luhpia mairin nani baikan."
},
{
"chapter": 5,
"verse": 17,
"miskito": "Bara Mahalalel ai rayaka yua nani sut tasba ra raya iwan ba 895 mani. Baha ningkara pruan."
},
{
"chapter": 5,
"verse": 18,
"miskito": "Jéred 162 mani alkan ba ra ai luhpia Henoc brin."
},
{
"chapter": 5,
"verse": 19,
"miskito": "Bara Jéred, Henoc baikan ba ningkara 800 mani alkan bara ai luhpia waitna bara ai luhpia mairin nani kau ailal baikan."
},
{
"chapter": 5,
"verse": 20,
"miskito": "Bara Jéred ai rayaka yua nani sut tasba ra iwan ba 962 mani alkan. Baha ningkara pruan."
},
{
"chapter": 5,
"verse": 21,
"miskito": "Henoc ai rayaka yua nani ba 65 mani alkan ba ra ai luhpia Matusalén baikan."
},
{
"chapter": 5,
"verse": 22,
"miskito": "Bara Henoc Gâd wal wapan, Matusalén baikan ba ningkara 300 mani alkan ba ra ai luhpia waitna nani bara ai luhpia mairin nani baikan."
},
{
"chapter": 5,
"verse": 23,
"miskito": "Bara Henoc ai rayaka yua nani sut tasba ra iwan ba 365 mani."
},
{
"chapter": 5,
"verse": 24,
"miskito": "Henoc Gâd wal wapan bara witin tauki kan ba wina yu kum ban lap tiwan, kan"
},
{
"chapter": 5,
"verse": 25,
"miskito": "Bara Matusalén ai rayaka yua nani 187 mani alkan ba ra, ai luhpia Lámec brin."
},
{
"chapter": 5,
"verse": 26,
"miskito": "Matusalén Lámec baikan ba ningkara ai rayaka yua nani ba 782 mani iwan. Baha ningkara ai luhpia waitna bara mairin nani sin baikan."
},
{
"chapter": 5,
"verse": 27,
"miskito": "Matusalén ai rayaka yua nani sut tasba ra iwan ba 969 mani. Baha ningkara pruan."
},
{
"chapter": 5,
"verse": 28,
"miskito": "Lámec ai rayaka yua nani 182 mani alkan, bara ai luhpia waitna kum baikan;"
},
{
"chapter": 5,
"verse": 29,
"miskito": "bara ai nina ba Noa mâkan, bara win: “Kan Dawan mita tasba ba lahtuban bara wan mihta warkka karna nani yawan takbia mangki sakaia dukiara; sakuna naha tuktika baha pâtka wina pri wan sâkbia.”"
},
{
"chapter": 5,
"verse": 30,
"miskito": "Bara Lámec ai rayaka yua nani iwan ba, Noa baikan ba ningkara, 595 mani alkan, baha ningkara ai luhpia waitna bara mairin nani baikan."
},
{
"chapter": 5,
"verse": 31,
"miskito": "Bara Lámec ai rayaka yua nani sut tasba ra raya iwan ba 777 mani alkan. Baha ningkara pruan."
},
{
"chapter": 5,
"verse": 32,
"miskito": "Bara Noa 500 mani alkan ba ra witin Sem, Cam, Jafet baikan."
},
{
"chapter": 6,
"verse": 1,
"miskito": "Baku kan upla nani ba mahka ailal pali tasba purara sahwi takan. Ai luhpia mairin nani sin baikan ba ra,"
},
{
"chapter": 6,
"verse": 2,
"miskito": "Gâd luhpia nani ba kaikan, upla luhpia mairin nani ba mawan pranakira pali kan, witin nani ai laikka ba kat ai maya nani brin, ailalka nani ba tila wina pliki saki."
},
{
"chapter": 6,
"verse": 3,
"miskito": "Bara Dawan aisin: “Yang bui upla ba ban swirka raya kabia apia, kan kasak pali"
},
{
"chapter": 6,
"verse": 4,
"miskito": "Baha yua nani ra, upla tara yakura nani tasba ra bâra kan. Gâd luhpia waitna nani bara upla luhpia mairin nani wal prawan ba ningkara, witin nani ai luhpia baikan ba, baku tara yakura baman takan. Baha nani sika, blasi tasba almukka yua ba wina, waitna karnakira nani bal takata ba, waitna karnakira nani, ai nina tara kulkan ba."
},
{
"chapter": 6,
"verse": 5,
"miskito": "Bara Dawan kaikan upla nani watawika lâka ba tara pali kan tasba ra, upla nani ai kupia lukanka ra diara daukaia luki ba lika, kau saura dauki kaia ba baman luki kan."
},
{
"chapter": 6,
"verse": 6,
"miskito": "Bara Dawan sari takan, tasba ra upla paskan ba dukiara. Witin ai kupia ra praut lâka brin,"
},
{
"chapter": 6,
"verse": 7,
"miskito": "bara Dawan win: “Upla nani yang paskri ba, tasba mawan wina diki âpu daukamni; upla bara daiwan nani sut ai biara purara kwasi tauki ba wina, pâli tauki ba kat sin sut. ¡Yang kupi sari takan sa, witin nani ba paskri ba dukiara!”"
},
{
"chapter": 6,
"verse": 8,
"miskito": "Sakuna Dawan nakra nani ra Noa baman kupia yamni lâka ba alkan kan."
},
{
"chapter": 6,
"verse": 9,
"miskito": "Naha sika Noa rayaka sturka ba: Noa sika waitna yamni pali kan, piua bani Gâd bîla wali dauki kan. Witin ai piua ra raya iwi kan waitnika nani sut tilara witin yakan baman Gâd kupia lâka kat dauki kan."
},
{
"chapter": 6,
"verse": 10,
"miskito": "Bara Noa ai luhpia waitna nani yumhpa sakan: Sem, Cam, Jafet."
},
{
"chapter": 6,
"verse": 11,
"miskito": "Bara tasba ra upla ba Gâd mawan ra aisawan pali kan; watawi lâka krikaia daukanka sâtka ni banhwan kan."
},
{
"chapter": 6,
"verse": 12,
"miskito": "Bara Gâd tasba ba kaikan, aisawan pali kan. Upla bani tasba ra iwi ba watawi pali man dauki kan."
},
{
"chapter": 6,
"verse": 13,
"miskito": "Bahamna Gâd Noa ra win: “Yang pat lukri sa, upla nani ba âpu daukaia; kan tasba ba lâ krikanka lâka ba ni banhwan sa, witin nani ai tâka ba mita. Bara nanara kaiks yang bui witin nani ba, tasba aiska aikuki sauhki tikamna."
},
{
"chapter": 6,
"verse": 14,
"miskito": "Bamna man dukiamra, ark watla kum goper dusa ni dauks; watla ba pura kutbanka nani sin dauks, bara bîla, lata tani untika nani ba, awas mâka ni lasbi prakma."
},
{
"chapter": 6,
"verse": 15,
"miskito": "Bara watla ba man naku kulki mâki kama: yarika ba 450 pît, bîla yahpika 75 pît, bara 45 pît paknika."
},
{
"chapter": 6,
"verse": 16,
"miskito": "Ark watla ba uptis yumhpa paskma, windar kum 18 ins daukma, purara pâsa dimaika untika sin swima. Bara durka ba, utla tnaya ba ra mangkma, plurka sin yumhpa daukma, purara, lilara, mâyara."
},
{
"chapter": 6,
"verse": 17,
"miskito": "Bara kaiks yang lisamrika tara kum tasba purara brih aulna, tasba aiska ra lî sunaia blikuna diara rayaka bri bani ba sut sauhki tikaia dukiara, bara tasba ra iwi banhwi ba sut prubia."
},
{
"chapter": 6,
"verse": 18,
"miskito": "Ban sakuna, man wal lâika ba bapamni, bara ark watla ra man dimma, man luhpiam nani, mayam, bara luhpiam nani maya sin sut man wal dimbia."
},
{
"chapter": 6,
"verse": 19,
"miskito": "Baku sin daiwan nani sâtka sut tasba ra bâra ba wina sin sâtka bani ba maya wâl wâl ark watla ra dingks. Baha nani sin man aikuki ai rayaka bribia, wainhka bara mairin kabia."
},
{
"chapter": 6,
"verse": 20,
"miskito": "Tnawira nani sâtka bani ba sin, daiwan nani sâtka bani, ai biara purara kwasi tauki nani ba sâtka bani ba wina wâl wâl, man aikuki ark watla ra dimma, witin nani sin raya kaia ba mata."
},
{
"chapter": 6,
"verse": 21,
"miskito": "Bara piaia pata nani ba sin sut man bris, bara auhbi swis, man piaikam bara"
},
{
"chapter": 6,
"verse": 22,
"miskito": "Bara Gâd bui dîa daukaia adarka win ba, baha kat Noa daukan."
},
{
"chapter": 7,
"verse": 1,
"miskito": "Baha ningkara Dawan Noa ra win: “Man, wamtla bîla uplika nani sut ark watla ra dims, kan naha piua uplika nani tilara, man baman kasakkira mai kaikisni."
},
{
"chapter": 7,
"verse": 2,
"miskito": "Daiwan klin nani sâtka sut ba wina, wainhka 7 bara mairka ba 7 brima. Sakuna daiwan tâski nani tila wina lika, wainhka kumi bara mairka kumi brima."
},
{
"chapter": 7,
"verse": 3,
"miskito": "Baku sin tnawira nani kasbrika ra pâli ba wina wainhkika 7 bara mairka 7 brima, tasba ra baha nani kiamka ba raya bri kaia ba mata."
},
{
"chapter": 7,
"verse": 4,
"miskito": "Kan kau wik kumi ba bilka ra, yang yârika tasba purara, kakna yawanaiska wâl, tihmia yawanaiska wâl lî auhi kabia. Bara diara rayakira nani sut tasba ra bâra ba, diara nani sut tasba purara paski daukri ba âpu daukamni.”"
},
{
"chapter": 7,
"verse": 5,
"miskito": "Bara Dawan adarka dîa daukaia win ba kat Noa daukan."
},
{
"chapter": 7,
"verse": 6,
"miskito": "Noa ba mani 600 bri kan, lisamra tara laya nani tasba purara balan ba ra."
},
{
"chapter": 7,
"verse": 7,
"miskito": "Lisamra tara dingkan bara Noa ark watla ra diman, ai luhpia waitna nani, ai maya bara ai mula yaptika nani sut kira, lisamra tara wina swakwaia dukiara."
},
{
"chapter": 7,
"verse": 8,
"miskito": "Daiwan klin nani, daiwan tâski, tnawira nani, bara ai biara purara kwasi tauki nani ba sut sin diman,"
},
{
"chapter": 7,
"verse": 9,
"miskito": "Noa aikuki ark watla ra daiwan bani ai maya wâl wâl diman, Gâd Noa ra adar win ba kat."
},
{
"chapter": 7,
"verse": 10,
"miskito": "Bara baku takan, wik kumi alkan bara lisamra tara laya nani ba tasba purara balan."
},
{
"chapter": 7,
"verse": 11,
"miskito": "Baha sika kati wâl aimakan yua ba, lapta yua 17 aimakan ra. Baha piua ra Noa"
},
{
"chapter": 7,
"verse": 600,
"miskito": "mani bri kan. Baha yua ra tihuka tara nani sut bâra ba, lî kârma nani sut sin baiwan. Kasbrika purara lî watla nani ba sut kwawan,"
},
{
"chapter": 7,
"verse": 12,
"miskito": "bara tasba purara lî auhi kan kakna yawanaiska wâl, tihmia yawanaiska wâl."
},
{
"chapter": 7,
"verse": 13,
"miskito": "Baha yua ra Sem, Cam, Jafet, Noa luhpia nani kan ba, Noa, ai maya bara ai mula yaptika nani yumhpa kan ba sut aikuki, ark watla ra aimakan."
},
{
"chapter": 7,
"verse": 14,
"miskito": "Witin nani wal diman daiwan wail nani sâtka bani, daiwan tim nani sâtka sut, ai biara purara kwasi tauki daiwra bani, tnawira nani bani sin aimakan."
},
{
"chapter": 7,
"verse": 15,
"miskito": "Baha nani rayaka bri nani sut, Noa aikuki ark watla ra balan, kumi bani ai maya wâl wâl."
},
{
"chapter": 7,
"verse": 16,
"miskito": "Bara daiwan sâtka bani balan ba, wainhka kum bara mairin, Noa ra Gâd adar yan ba kat daukan. Bara baha nani sut diman ningkara, Dawan mita ark watla durka ba prakan."
},
{
"chapter": 7,
"verse": 17,
"miskito": "Lisamra tara ba yu yawanaiska wâl tasba purara kan; lî ba pupuhkan, bara ark watla ba mahka awan, ai watlika ba wina tasba purara awan."
},
{
"chapter": 7,
"verse": 18,
"miskito": "Lî nani ba ulan bara pupuhkanka tara pali kan tasba purara, bara ark watla ba lî purara awi kan."
},
{
"chapter": 7,
"verse": 19,
"miskito": "Lî nani ba kasak pali sunan kan ba mita, il nani purara pali bâra kan ba sut bikan kan."
},
{
"chapter": 7,
"verse": 20,
"miskito": "Lî ba 25 pît il nani ba pura luan kan."
},
{
"chapter": 7,
"verse": 21,
"miskito": "Bara baku tasba purara ai rayaka bri kan nani ba, tnawira nani, daiwan tim nani, daiwan wail, daiwan ai biara purara kwasi tauki nani ba, bara upla nani sin sut pruan."
},
{
"chapter": 7,
"verse": 22,
"miskito": "Baha nani sut rayaka bri, ai kakma ra wingka puhbi kan nani sut ba pruan."
},
{
"chapter": 7,
"verse": 23,
"miskito": "Baku sika tasba purara rayaka bri nani kan ba, sut sauhki tikan ba: upla nani, daiwan sâtka bani, ai biara purara kwasi nani ba, bara tnawira nani pâli ba sut, tasba wina baha nani âpu daukan. Bara Noa baman takaskan, daiwan nani witin wal ark watla ra diman kan nani ba sin takaskan."
},
{
"chapter": 7,
"verse": 24,
"miskito": "Lî ba tasba purara banhki ban bâra kan, yu 150 nani."
},
{
"chapter": 8,
"verse": 1,
"miskito": "Bara Gâd kupia krawan, Noa bara daiwan wail nani, tim nani sut kira, ark watla ra bâra kan ba. Bara witin yan pâsa krawan tasba purara, bara baku lî nani ba mahka rahwi iwan."
},
{
"chapter": 8,
"verse": 2,
"miskito": "Bara kabu tara ra lî kârma nani ba prakan, kasbrika purara wina lî nani karna pali auhi kan ba takaskan."
},
{
"chapter": 8,
"verse": 3,
"miskito": "Bara lî nani tasba purara kan ba, tawa tawa rahwi kan, yu 150 ningkara lî ba sut kau rahwan kan."
},
{
"chapter": 8,
"verse": 4,
"miskito": "Bara kati 7, lapta yua 17 alkan ba kat, ark watla ba, Ararat ilka purara kat uli takaskan."
},
{
"chapter": 8,
"verse": 5,
"miskito": "Lî nani ba kau ban rahwi kan, kati 10 bara yua pas ra, il nani bahna tâ ba kaiki kan."
},
{
"chapter": 8,
"verse": 6,
"miskito": "Baku takan ba ra, yu 40 ba ningkara, ark watla windarka Noa witin mita paskan ba bukutban."
},
{
"chapter": 8,
"verse": 7,
"miskito": "Bara Noa usus kum saki blikan wan, sakuna ususka ba, taki wan ba wina kli tawi balras, pâli ban tauki kan tasba purara, lî sut lâwan ba kat."
},
{
"chapter": 8,
"verse": 8,
"miskito": "Kli witin butku kum saki blikan, tasba mawan ba wina lî nani ba sut lâwan sapa kaikaia."
},
{
"chapter": 8,
"verse": 9,
"miskito": "Bara butku ba, anira ai mina kahbaia watlika ba sakras kan, butku ba Noa ra kli tawi balan, kan lî nani ba tasba mawanra kau ban bâra kan bamna. Bara Noa ai mihta sakbi, butku ba alki brin, kli witin nani aikuki kaia mata ark watla ra dingkan."
},
{
"chapter": 8,
"verse": 10,
"miskito": "Kau lapta 7 bîla kaikan, bara butku ba kli ark watla ba wina saki blikan wan."
},
{
"chapter": 8,
"verse": 11,
"miskito": "Bara baha yua tutnika, butku ba kli witin ra tawi balan; bara oliv wahia kum ai kakma ra brih balan; bara Noa tânka brin lî nani ba, tasba pura wina taki wan."
},
{
"chapter": 8,
"verse": 12,
"miskito": "Bara kau ban kli lapta 7 bîla kaikan, ningkara butku ba kli blikan wan, witin wan ba wina kli tawi balras kata."
},
{
"chapter": 8,
"verse": 13,
"miskito": "Bara baha yua ba kat, Noa 601 mani bri kan. Baha katka pas ra, yua pas pali ra, lî nani ba tasba pura wina sut lâwan kata. Bara Noa ark watla pura prakan kan ba bukutban bara kaikan, tasba purara lî ba sut lâwan kan."
},
{
"chapter": 8,
"verse": 14,
"miskito": "Kati wâl alkan, lapta yua 27 ba kat, tasba ba pain lâwan kan."
},
{
"chapter": 8,
"verse": 15,
"miskito": "Baha yua kat Gâd Noa ra aisi, win:"
},
{
"chapter": 8,
"verse": 16,
"miskito": "“Bal taks ark watla ba wina, man, mayam, luhpiam waitna nani, bara mulam yaptika nani sut."
},
{
"chapter": 8,
"verse": 17,
"miskito": "Daiwan nani sut man wal bâra ba: tnawira nani, ai biara purara tasba ra kwasi tauki nani ba, man sâks ark watla wina bara tasba pura bâk witin nani taki wabia; baku sahwi ailal taki tasba pura ba banhki dauki banhbia.”"
},
{
"chapter": 8,
"verse": 18,
"miskito": "Bara Noa bal takan, ai luhpia waitna, ai maya, ai mula yaptika nani aikuki."
},
{
"chapter": 8,
"verse": 19,
"miskito": "Daiwan nani sut, tasba purara kwasi tauki nani ba, tnawira nani sin, tasba purara aiawi tauki nani ba, ark watla ba wina bal takan."
},
{
"chapter": 8,
"verse": 20,
"miskito": "Bara Noa altar kum paskan Dawan dukia, bara daiwan klin nani bani ba wina kum brin, tnawira klin nani ba wina sin kum brin, bara wîna ba angki sakripais dauki Dawan ra yan."
},
{
"chapter": 8,
"verse": 21,
"miskito": "Bara Dawan baha kîa pain ba kiawalan; bara witin ai kupia ra lukan: “Upla ba tâka mita, tasba ra yang kli saura wimna apia; kan upla kupia lukra ba, kau wahma ba yua wina saura ra baman luki ban sa. Bara diara rayakira nani sut ba sin kli sauhkamna apia, nanara daukri ba baku."
},
{
"chapter": 8,
"verse": 22,
"miskito": "“Tasba ba ban bâra piua ra, mâ mangkaia piua bara mâ krikaia piua ba sin takaskan kabia apia. Kauhla pali piua ba, lapta piua sin, mani piua bara lî auhaia piua ba sin, kakna bara tihmia sin bâra ban kabia.”"
},
{
"chapter": 9,
"verse": 1,
"miskito": "Gâd bui Noa ra bara ai luhpia nani ra naha bîla nani na aisi yamni munan:"
},
{
"chapter": 9,
"verse": 2,
"miskito": "Bara daiwan nani sut tasba aiska ra bâra ba man nani mamwanra tatatwi sibri kabia, tnawira nani pâli tauki nani ba sin, tasba purara tauki daiwra nani sin sîam kabia, bara kabu ra inska nani ba sut sin man nani mihtam ra mangkan sa."
},
{
"chapter": 9,
"verse": 3,
"miskito": "Diara nani sut ai rayaka bri aiawi tauki ba, man nani pi raya kama dukiara paskri sa; dus mâ nani sâtka bani ba, inma kura nani ba sut sin yang bui man nani ra maikri sa."
},
{
"chapter": 9,
"verse": 4,
"miskito": "Sakuna wîna tala bri nani ba, man nani pima apia, kan tala ba sika upla rayaka sa bamna."
},
{
"chapter": 9,
"verse": 5,
"miskito": "Âu, kasak pali man nani wina tâmlia, rayakam ba mana yang makabamni, daiwan nani bani wina sin makabamni. Upla ai muihni ikbia kaka, witin wina sin rayaka ba mana makabamni."
},
{
"chapter": 9,
"verse": 6,
"miskito": "“Ani uplika ai walka tâlia laiki ba, kli upla wala mita sin witin ai tâlia laikan kabia; kan upla ba Gâd lilka ra paskan bamna."
},
{
"chapter": 9,
"verse": 7,
"miskito": "Sakuna man nani lika sahwi ailal taki bas, tasba ra kiamkam ailal saki bas, bara"
},
{
"chapter": 9,
"verse": 8,
"miskito": "Bara Gâd bui Noa ra bara luhpia nani ra sin aisi, win:"
},
{
"chapter": 9,
"verse": 9,
"miskito": "“Wals, yang lâika ba man nani wal bapisna, bara man nani kiamkam nani ninara aula ba dukiara sin."
},
{
"chapter": 9,
"verse": 10,
"miskito": "Bara daiwan nani man wal ark watla wina bal taki banhram ba: tnawira nani, daiwan tim, daiwan wail nani, daiwan nani sut, tasba ra bâra ba wal sin daukisna."
},
{
"chapter": 9,
"verse": 11,
"miskito": "Yang lâika man nani wal ban kaia daukri ba, kli aihka lakamna apia: upla nani ba, daiwan nani, ba sin kli lisamra ni sauhki tikamna apia. Kli lisamra tara wala âpu kabia tasba ba sauhki tikaia wisi.”"
},
{
"chapter": 9,
"verse": 12,
"miskito": "Bara Gâd win: “Naha sika yang lâika ban kaia ra man nani wal, bara daiwan"
},
{
"chapter": 9,
"verse": 13,
"miskito": "yang kumaduriki ba kasbrika nani ra mangkuni, bara baha ba yang tasba aiska wal lâ daukri ba tukinka kabia."
},
{
"chapter": 9,
"verse": 14,
"miskito": "Yang tasba purara kasbrika nani ba yarka balbia ba ra, baha tilara yang kumaduriki ba sin marikan kabia;"
},
{
"chapter": 9,
"verse": 15,
"miskito": "bara yang lâika daukri ba kupi kraukamni, man nani wal bara daiwan nani tasba ra ba wal sin. Kli lisamra tara laya nani ba balbia apia, baha nani sut sauhki tiki ba."
},
{
"chapter": 9,
"verse": 16,
"miskito": "Kasbrika nani ra kumadura ba bâra kabia baha kaikamna ba ra kupi krawbia, lâika ban kaia ra daukri ba upla sut wal bara daiwan nani sut tasba ra ba wal sin.”"
},
{
"chapter": 9,
"verse": 17,
"miskito": "Bamna Gâd Noa wal baku lâ aisi daukan: “Naha sika lâ daukri ba tukinka, upla nani sut wal, bara daiwan nani tasba ra bâra ba wal sin.”"
},
{
"chapter": 9,
"verse": 18,
"miskito": "Bara Noa luhpia waitna nani, ark watla wina bal takan nani ba, naha nani kata: Sem, Cam, Jafet. Bara Cam lika Kenan aisika kan."
},
{
"chapter": 9,
"verse": 19,
"miskito": "Baha nani yumhpa ba sika Noa luhpia waitna nani kan, bara witin nani yumhpa ba wina tasba ba kli upla ailal takan."
},
{
"chapter": 9,
"verse": 20,
"miskito": "Bara Noa mahka tasba warkka ba daukan, wain nasla kum dauki mâ mangkan."
},
{
"chapter": 9,
"verse": 21,
"miskito": "Bara yu kum Noa wain dih bla takan, bara kwala luha taki ai watla papakni lila ba kat prawi kan."
},
{
"chapter": 9,
"verse": 22,
"miskito": "Cam, Kenan aisika ba, ai aisika kwala luha kan ba kaikan ba ra, witin nani taki wan, ai muihni nani wâl latara kan ba ra win."
},
{
"chapter": 9,
"verse": 23,
"miskito": "Bara Sem Jafet wal kwala kum brin, kwalka ba witin nani ai pahpaya ra sunan, baha ni witin nani ai aisika pura bikan. Ai aisa kwala luha ba kaikaia apia dukiara, witin nani ai ninara wapi wan ai nakra ba tnaya wala ra kaiki."
},
{
"chapter": 9,
"verse": 24,
"miskito": "Noa ai blaka wina rawi buan ba ra, witin tânka brin ai luhpia kau sirpika ba dîa witin ra daukan ba;"
},
{
"chapter": 9,
"verse": 25,
"miskito": "bara win: “¡Kenan ba lahtuban kabia! ¡Ai muihni wâl ba wina albika kau mâyara"
},
{
"chapter": 9,
"verse": 26,
"miskito": "Witin kau pura praki aisin: “Dawan ba yamni pali kabia, witinka Sem Gâdka ba, bara Kenan ba ai albika kabia."
},
{
"chapter": 9,
"verse": 27,
"miskito": "Jafet ra sin Gâd mita tara daukbia, bara witin Sem tintka watla nani ra iwi kabia, bara Kenan ai albika kabia.”"
},
{
"chapter": 9,
"verse": 28,
"miskito": "Bara lisamra tara ba luan ningkara, Noa kau 350 mani raya iwi kan."
},
{
"chapter": 9,
"verse": 29,
"miskito": "Bara Noa pruan witin 950 mani alkan ba ningkara."
},
{
"chapter": 10,
"verse": 1,
"miskito": "Naha nani sika Noa luhpia nani kiamka ba: Sem, Cam, Jafet ba, lisamra tara luan ba ningkara witin nani ai luhpia baikan ba wina ai kiamka nani takan ba."
},
{
"chapter": 10,
"verse": 2,
"miskito": "Jafet luhpia nani ba: Gómer, Magog, Madai, Javán, Tubal, Mésec bara Tirás,"
},
{
"chapter": 10,
"verse": 3,
"miskito": "Gómer luhpia nani ba: Asquenaz, Rifat bara Togarmá."
},
{
"chapter": 10,
"verse": 4,
"miskito": "Javán luhpia nani ba: Ilaidsa, Tarsis, Quitim bara Rodanim."
},
{
"chapter": 10,
"verse": 5,
"miskito": "Naha nani sika Jafet kiamka nani takan ba, bara witin nani kabu un tasbaya ra iwan, taika kumi wina takan kiamka nani, bara baha tânka kat sin ai nisanka nani takan bara ai tasbaya kat iwan ai bîla kat sin aisin."
},
{
"chapter": 10,
"verse": 6,
"miskito": "Cam luhpia nani ba: Cus, Misraim, Fut, Kenan."
},
{
"chapter": 10,
"verse": 7,
"miskito": "Bara Cus luhpia nani ba: Sebá, Havilá, Sabtá, Raamá bara Sabtecá. Raamá luhpia nani ba: Sebá wihki Dedán wal."
},
{
"chapter": 10,
"verse": 8,
"miskito": "Bara Cus ba sika Nimrod aisika, witin na pas waitna karnakira tasba ra bal takan."
},
{
"chapter": 10,
"verse": 9,
"miskito": "Nimrod na Dawan kupia lâka ba mita daiwan âikra, antin waitnika aihwa pali takan. Bara baha wina aisinka kum takan: “Nimrod wal baku, Dawan kupia lâka mita antin tatakra tara kum kan ba.”"
},
{
"chapter": 10,
"verse": 10,
"miskito": "Witin ai kingka tasbaya tara nani bukan ba: Babel, Érec, Acad bara Calné. Baha nani sut lika Sinar tasbaya ra sa."
},
{
"chapter": 10,
"verse": 11,
"miskito": "Baha Sinar tasbaya wina Asur ra taki wan bara witin sin tawan tara wala nani paskan. Ninibi, Rehobot-ir bara Quélah tawanka ba sin."
},
{
"chapter": 10,
"verse": 12,
"miskito": "Bara Ninibi, Quélah wal bilka ra Resen tawanka tara ba bâra sa."
},
{
"chapter": 10,
"verse": 13,
"miskito": "Misraim kiamka nani takan ba: Lud uplika nani, anameo nani, lehabita nani, naftuhíta nani,"
},
{
"chapter": 10,
"verse": 14,
"miskito": "petruseo nani, casluhíta nani bara caftorita nani sin; baha nani kiamka wina filisteo nani ba bal takan."
},
{
"chapter": 10,
"verse": 15,
"miskito": "Kenan luhpia nani: Sidón ba ai tawahkia kan, muihnika Het sin."
},
{
"chapter": 10,
"verse": 16,
"miskito": "Kenan kiamka nani ba: Jebús uplika nani, amorreo nani, gergeseo nani,"
},
{
"chapter": 10,
"verse": 17,
"miskito": "heveo nani, araceo nani, sineo nani"
},
{
"chapter": 10,
"verse": 18,
"miskito": "Arvad uplika nani, semareo nani bara Hamat uplika nani sut sin, baha nani wina Kenan kiamka nani sahwi ailal takan ba. Ningkara, witin nani turwi aihka aihka dakwi taki iwan."
},
{
"chapter": 10,
"verse": 19,
"miskito": "Witin nani ai tasbaya piarkika ba, Sidón wina waupasa tani ra Guerar kat, baha lika Gaza lamara, baha wina lalma tani ra Sodoma, Gomora, Adma ban Seboím bâk lui Lesa lama kat."
},
{
"chapter": 10,
"verse": 20,
"miskito": "Naha nani sika Cam luhpia nani, kiamka kumi wina takan ba, ai tasbaya nani kat iwan, ai nisanka bîla kat aisin."
},
{
"chapter": 10,
"verse": 21,
"miskito": "Jafet muihnika almukka Sem ba sin, ai luhpia nani brin. Éber kiamka nani sut ba"
},
{
"chapter": 10,
"verse": 22,
"miskito": "Sem luhpia nani ba: Elam, Asur, Arfaxad, Lud bara Aram."
},
{
"chapter": 10,
"verse": 23,
"miskito": "Aram luhpia nani ba: Us, Hul, Guéter bara Mas."
},
{
"chapter": 10,
"verse": 24,
"miskito": "Arfaxad luhpia Sélah, Sélah luhpia Éber."
},
{
"chapter": 10,
"verse": 25,
"miskito": "Bara Éber ai luhpia waitna wâl sakan: kumi ba nina Péleg mâkata, kan witin ai yua nani ra tasba ra upla nani ba aihka dakwi taki iwi kan bamna, bara Péleg muihnika nina ba lika Joctán mâkan."
},
{
"chapter": 10,
"verse": 26,
"miskito": "Bara Joctán ai kiamka sakan: Almodad, Sélef, Hasar-mávet, Jérah,"
},
{
"chapter": 10,
"verse": 27,
"miskito": "Hadoram, Uzal, Diclá,"
},
{
"chapter": 10,
"verse": 28,
"miskito": "Obal, Abimael, Sebá,"
},
{
"chapter": 10,
"verse": 29,
"miskito": "Ofir, Havilá bara Jobab, naha nani sut ba Joctán kiamka baman."
},
{
"chapter": 10,
"verse": 30,
"miskito": "Witin nani iwi kan tasbaya nani ba Mesá wina ban Sefar kat auya ba bilka ra kan, unta tara, il nani tasbaya lalma tani ra."
},
{
"chapter": 10,
"verse": 31,
"miskito": "Baha nani sika, Sem luhpia nani taika kum wina takan nani ba. Kiamka kumi bani ba ai nisanka kat, ai bîla aisi ba kat, bara ai tasbaya kat iwan."
},
{
"chapter": 10,
"verse": 32,
"miskito": "Baha uplika nani sut ba sika Noa luhpia nani, ai kiamka nani wina bara ai taya nani ailal takan ba; baha nani wina nisan nani ailal tasba ra bal takan. Lisamra tara luan ba ningkara tasba aiska ra yakaban, bara nisan sâtka ailal ba takan."
},
{
"chapter": 11,
"verse": 1,
"miskito": "Blasi piua ra tasba ra upla sut ba yapti bîla kumi baman aisi kan."
},
{
"chapter": 11,
"verse": 2,
"miskito": "Bara baku ban witin nani lalma tasbaya wina taki impakan, bara Sinar tasbaya kat wan twi langnika tara kum sakan, bara bahara witin nani takaski iwan."
},
{
"chapter": 11,
"verse": 3,
"miskito": "Yu kum witin nani pana pana aisi kaikan: “Kaisa yawan slaubla ni blok nani paskaia, bara pauta ra angki karna daukpi.” Bara witin nani blok ba walpa watlika ra brin, baku târ ba sin tasba wina sakan, baha ba simint watlika ra brin."
},
{
"chapter": 11,
"verse": 4,
"miskito": "Bara witin nani win ai walka nani ra: “Man nani bal, kaisa yawan tawan tara kum paskaia, bara utla karnakira purara pali sin kum mâkaia, watla bahna ba kasbrika alkaia praiska kat, bara baku natka ra yawan wan nina ba tara kulkan kabia, bara tasba mawanra sin yawan nani ba yakabrira baman tauki kabia apia.”"
},
{
"chapter": 11,
"verse": 5,
"miskito": "Sakuna Dawan bal iwan, baha tawanka tara ra utla karnakira purara pali upla nani mita mâki kan ba kaikaia."
},
{
"chapter": 11,
"verse": 6,
"miskito": "Bara Dawan luki kaikan: “Kaiks naha uplika nani sut na upla kumi baman sa, ai bîla aisinka kumi baman aisisa, baha mita witin nani warkka na pat dauki tâ krikan sa. Diara kumi mita sin witin nani daukaia lukan ba takaskan kabia apia."
},
{
"chapter": 11,
"verse": 7,
"miskito": "Yamni sa yawan iwi wih witin nani ai bîla aisi ba tanis turbaia, bara baku lika witin nani ai uplika nani wal pana pana dîa aisi ai tânka bri ba yabrika tânka bribia apia.”"
},
{
"chapter": 11,
"verse": 8,
"miskito": "Bara baku Dawan mita witin nani ba tanis turban tasba aiska ra, bara tawanka sin paskras mahka swin."
},
{
"chapter": 11,
"verse": 9,
"miskito": "Baha tasbaya ra upla nani sut iwi kan ba, bîla aisinka nani ba tanis turban Dawan mita bara tasba aiska ra turwi taki wan. Baha tâka ba mita, tawanka nina ba Babel mâkan."
},
{
"chapter": 11,
"verse": 10,
"miskito": "Naha nani sika Sem kiamka nani ba: witin 100 mani bri kan, bara ai luhpia"
},
{
"chapter": 11,
"verse": 11,
"miskito": "Sem, Arfaxad baikan ba ningkara, 500 mani alkan. Baha ningkara kli luhpa waitna bara luhpa mairin nani kau ailal baikan."
},
{
"chapter": 11,
"verse": 12,
"miskito": "Arfaxad 35 mani alkan ba ningkara ai luhpia Sélah baikan."
},
{
"chapter": 11,
"verse": 13,
"miskito": "Arfaxad 403 mani alkan ba ra, ai luhpia waitna bara mairin nani kau ailal baikan."
},
{
"chapter": 11,
"verse": 14,
"miskito": "Sélah 30 mani alkan ba ra, ai luhpia waitna Éber baikan."
},
{
"chapter": 11,
"verse": 15,
"miskito": "Baha ningkara Sélah 403 mani alkan ba ra, ai luhpia waitna bara mairin nani kau ailal baikan."
},
{
"chapter": 11,
"verse": 16,
"miskito": "Éber 34 mani alkan ba ra ai luhpia Péleg baikan."
},
{
"chapter": 11,
"verse": 17,
"miskito": "Baha ningkara Éber 430 mani alkan bara luhpa waitna bara luhpa mairin nani kau baikan."
},
{
"chapter": 11,
"verse": 18,
"miskito": "Péleg 30 mani alkan ba ra ai luhpia waitna Reú baikan."
},
{
"chapter": 11,
"verse": 19,
"miskito": "Baha ningkara Péleg 209 mani alkan, bara luhpa waitna an mairin nani kau baikan."
},
{
"chapter": 11,
"verse": 20,
"miskito": "Reú 32 mani alkan ba ra luhpia waitna Serug baikan."
},
{
"chapter": 11,
"verse": 21,
"miskito": "Baha ningkara Reú 207 mani alkan bara luhpa waitna an mairin nani kau baikan."
},
{
"chapter": 11,
"verse": 22,
"miskito": "Serug 30 mani alkan ba ra, ai luhpia Nahor baikan."
},
{
"chapter": 11,
"verse": 23,
"miskito": "Serug Nahor baikan ba ningkara 200 mani alkan ba ra, luhpa waitna an mairin nani kau baikan."
},
{
"chapter": 11,
"verse": 24,
"miskito": "Nahor 29 mani alkan ba ra, ai luhpia Térah baikan."
},
{
"chapter": 11,
"verse": 25,
"miskito": "Nahor Térah baikan 119 mani alkan bara luhpa waitna an mairin nani kau baikan."
},
{
"chapter": 11,
"verse": 26,
"miskito": "Térah 70 mani alkan ba ra, ai luhpia nani Ebram, Nahor bara Harán baikan."
},
{
"chapter": 11,
"verse": 27,
"miskito": "Naha nani sika Térah kiamka nani ba: Térah luhpia nani: Ebram, Nahor, Harán. Lot ba Harán luhpia."
},
{
"chapter": 11,
"verse": 28,
"miskito": "Harán Ur ra Caldea nani tasbaya ra aisubi takan. Witin sin bahara pruan, ai aisika Térah kau raya kan ba ra."
},
{
"chapter": 11,
"verse": 29,
"miskito": "Ebram bara Nahor wâlsut mairin brin; Ebram maya nina ba Sarai, Nahor maya nina Milcá, Harán luhpia Iscá wal ai muihnika kan."
},
{
"chapter": 11,
"verse": 30,
"miskito": "Sakuna Sarai ba biarapara, luhpias kan."
},
{
"chapter": 11,
"verse": 31,
"miskito": "Bara Térah ai luhpia Ebram ba brin, ai mula Lot sin, Harán luhpia ba, ai luhpia Ebram maya Sarai, ai mula yapti ba sin. Baha nani aikuki Ur Caldea nani tasbaya wina takan, Kenan tasbaya ra waia dukiara. Ban sakuna, Harán tawanka kat wan taim, bahara witin nani takaskan."
},
{
"chapter": 11,
"verse": 32,
"miskito": "Térah ai rayaka yua nani brin ba 205 mani, bara witin Harán kat pruan."
},
{
"chapter": 12,
"verse": 1,
"miskito": "Bara yu kum Dawan mita Ebram ra maisa paki win: “Tasbayam wina, tamya nani tila wina bara aisikam watla wina sin taki was, tasba kum yang mamrikamna bahara wama."
},
{
"chapter": 12,
"verse": 2,
"miskito": "Bara man kiamkam wina yang nisan tara kum daukamni, yamni mai munamni, ninam tara daukamna, man ba yamnika kum kama upla wala nani dukiara."
},
{
"chapter": 12,
"verse": 3,
"miskito": "Yamni mai bribia uplika nani ra yamni munamni, saura mai wibia uplika nani ra saura munamni; bara upla kiamka nani sut tasba aiska ra ba man ra praki yamni pali munamni.”"
},
{
"chapter": 12,
"verse": 4,
"miskito": "Ebram Harán tawanka wina taki wan, Dawan bui witin ra win ba baku; bara Lot sin witin wal wan. Ebram 75 mani bri kan, witin taki wan ba ra."
},
{
"chapter": 12,
"verse": 5,
"miskito": "Bara Ebram ai maya Sarai brin, ai muihni luhpia Lot sin aikuki brin, ai dukia kukanka nani sut, ai uplika nani ai dukia dadaukra nani Harán wina ba sin sut kuki brih, bara impakan Kenan ra waia. Witin nani Kenan ra wan ba ra,"
},
{
"chapter": 12,
"verse": 6,
"miskito": "Ebram baha tasbaya nani bâk lui wan ban Siquem tasbaya bâk, Moré kat wan. Baha piua ra Kenan uplika nani baha tasbaya ra iwi kan."
},
{
"chapter": 12,
"verse": 7,
"miskito": "Bara Dawan bahara Ebram ra latan takan, bara win: “Man kiamkam ra yang naha tasbaya na yabamni.” Bara Ebram baha kat altar kum paskan Dawan dukia, Dawan bui witin ra latan takan ba mayunra yabaia dukiara."
},
{
"chapter": 12,
"verse": 8,
"miskito": "Baha wina bahara wiria takaski si kli impakan, Betel ilka untika lalmika tani ra wan; bahara ai tintka watla bapan. Betel ba muna tani ra tawan, Ai tawanka ba lalma tani ra. Baha wal lila kat altar wala kum paskan, bahara witin Dawan nina mâki ai pura sunan."
},
{
"chapter": 12,
"verse": 9,
"miskito": "Baha ningkara witin kau ban tawa tawa ra ai yabalka ba impaki kan ai kainara, Négueb tasbaya ra waia."
},
{
"chapter": 12,
"verse": 10,
"miskito": "Sakuna baha tasbaya aiska ra plun wahwan tara bâra kan, bamna Ebram Idsip ra wan plun tiwan piua ba baman bahara luaia, witin iwan ba tasbaya ra plun âpu kan ba mita."
},
{
"chapter": 12,
"verse": 11,
"miskito": "Bara witin nani Idsip dimaia lamara wan ba ra, Ebram tawi ai maya Sarai ra"
},
{
"chapter": 12,
"verse": 12,
"miskito": "Idsip uplika nani mai kaikbia ba ra, witin nani wibia: ‘Naha mairka na waitnika na maya sa.’ Bara witin nani bui yang ra ai ikbia, bara man rayakam ba lika swaki sâkbia, mai briaia mata."
},
{
"chapter": 12,
"verse": 13,
"miskito": "Bamna man tâmwan yang ra ai ikbiara sîa, pliskam man bui witin nani ra wis,"
},
{
"chapter": 12,
"verse": 14,
"miskito": "Ebram Idsip ra wan bara Idsip uplika nani kaikan Sarai mairin pranakira pali kan."
},
{
"chapter": 12,
"verse": 15,
"miskito": "Bara king fero wihtka tara nani sin kaikan mairin ba mairin painkira sa, bara witin nani wih king ra win. Bara mairka ba witin nani king watla ra brih wan."
},
{
"chapter": 12,
"verse": 16,
"miskito": "Bara Sarai tâka king fero, Ebram ra yamni pali munan: sîp, bîp, biriku wainhka nani, alba waitna bara alba mairin nani, biriku mairin nani, kiamil nani sut witin ra yaban."
},
{
"chapter": 12,
"verse": 17,
"miskito": "Baha purkara Sarai Ebram maya tâwan, Dawan mita king fero watla uplika nani ra sut ra siknis ni klala saura yaban."
},
{
"chapter": 12,
"verse": 18,
"miskito": "Bara king fero Ebram ra paiwan balan bara win: “¿Naha na dîa kan man baku yang ra ai daukram na? ¿Dîa kan man param ai wiras kapram mairka na man maritkam ba?"
},
{
"chapter": 12,
"verse": 19,
"miskito": "¿Dîa muni man ai wiram witin ba man lamkra, bara baku ai munram witin ba yang mayi briaia? Bamna nanara kaiks, man maritkam ba nâra sa. ¡Bris bara mahka taki was naha wina!”"
},
{
"chapter": 12,
"verse": 20,
"miskito": "Bara king fero ai uplika nani ra adar yan Ebram ba swika Idsip wina taki wabia, ai maya sin bara ai dukia nani sin dîa bri ba sut brih wabia."
},
{
"chapter": 13,
"verse": 1,
"miskito": "Ebram Idsip wina taki kli Négueb tasbaya tani ra tawi wan. Witin ai maya, ai dukia nani sut bara Lot sin aikuki brih wan."
},
{
"chapter": 13,
"verse": 2,
"miskito": "Ebram yuyakira pali takan, daiwan ailal brin, silbar bara gul sin manis."
},
{
"chapter": 13,
"verse": 3,
"miskito": "Bara witin kli ai ninara tawi Négueb wina tawa impaki kan ban Betel tawanka diman ba kat. Baha wina Betel bara Ai tawanka wal lilapas ra taki wan ai tintka watla ra, witin pat mâki swin kan ba ra."
},
{
"chapter": 13,
"verse": 4,
"miskito": "Baha tasbaya ra witin altar kum paskan kan ya ba ra, bahara Ebram Dawan ra ai pura suni mayunan."
},
{
"chapter": 13,
"verse": 5,
"miskito": "Lot sin yuyakira pali kan, ai tahtika Ebram wal baku witin sin sîp bara bîp nani ailal bri kan, upla nani sin witin wal tauki kan;"
},
{
"chapter": 13,
"verse": 6,
"miskito": "sakuna tasbaya witin nani wal iwi kan ba, aitani tara apia kan witin nani ban bâra iwi baha daiwan ailalka nani sut ba pata dakaki kaia. Bamna witin asla ban kaia sip apia kan,"
},
{
"chapter": 13,
"verse": 7,
"miskito": "unsaban bâra kan: Ebram daiwra main kakaira nani ba bara Lot daiwra main kakaira nani ba wal. Bara baha purkara Kenan uplika nani bara ferezeo nani sin pliska ba ra iwi kan."
},
{
"chapter": 13,
"verse": 8,
"miskito": "Bamna yu kumi Ebram bila Lot ra win: “Man ba yawan wal wan taya sa, bara yamni apia sa wan tilara unsaban bri kaia, man daiwram main kakaira nani ba bara yang daiwri main kakaira nani ba wal."
},
{
"chapter": 13,
"verse": 9,
"miskito": "Naha tasbaya aiska na man mamwanra bâra sa man dukiam briaia; bamna mamkabisni yang wina dakwi taks. Man yahbra tani ra wama kaka, yang waupasa tani ra wamna, man waupasa tani ra wama kaka, yang yahbra tani ra wamna.”"
},
{
"chapter": 13,
"verse": 10,
"miskito": "Bara Lot Jordan twiya aiska ba tawi kaikan, ban Sóar tawanka sirpi ba kat. Awalka un ba lî ailal bâra sa, giadin tara kum baku. Idsip tasbaya talia kan. (Sodoma Gomora wal Dawan mita kau sauhkras kan ba piua ra kan baku kan.)"
},
{
"chapter": 13,
"verse": 11,
"miskito": "Bara Jordan ilka bîla aiska ba Lot bâk saki witin ai dukia brin. Bamna witin nani bâra kan ba tasbaya wina lalma tani ra tawi wan, bara baku Ebram Lot wal dakwi takan."
},
{
"chapter": 13,
"verse": 12,
"miskito": "Ebram Kenan tasbaya ra takaskan bara Lot taki wan, Sodoma tawanka tara ba tani ra, il bîla tawanka nani ba lamara iwaia."
},
{
"chapter": 13,
"verse": 13,
"miskito": "Ban sakuna, Sodoma uplika nani ba upla saura pali kan, saurka lâka tara nani"
},
{
"chapter": 13,
"verse": 14,
"miskito": "Lot taki wan ba ningkara, Dawan Ebram ra win: “Nanara man bâra sma ba tasbaya wina namkra buki pain laki kaiks, yahbra tani ra bara waupasa tani ra, lalma tani ra bara muna tani ra sin."
},
{
"chapter": 13,
"verse": 15,
"miskito": "Tasbaya aiska man kaikisma na, man dukiam bara kiamkam nani dukia maikisna ban kaia ra."
},
{
"chapter": 13,
"verse": 16,
"miskito": "Man kiamkam ba tasba puknika ba baku ailal daukamni. Tasba puknika lupia bani upla sip kulki sakras ba baku, man kiamkam sin upla sip kulki sâkbia apia."
},
{
"chapter": 13,
"verse": 17,
"miskito": "¡Nanara, bus bara tasbaya aiska yarika bara bîla yahpika nani ba sut wapi kaiks, kan yang bui man ra maikaisna bamna!”"
},
{
"chapter": 13,
"verse": 18,
"miskito": "Bamna Ebram, ai tintka watla kum bukan, bara Hebrón tawanka tara lamara usupum dusa manis pâwi kan ba tasbaya ra waitna kum nina Mamré mâki kan ba bâra iwi kan, bara baha lamara wih iwan. Bahara Ebram altar kum paskan Dawan dukia."
},
{
"chapter": 14,
"verse": 1,
"miskito": "Baha yua nani ra Amrafel ba Sinar kingka kan, Arioc ba Elasar kingka bara"
},
{
"chapter": 14,
"verse": 2,
"miskito": "Naha kingka nani mita Sodoma kingka Bera, Gomora kingka Birsá, Adma kingka"
},
{
"chapter": 14,
"verse": 3,
"miskito": "Bara baha kingka nani matsip ba sut ai suldiarka nani ba Sidim ilka bîla ra asla daukan, Kabu Pruan ba baha ilka bîla lamara sa."
},
{
"chapter": 14,
"verse": 4,
"miskito": "Witin nani 12 mani Quedorlaómer lâka munhtara dukia dauki kan, sakuna 13"
},
{
"chapter": 14,
"verse": 5,
"miskito": "Bara mani 14 alkan ra, king Quedorlaómer ai suldiarka nani aikuki, king wala nani sin witin wal kan ba ai suldiarka nani aikuki asla aidrubi Astarot Carnaim ra balan, bara bahara aiklabi, refaíta nani ra pura luan. Baha wina Ham ra zuzita nani ra pura luan; ningkara emita nani Savé-quiriataim ra kan nani ba ra pura luan."
},
{
"chapter": 14,
"verse": 6,
"miskito": "Baku sin Hor uplika nani Seír ilka ra kan nani ra sin, wal aiklabi pura luan bara nina bliki plis kum El-parán upla iwras tasbaya lama kat wan."
},
{
"chapter": 14,
"verse": 7,
"miskito": "Baha wina Quedorlaómer ai uplika nani wal aikuki kli tawi balan, bara En- Mispat ra wan, nina wala ba Cadés; bara Amalec uplika nani tawanka nani sut ai yabalka ra kan ba sauhki lui wan. Amorreo nani tawanka nani wal sin baku daukan, witin nani Hasesón-tamar tasbaya ra iwi banhwi kan."
},
{
"chapter": 14,
"verse": 8,
"miskito": "Bara Sodoma, Gomora, Adma, Seboím bara Bela kingka nani matsip ba, Sidim ilka bîla ra taki wan."
},
{
"chapter": 14,
"verse": 9,
"miskito": "Quedorlaómer Elam kingka ba, Tidal Goím kingka ba, Amrafel Sinar kingka ba bara Arioc Elasar kingka ba mapara balan. King matsip ba mita king wala nani walhwal mapara aiklaban."
},
{
"chapter": 14,
"verse": 10,
"miskito": "Sidim ilka bîla aiska ra târ layawanhta nani manis upla mita salhkras ba bâra kan, târ laya babatni baha bilara aibanhwi kan, Sodoma bara Gomora kingka wal, swak takaia wisi plapan bara baha layawanhta nani ra kauhan. King wala nani yumhpa ba lika il nani tilara plapi swak takan."
},
{
"chapter": 14,
"verse": 11,
"miskito": "Bamna king walhwal ba Sodoma bara Gomora ra wih diman ai pata nani bara diara pain mana tara dukia nani bri kan ba sin sut brih mahka wan."
},
{
"chapter": 14,
"verse": 12,
"miskito": "Bara Lot, Ebram luhpia diwra ba sin Sodoma ra iwi kan, bamna witin nani Lot sin brih wan ai dukia kukanka nani sut ba wal."
},
{
"chapter": 14,
"verse": 13,
"miskito": "Sakuna waitna kumi baman tila ba wina plapi swak takan. Bara witin balan bara Ebram Hibru waitnika ra sturka ba sut win. Witin amorreo usupum untika ra ai uplika nani Mamré, amorreo ba, Escol muihnika wala Aner nani aikuki bahara iwi kan."
},
{
"chapter": 14,
"verse": 14,
"miskito": "Ebram walan ai luhpia diwra ba priski brih wan ba; bara witin ai dukia dadaukra nani, ai watla bilara aisubi taki pâwan nani sut ba paiwan balan baha lika waitna 318, baha nani mihta ra aiklabaia dukia nani ba mangki si, bara mahka kingka nani ba nina blikan Dan tawanka kat."
},
{
"chapter": 14,
"verse": 15,
"miskito": "Bara tihmia ra king nani ba ai dara walras kan, Ebram ai uplika nani aikuki wih dimi aiklaban. Bara witin nani plapan, swiras nina blikan Hobá kat wan, Damaskus tawanka yahbra tani ra ba."
},
{
"chapter": 14,
"verse": 16,
"miskito": "Baha ningkara diara nani brih wan ba sut kli mihta dakbi brin, Lot dukia nani sut aikuki. Baha purkara mairin bara upla wala nani brih wan kan ba sut sin kli dakbi brin."
},
{
"chapter": 14,
"verse": 17,
"miskito": "Abram Quedorlaómer bara king wala nani bâra kan ba sut wal aiklabi pura lui si kli tawi balan ba ra, Sodoma kingka ba bal takan, Ebram wal prawaia bara ai lakula daukaia, Savé ilka bîla kat. Baha ilka bîla ba sika King Ilka Bîla ba."
},
{
"chapter": 14,
"verse": 18,
"miskito": "Bara Melkisedek, Salem kingka, Gâd Laih Purara iwi ba prîska ba sin, witin brit bara wain wal Ebram ra balan ba ra,"
},
{
"chapter": 14,
"verse": 19,
"miskito": "naha bîla nani aisi Ebram ra yamni munan: “Gâd Laih Purara iwi ba, kasbrika pura tasba sin papaskra ba mita yamni pali mai munbia."
},
{
"chapter": 14,
"verse": 20,
"miskito": "Bara Gâd Laih Purara iwi ba nina ba mayunan kabia, witin mita sip mai daukan waihlam nani pura luram ba.” Bara Ebram witin diara nani sut dakbi brin ba wina, matawalsip wina kumi saki baha mana Melkisedek ra yaban."
},
{
"chapter": 14,
"verse": 21,
"miskito": "Bara Sodoma kingka ba bila Ebram ra win: Upla nani ba baman yang ra aik, bara diara nani sut mihta dakbi balram ba lika, sut man bris."
},
{
"chapter": 14,
"verse": 22,
"miskito": "Sakuna Ebram pana Sodoma kingka ra naku win: Gâd Laih Purara iwi ba ra yang mihti bukri, kasbrika pura bara tasba sin papaskra ba,"
},
{
"chapter": 14,
"verse": 23,
"miskito": "Man dukiam nani ba wina diara kumi sin yang brimna apia, trit kum pan sin, apia kaka sûs awa kum pan sin, sûski unta wilkaia dukiara, ban kra man wimara sîa yang mita sika Ebram ba yuyakira daukri."
},
{
"chapter": 14,
"verse": 24,
"miskito": "Bamna yang duki lika diara want apia, sakuna duki dadaukra nani pat plun pin ba dukiara lika. Waitna nani yang wal asla wan ba, wibia kaka, Aner, Escol bara Mamré, witin nani ai sirka bribia."
},
{
"chapter": 15,
"verse": 1,
"miskito": "Naha diara nani sut ba ningkara Dawan bîla ba Ebram ra balan, bara diara aihka kaikan ra witin ra win: Ebram, man si bripara, kan yang sika pât tara nani wina man kainam kakahbra sna ba. Man mamna ba sin tara pali kabia."
},
{
"chapter": 15,
"verse": 2,
"miskito": "-3Bara Ebram pana aisi, win: Dawan Gâd, ¿man maina tara aikma ba yang ra dîa hilpka kabia, man kaikisma luhpi nani âpu sna na? Man luhpa kum sin yang ra aikras sma na, prapatiki nani sut dawanka kaia ba lika albiki kum brisna, nina Eliézer Damaskus wina ba kabia."
},
{
"chapter": 15,
"verse": 4,
"miskito": "Dawan pana witin ra win: Man prapatikam nani dawanka ba man luhpiam pali kabia, bara tringsar lika man dukiam dawanka aimakbia apia."
},
{
"chapter": 15,
"verse": 5,
"miskito": "Bara Dawan bui witin ra latak saki brih wan, bara win: Nanara kasbrika pura ba pain kaiks, bara slilma nani ba kulki kaiks, kulkaia sip sma sapa. Man kiamkam ba slilma ailalka ba baku ailal kabia."
},
{
"chapter": 15,
"verse": 6,
"miskito": "Bara Ebram lika Dawan bui witin ra win ba kasak lukan, baha mita Dawan bui witin ba kasakkira kulkan."
},
{
"chapter": 15,
"verse": 7,
"miskito": "Bara witin ra win: Yang sika Dawan, Caldea uplika nani tasbaya, Ur wina yang mita mai sakri naha tasbaya na man tasbayam maikaia dukiara."
},
{
"chapter": 15,
"verse": 8,
"miskito": "Sakuna Ebram pana aisi, naku win: Dawan Gâd, ¿yang diaura kaiki kasak daira walamna tasbaya na yang prapatiki aikuma ba?"
},
{
"chapter": 15,
"verse": 9,
"miskito": "Bara Dawan pana witin ra win: Bîp mairin tiara kum, guts mairin kum, sîp wainhka sin kum sal aik, kumi bani mani yumhpa bri kaka, bara butku almuk kum, sirpi lupia sin kum, asla dauki yang ra bri bal."
},
{
"chapter": 15,
"verse": 10,
"miskito": "Ebram baha daiwra nani ba lilak klaki baiki bara kli wal asla praki, Dawan ra bri balan; sakuna daiwan tnawira nani ba lika baku daukras kan."
},
{
"chapter": 15,
"verse": 11,
"miskito": "Bara iskri nani bal iwan baha wîna ikan ba purara, sakuna Ebram mita kangbi kan."
},
{
"chapter": 15,
"verse": 12,
"miskito": "Mahka yu dimi tihmia iwan ba ra, Ebram ra yapan tara kum alkan swap pali yapi kan. Witin ai dara walan bara kaikan tihmia tara kum witin ra kir kutban kan bara sibrin pali daukan."
},
{
"chapter": 15,
"verse": 13,
"miskito": "Bara Dawan Ebram ra win: Naha tânka man damra walaia sma, man kiamkam nani ba tringsar baku upla wala nani tasbaya kum ra witin nani iwbia, bahara witin nani ba alba nani kabia. Mani handat walhwal witin nani ra sin rausauhkan kabia."
},
{
"chapter": 15,
"verse": 14,
"miskito": "Ban sakuna, baha nisanka witin nani ra alba bribia ba, witin nani ra sin yang mita klala yabamna. Baha ningkara kiamkam nani ba diara ailal dawanka aimaki, yuyakira taki bara baha wina pri taki mahka wabia."
},
{
"chapter": 15,
"verse": 15,
"miskito": "Bara man lika almuk pali taki kupiam kumi lâka ra pruma, bara aisikam nani wal mai bikan kabia."
},
{
"chapter": 15,
"verse": 16,
"miskito": "Upla kiamka nani kau walhwal aimaki lubia ba kat, masrakam nani ba kli tawi naha tasbaya ra balbia. Kan amorreo nani ai saurka ba sut daukbia, bara klala yabamna ba piua ba kat."
},
{
"chapter": 15,
"verse": 17,
"miskito": "Bara baku pat yu dimi tihmia iwan ba ra, witin kaikan kubus kum bal takan kiasma baman taki kan, bara pauta klauhan kum daiwan wîna nani klakan ba lilapas bâk ami lui wan."
},
{
"chapter": 15,
"verse": 18,
"miskito": "Baha pali yua ra Dawan Ebram wal lâ daukan, bara win: Naha tasbaya na man kiamkam ra yabamni, Idsip awalka ba wina Éufrates awalka tara ba kat."
},
{
"chapter": 15,
"verse": 19,
"miskito": "Wibia sa kaka, quenita nani, quenizita nani, cadmoneo nani,"
},
{
"chapter": 15,
"verse": 20,
"miskito": "hitita nani, ferezeo nani, refaíta nani,"
},
{
"chapter": 15,
"verse": 21,
"miskito": "amorreo nani, Kenan uplika nani, gergeseo nani bara Jebús uplika nani tasbaya ba sin sut maikamni."
},
{
"chapter": 16,
"verse": 1,
"miskito": "Sarai ba sip Ebram ra luhpia baiki yaras kan. Sakuna witin ai albika mairin kumi bri kan, mairka ba Idsip wina kan, nina ba Agar."
},
{
"chapter": 16,
"verse": 2,
"miskito": "Bara Sarai mita ai maya Ebram ra win: Man kaikisma, yang na Dawan mita biairapara ai daukan; bamna yang mamkabisni, man albiki mairin Agar wal bris, bara baku ban witin wina yang luhpi nani brimna. Bara Sarai makaban ba, Ebram yamni kulkan."
},
{
"chapter": 16,
"verse": 3,
"miskito": "Bara Sarai ai maya Ebram ba yan ai albika mairin Idsip wina ba wal bribia. Baha piua ra witin nani pat mani matawalsip iwi kan Kenan tasbaya ra."
},
{
"chapter": 16,
"verse": 4,
"miskito": "Ebram Agar wal brin bara Agar kwihra tiwan. Witin kwihra tiwan ba ai dara walan ba ra, Sarai ba ai nakra ra saura kaikan."
},
{
"chapter": 16,
"verse": 5,
"miskito": "Bara Sarai bila Ebram ra win: Agar yang ra bahki ai kulki ba pâtka ba, man puramra sa. Yang mita sika mairka ba man mairkam maikri, sakuna witin ai luhpia kum briaia sa, bara nanara witin kau tara ai dara walisa bara yang ra bahki ai kulkisa. Sakuna Dawan mita wan wibia ya ba pâtkira ba, man, apia kaka yang."
},
{
"chapter": 16,
"verse": 6,
"miskito": "Bara Ebram pana Sarai ra win: Kaiks, albikam ba man mihtam ra sa; dîa daukma taim kau yamni takaia ba kat witin wal dauks. Bara Sarai mita mahka witin ra saura munan, bamna Agar ba mahka plapan."
},
{
"chapter": 16,
"verse": 7,
"miskito": "Sakuna Dawan insalka witin wal prawan upla iwras tasbaya ra, Sur ra waia yabalka ra lî kârma kum lama kat,"
},
{
"chapter": 16,
"verse": 8,
"miskito": "bara witin ra makabi walan: Agar, Sarai albika mairin, ¿man ani wina aulma, bara anira sin auma? Bara witin pana aisi, win: Dawanki, Sarai mawan wina plapisna."
},
{
"chapter": 16,
"verse": 9,
"miskito": "Bara Dawan insalka ba bila witin ra win: Dawankam mairin lamara kli tawi was, bara diara sut ra witin ai bîla wali bas."
},
{
"chapter": 16,
"verse": 10,
"miskito": "Baha purkara Dawan insalka sin witin ra win: “Kiamkam ba sin ailal pali daukamni, ailal pali upla sip kulki sâkbia apia."
},
{
"chapter": 16,
"verse": 11,
"miskito": "Man sin nanara kwihra sma bara luhpiam waitna kum brima, bara witin ai nina ba man Ismael mâkma, kan man inankam ba Dawan walan bamna."
},
{
"chapter": 16,
"verse": 12,
"miskito": "Witin biriku wail luhpia baku prautkira kabia; witin lika upla sut mapara aiklabi kabia, bara upla sut sin witin ai mapara kabia, sakuna ai watla ba lika alki bri kabia, ai muihni nani ai mapara kabia sin.”"
},
{
"chapter": 16,
"verse": 13,
"miskito": "Agar Dawan wal aisin bamna, witin ai nina ba naku mâkan “Dawan diara kaiki ba”, kan witin naku aisin bamna: “Dawan bui yang ra ai kaikan bara yang kau raya sni.”"
},
{
"chapter": 16,
"verse": 14,
"miskito": "Baha mita baha layawanhta ba nina sin naku mâkan: “Witin raya ban ba, ai kaiki ba layawanhta.” Baha layawanhta ba Cadés bara Béred wal lilapas ra bâra sa."
},
{
"chapter": 16,
"verse": 15,
"miskito": "Bara Agar, Ebram ra luhpa waitna kum baiki yaban, bara witin ai nina ba"
},
{
"chapter": 16,
"verse": 16,
"miskito": "Ebram 86 mani bri kan Ismael baikan ba ra."
},
{
"chapter": 17,
"verse": 1,
"miskito": "Ebram 99 mani bri kan, Dawan ba witin ra bal taki, sturi aisin: Yang sika"
},
{
"chapter": 17,
"verse": 2,
"miskito": "Bara yang lika man wal lâ kum daukamni: maikrika kiamkam ailal pali bri kama."
},
{
"chapter": 17,
"verse": 3,
"miskito": "Bara Ebram ai mawan ra tasba kat prawan, bara Dawan bui witin ra kau ban aisi, win:"
},
{
"chapter": 17,
"verse": 4,
"miskito": "Naha lâka na yang bui man wal daukisna: Man lika nisan nani ailal pali aisika kama,"
},
{
"chapter": 17,
"verse": 5,
"miskito": "bamna nanara ninam ba ban Ebram mâki kabia apia, sakuna nanara wina man ninam ba Ebraham mâkan kabia. Kan nanara yang bui man ba nisan nani ailal pali aisika mai daukamni."
},
{
"chapter": 17,
"verse": 6,
"miskito": "Man kiamkam ba ailal pali daukamni, man wina nisan nani ailal pali bal takbia, king nani sin man wina bal takbia."
},
{
"chapter": 17,
"verse": 7,
"miskito": "Man wal lâika daukisna na, man kiamkam nani wal sin yang lâ daukamni. Yang lika man Gâdkam ban kamna, witin nani ai Gâdka sin."
},
{
"chapter": 17,
"verse": 8,
"miskito": "Kenan tasbaya ba man ra maikamna bara witin nani ra sin yabamna. Nanara man bâra iwisma tasbaya ba man prapatikam ban kabia; bara yang lika witin nani ai Gâdka kamna."
},
{
"chapter": 17,
"verse": 9,
"miskito": "Baha purkara, Gâd bui Ebraham ra win: Sakuna man lika yang lâika mai wîri ba daukma, man bara kiamkam nani sut sin baku daukbia."
},
{
"chapter": 17,
"verse": 10,
"miskito": "Naha sika lâika ba man nani wal yang daukisna ba, man nani bara kiamkam nani sut lâika na daukaia sma: Waitna bani man nani tilamra bâra ba, Aisa sainka ba klaki kaia sa."
},
{
"chapter": 17,
"verse": 11,
"miskito": "Man nani wînam taya ba klaki param sakaia sma, bara baha ba man nani wal yang lâ daukisna ba tukinka kabia."
},
{
"chapter": 17,
"verse": 12,
"miskito": "Naiwa wina man nani naku dauki kama: luhpiam waitna kumi bani man nani wamtla bilara aisubi taki ba, man nani wal yang lâ daukisna ba ni ai wîna ra klaki kabia yu 8 alkbia ra, bara albikam man nani kiamkam apia, upla sât wala wina atki briram ba, baha nani sin lâ daukan na ba ai wîna ra klaki kaia sa."
},
{
"chapter": 17,
"verse": 13,
"miskito": "Wamtla bilara aisubi takan ba, lalah mana atkram ba sut, aikuki baku yang lâika ba wîna ra klaki mangkram kaia sa; baku yang lâika ba man nani wînam ra mark daukan bri kama, lâ daukanka kum rayakam aiska ra."
},
{
"chapter": 17,
"verse": 14,
"miskito": "Ya Gâd sainka klaki mangkras nani ba tilam wina kangbi sakan kaia sa, kan yang lâ daukri ba witin kulkras ba mita."
},
{
"chapter": 17,
"verse": 15,
"miskito": "Bara Gâd kau ban aisi, Ebraham ra win: Man mayam Sarai nina ba sin kau ban Sarai mâki kabia apia, sakuna nanara wina ai nina ba Sara mâki kabia."
},
{
"chapter": 17,
"verse": 16,
"miskito": "Witin ra sin yamni munamna, bara witin wina luhpiam waitna kum maikamna, âu, yang bui witin ra yamni munamna, bara witin ba nisan nani ailal yaptika takbia. Ai kiamka nani tila wina king nani sin bal takbia."
},
{
"chapter": 17,
"verse": 17,
"miskito": "Ebraham ai mawanra tasba kat prawi, kikan bara ai kupia ra lukan: “¿Waitna kum pat 100 mani alkan ba kau luhpa baikaia sip kabia ki? ¿Bara Sara sin pat 90 mani alkan ba, sip sa ki kwihra tiwaia?”"
},
{
"chapter": 17,
"verse": 18,
"miskito": "Bara Ebraham bui Gâd ra win: ¡Baku pan takaia si, bara Ismael man mamwanra yamnikam ba wal iwi kabia!"
},
{
"chapter": 17,
"verse": 19,
"miskito": "Gâd pana witin ra win: Yang mai wîri ba lika, man mayam Sara luhpiam waitna kum baiki maikbia, bara man bui witin ai nina ba Aisak mâkma. Bara witin wal yang lâika ban kaia ba daukamni, ai kiamka nani ai ninara aula ba aikuki sin lâ daukamni."
},
{
"chapter": 17,
"verse": 20,
"miskito": "Ismael dukiara aisaram ba sin yang walri, witin ra sin yamni munamna; ai luhpia nani ailal bara ai kiamka sin tara takaia daukamna. Ismael ba wihta tara nani 12 aisika takbia, bara kiamka ba wina nisan tara daukamni."
},
{
"chapter": 17,
"verse": 21,
"miskito": "Ban sakuna yang lâika ba Aisak wal daukamni, luhpiam waitna Sara baiki maikbia ba mani kum alkbia ba ra, mani wala naha piua praiska ra."
},
{
"chapter": 17,
"verse": 22,
"miskito": "Bara Gâd lika Ebraham wal aisi swin ba ra, witin baha wina mahka wan."
},
{
"chapter": 17,
"verse": 23,
"miskito": "Bara baha yua pali Ebraham mahka buan, ai luhpia Ismael brin, ai albika nani ai watla bilara baikan nani ba sin, bara ai albika nani lalah ni atki brin nani ba, bara baku sin waitna wala nani ai watla ra iwi ai dukia dauki nani kan ba sut wîna ra, Gâd sainka ba baha nani wîna ra klakan, lâka ba nahki dauki mangkaia Gâd mita win ba baku daukan."
},
{
"chapter": 17,
"verse": 24,
"miskito": "-25Ebraham 99 mani bri kan. Ismael mani 13 bri kan witin nani ai wîna ra Gâd sainka mangkan ba kat."
},
{
"chapter": 17,
"verse": 26,
"miskito": "Ebraham ai luhpia Ismael wâlsut baha yua Gâd sainka ba ai wîna ra klakan."
},
{
"chapter": 17,
"verse": 27,
"miskito": "Ai watla ra iwi kan nani ba sin sut baku daukan, albika nani luhpia nani bara alba nani atki brin nani ba sin sut wîna ra, baha yua Aisa sainka ba klakan."
},
{
"chapter": 18,
"verse": 1,
"miskito": "Mamré usupumka nani tilara, Dawan Ebraham ra param takan, yu wan lal kat lapta pali kan ba piua ra. Witin ai tintka watla durka bilara iwi kan,"
},
{
"chapter": 18,
"verse": 2,
"miskito": "bara witin ai nakra buki kaikan waitna yumhpa ai mawanra bûi kan. Witin baha kaikan wal baku aihni pali tit bûi, bara witin nani mawanra tasba kat bawi lakula daukan."
},
{
"chapter": 18,
"verse": 3,
"miskito": "Bara witin nani ra win: Dawanki, yang bik takisna pliskam ban lui wapara."
},
{
"chapter": 18,
"verse": 4,
"miskito": "Man sin aitani lukisma kaka, yang wimna lî wiria bri balbia man nani minam sikbaia dukiara, bara ningkara dus munhtara man nani minit kum ris bri kaia."
},
{
"chapter": 18,
"verse": 5,
"miskito": "Man nani dukiam dadaukra sna latki nahak bal luma bamna, yang plun wirâ bri balamna, man nani baha pih kli karnikam bri bara yabalkam ra wama dukiara. Witin nani pana win: Aitani pain, yang nani nâra iwi kamna."
},
{
"chapter": 18,
"verse": 6,
"miskito": "Bara Ebraham plapi tint watla ra wih diman bara Sara ra win: ¡Aihni muns! Plawar kau pain ba wina bîk bakriki brih ki, brit wiria angks."
},
{
"chapter": 18,
"verse": 7,
"miskito": "Bara witin kli plapi wan bîp nani tilara, baha wina bîp kum painkira batanira lupia ba kum saki, ai albika kum ra yan baha ba brih mahka pali iki plun auhni kum daukbia dukiara."
},
{
"chapter": 18,
"verse": 8,
"miskito": "Bara plun daukan ba purkara, witin wan bara kwahadu bara bîp tialka laya sin bri si witin nani dus mununhtara kan ba ra yaban, witin nani baha pin."
},
{
"chapter": 18,
"verse": 9,
"miskito": "Witin nani pin ba ra, Ebraham ra makabi walan: ¿Man mayam Sara ba anira sa? Ebraham pana win: Witin tint watla bilara sa."
},
{
"chapter": 18,
"verse": 10,
"miskito": "Bara witin nani wina kumika ba bila win: Mani aula ba yang kli bal mai kaikamna, bara mayam Sara ba luhpa waitna kum bribia. Baha aisi kan ba ra Sara dur ninara yukuwi Ebraham witin nani wal aisi kan ba sut wali kan."
},
{
"chapter": 18,
"verse": 11,
"miskito": "Ebraham pat dama pali kan bara Sara sin kuka pali. Sara ai katka sikniska sin briras pat takaskan kan."
},
{
"chapter": 18,
"verse": 12,
"miskito": "Baha mita Sara sip kasak lukras kiki kan, bara witin luki kaikan: “¿Nahki yang nani wâlsut pat karniki tiwan na kwihra tiwamna?”"
},
{
"chapter": 18,
"verse": 13,
"miskito": "Sakuna Dawan Ebraham ra win: ¿Dîa kan Sara ba kikisa? ¿Witin sip kasak lukras sa ki nanara almuk takan ba ra witin kau luhpa baikaia sip ba?"
},
{
"chapter": 18,
"verse": 14,
"miskito": "¿Diara kum bâra sa ki, Dawan mapara ban karna pali witin daukaia sip apia ba? Bamna piua maikri ba kat mani wala aula ba yang kli man ra bal mai kaikamna, bara Sara ai luhpia waitna kum bribia."
},
{
"chapter": 18,
"verse": 15,
"miskito": "Sara baha walan ba ra sibrin daukan, bara witin kikras kan wiaia wisi, naku win: Yang kikras kapri. Sakuna Dawan pana win: Yang mai kaikri man kiki kapram."
},
{
"chapter": 18,
"verse": 16,
"miskito": "Bara impapakra nani ba baha wina buan ba ra, mahka impakan ai mawan"
},
{
"chapter": 18,
"verse": 17,
"miskito": "Bamna Dawan lukan: “Yang diara daukaia lukisna ba Ebraham ra wiaia sna,"
},
{
"chapter": 18,
"verse": 18,
"miskito": "kan witin sika nisan tara karna kum aisika takaia sa, witin ra praki nisan nani sut tasba ra ba, yamniki yabaia wîri bamna."
},
{
"chapter": 18,
"verse": 19,
"miskito": "Yang bui witin ba bâk sakri, ai luhpia bara ai kiamka nani ra sin yang bîli nani ba smalkaia, witin nani bîli wali daukaia, diara yamni bara diara wapni ba daukaia. Bara yang bui witin nani ra dîa pramis munri ba sut daukamna.”"
},
{
"chapter": 18,
"verse": 20,
"miskito": "Bara Dawan bui witin ra naku win: Sodoma bara Gomora wal uplika nani sturka ba tara pali sa, watawika lâka ba sin tara pali sa."
},
{
"chapter": 18,
"verse": 21,
"miskito": "Bamna yang nanara bahara auna, ai win ba baku saurka nani ba, ban tara sa sapa yang wih kaikamna. Baku lika yang tânka brimna."
},
{
"chapter": 18,
"verse": 22,
"miskito": "Waitnika nani wina wâl ba baha wina Sodoma ra wan, sakuna Ebraham kau ban Dawan mawanra bâra takaskan."
},
{
"chapter": 18,
"verse": 23,
"miskito": "Witin Dawan lamara kau itwi dimi wan, bara witin ra makabi walan: ¿Upla pâtkas nani ba sin, pâtkira nani ba wal aikuki baku iki tikma ki?"
},
{
"chapter": 18,
"verse": 24,
"miskito": "Ban kra tawan tara ba ra upla pâtkas nani 50 bâra sa kaka, ¿baha nani 50 ba swaki sakaia dukiara wala nani ba pâtka ban swih tikras sut pali iki tikma ki?"
},
{
"chapter": 18,
"verse": 25,
"miskito": "¡Sip apia pali, man sip baku daukma apia, pâtkas nani ba pâtkira nani ba wal aikuki baku ikaia, wâlsut ba baha saurka ba aikuki daukan kan baku prais! ¡Baku daukpara! Man sika tasba aiska wihtka tara sma, ¿wapni lâka ba man daukma apia ki?"
},
{
"chapter": 18,
"verse": 26,
"miskito": "Bara Dawan pana witin ra win: Sodoma tawanka tara ra upla pâtkas nani 50 sakamna kaka, witin nani dukiara luki, pâtkira nani bahara iwi ba ikras ban swimna."
},
{
"chapter": 18,
"verse": 27,
"miskito": "Sakuna Ebraham bila kli witin ra aisin: Pâtki ban swin tiks, yang aisaia apia kapri dukia ba kuna ban aisuna na. Man ba Gâd sma, yang lika upla bahki sna;"
},
{
"chapter": 18,
"verse": 28,
"miskito": "ban sakuna, upla pâtkas 50 ba alkaia matsip âpu kaka, ¿baha matsip âpu ba tâwan man ban tawanka aiska ba sauhki tikma ki? Dawan pana witin ra win: Upla pâtkas nani 45 yang sakamna kaka, tawanka ba sauhki tikamna apia."
},
{
"chapter": 18,
"verse": 29,
"miskito": "Ebraham ban kli makabi walan: ¿Ban kra upla pâtkas nani 40 baman sâkma kaka? Dawan pana win: Baha 40 nani pâtkas ba kulkanka ra, tawanka ba sauhkras ban swimna."
},
{
"chapter": 18,
"verse": 30,
"miskito": "Sakuna Ebraham kli aima wala ra Dawan ra makabi pali aisin: Dawanki, man ra puri suni kli mamkabi walisna, yang ra kupiam baikpara, sakuna nahki sa ban kra man upla 30 baman sâkma kaka... Bara Dawan pana witin ra win: Baha nani 30 baman dukiara sin tawanka ba sauhkras ban swimna."
},
{
"chapter": 18,
"verse": 31,
"miskito": "Sakuna Ebraham kau ban taibi aisi kan Dawan ra: Dawanki, yang daukaia dukia apia sa sakuna ban aisisna na; ¿dîa takbia man upla pâtkas nani 20 baman bahara sâkma kaka? Dawan bila pana win: Baha 20 upla nani ba dukiara sin yang tawan ba sauhkras ban swimna."
},
{
"chapter": 18,
"verse": 32,
"miskito": "Sakuna Ebraham kau ban taibi aisi kan: Dawanki, pliskam pali, yang wal kupiam baikpara, sakuna kau aima kum pan naha kat kli mamkabi walaisna:"
},
{
"chapter": 18,
"verse": 33,
"miskito": "Dawan Ebraham wal aisi swin ba ra, witin baha wina mahka wan; bara"
},
{
"chapter": 19,
"verse": 1,
"miskito": "Tutni pat yu dimaia lamara, insal nani wâl ba Sodoma ra wan. Lot ba tawan getka lamara iwi kan, upla nani asla taki pliska ra. Bara Lot insal nani ba kaiki ai iwaika ba wina buan witin nani lakula daukaia. Witin ai mawan ra tasba kat bawan,"
},
{
"chapter": 19,
"verse": 2,
"miskito": "bara Lot witin nani ra win: Dawanki nani, yang bui man nani ra mamkabisni, naha tihmia man albikam watla ra bal takaskaia. Bâra minam sikbaia sip sma bara yapaia sin, bara yauhka titan yabalkam ra impakaia. Sakuna witin nani pana win: Apia, tingki, yang nani ban latara lalawamna."
},
{
"chapter": 19,
"verse": 3,
"miskito": "Ban sakuna, Lot witin nani ra kli taibi aisi kan bamna, witin nani ban âu takan bara watla ra wan. Witin nani utla ra diman ba ra, Lot witin nani ai dukiara tutni pata auhni kum daukan, brit îs âpu daukan, bara impapakra nani ba pin."
},
{
"chapter": 19,
"verse": 4,
"miskito": "Sakuna witin nani kau ai krikrika ra aitnikras kan ba ra, Sodoma tawanka aiska ba wina, waitna almuk bara wahma nani ba sut aidrubi balan, Lot watla ba kir kutbi brin,"
},
{
"chapter": 19,
"verse": 5,
"miskito": "bara witin nani mahka Lot ra winan: ¿Waitna nani tihmia wamtla ra bal diman nani ba anira sa? ¡Lata ra sâks! ¡Witin nani wal yang nani yapan ai daukisa!"
},
{
"chapter": 19,
"verse": 6,
"miskito": "Bara Lot latara takan witin nani wal aisaia, sakuna ai durka ba lika pain praki si takan,"
},
{
"chapter": 19,
"verse": 7,
"miskito": "bara witin nani ra win: Upliki nani, man nani ra mamkabisna baha saurka pali lika man nani daukpara."
},
{
"chapter": 19,
"verse": 8,
"miskito": "Kaiks, yang luhpi mairin tiara pali wâl brisni, kau waitna wal taukras pali. Yang bui witin nani ba saki maikamna, bara witin nani wal man nani dîa daukaia brin mai dauki ba kat dauks. Sakuna naha waitnika nani ra lika diara munpara pali, kan witin nani ba yang mita paiwi waitla ra bri balri bamna."
},
{
"chapter": 19,
"verse": 9,
"miskito": "Sakuna witin nani bui pana witin ra win: ¡Man tnaya ra taws! ¿Man ba ya, tringsar kum sma na, man mita yang nani ra lâ aikaia? ¡Yang nani bui witin nani ra saura munaia lukri ba purkara, man ra kau saura mai munamna! Uplika nani ba bal diman, Lot ba alki raski sakaia bara dur ba sin kriki dimaia,"
},
{
"chapter": 19,
"verse": 10,
"miskito": "sakuna waitna nani ba utla bîla wina ai mihta sakbi, Lot ba alki utla bilara dingkan bara dur prakan."
},
{
"chapter": 19,
"verse": 11,
"miskito": "Bara upla nani latara bâra kan ba sut nakra blain daukan, almuk bara wahma nani ba sin sut blain daukan. Witin nani dur ba kapi pliki kan, sakuna sip sakras, sut swapan kata."
},
{
"chapter": 19,
"verse": 12,
"miskito": "Bara waitna nani ba Lot ra makabi walan: ¿Man tamya nani wala kau nâra brisma? Luhpiam waitna, luhpiam mairin nani, dampna nani, tamya nani sut naha tawanka ra brisma ba asla dauks, bara naha wina mahka taki was."
},
{
"chapter": 19,
"verse": 13,
"miskito": "Kan nanara naha tawanka na yang nani sauhki tikaisna. Naha uplika nani mapara dahra kwahkanka saura nani ba kasak sa, aitani Dawan mawanra uli wan sa, baha mita Dawan wan blikan tawanka na sauhki tikaia."
},
{
"chapter": 19,
"verse": 14,
"miskito": "Bara Lot wan, ai luhpia mairin nani briaia, makaban waitnika nani ba sut maisa pakan, bara witin nani ra win: ¡Man nani bus, naha tawanka na wina taki was, kan Dawan balan tawanka na sauhki tikaia! Sakuna ai dapna nani ba witin ra sip kasak lukras kan, baha sturka witin nani ra win ba."
},
{
"chapter": 19,
"verse": 15,
"miskito": "Pat lalma kahbi kan, bara insal nani ba Lot ra aihni muni win: Bus, mayam bris, luhpiam mairin nani wâl ba sin, bara mahka tawan na wina taki was, man nani naha uplika nani tilara aikuki tanis tiwaia want apia sma kaka, klala yabamna piua ra."
},
{
"chapter": 19,
"verse": 16,
"miskito": "Sakuna Lot ba kau ban tawa tauki kan, bara waitna nani ba mita mihta ra alkan, Dawan bui witin ra umpira kaikan bamna. Maya bara luhpia mairin wâl ba mihta ra sin alkan, swaki sakaia dukiara. Witin nani ba tawan ba wina latara bri si sakan."
},
{
"chapter": 19,
"verse": 17,
"miskito": "Pat latara sakan kan ba ra, insalka kum bui witin nani ra win: ¡Rayakam ba swaki sakaia dukiara plaps! Sakuna ninamra tawi kaikpara, il bîla nani ra dimi sin takaskpara. Il tara nani tila bâk plapi was, rayakam swaki sakaia mata."
},
{
"chapter": 19,
"verse": 18,
"miskito": "Sakuna Lot witin nani ra win: ¡Apia pali, dawanki nani! Yang bui man nani ra bik mai takisna,"
},
{
"chapter": 19,
"verse": 19,
"miskito": "man nani lika yang nani hilpki ra pat diara uya pali daukram sa. Yamnika nani ailal sin daukram, rayaki swaki sakaia. Ban sakuna, yang daira walisna plapi il nani ba kat waia sip apia sna, kau yabal ra plapi kaprika sauhki tikaia ba ai alkbia, bara yang baha kat pruamna."
},
{
"chapter": 19,
"verse": 20,
"miskito": "Naha wina, wan lamara tawan sirpi kum bâra sa, yang bahara plapaia sip sna."
},
{
"chapter": 19,
"verse": 21,
"miskito": "Bara witin nani kumika ba witin ra win: Man baha tawanka dukiara aisaram ba, yang walri bara dîa makabram ba daukamna. Tawanka ba yang sauhkamna apia,"
},
{
"chapter": 19,
"verse": 22,
"miskito": "sakuna aihni impaks naha wina nanara pali taki was, yang diara daukamna apia man bahara wih dimma ba kat. Baha mita baha tawanka ba nina Sóar mâkan."
},
{
"chapter": 19,
"verse": 23,
"miskito": "Lot Sóar diman ba ra, pat yu baiwan kan."
},
{
"chapter": 19,
"verse": 24,
"miskito": "Bara Dawan mita Sodoma bara Gomora wal purara kasbrika pura wina sulpa pauta klauhan wal yakaban;"
},
{
"chapter": 19,
"verse": 25,
"miskito": "bara tawan nani, baha bilara iwi kan nani ba, diara nani pâwi kan ba sut âpu daukan."
},
{
"chapter": 19,
"verse": 26,
"miskito": "Bara Lot maya, ai maya waitna nina bliki auya kan ba wina, witin ai ninara tawi kaikan, bara baha kat witin sâl walpaya takan."
},
{
"chapter": 19,
"verse": 27,
"miskito": "Baha yaprika wala titanka ba, Ebraham witin Dawan wal aisin ba tasbaya ra wan."
},
{
"chapter": 19,
"verse": 28,
"miskito": "Baha wina witin Sodoma bara Gomora tani ra tawi kaikan, baha twi langnika tasbaya aiska ba sin. Bamna kaikan Sodoma bara Gomora wal tawanka ba wina kiasma baman taki kan, pauta klauhan watla kum baku kan."
},
{
"chapter": 19,
"verse": 29,
"miskito": "Baku, Dawan baha twi langnika tasbaya tawanka tara nani, Lot bahara iwi kan ba sut sauhki tikan. Sakuna witin Ebraham dukiara ai kupia ra luki kan bamna, Lot ba sauhki tikan tawanka ba wina sakan."
},
{
"chapter": 19,
"verse": 30,
"miskito": "Baha takan ba ningkara, Lot sibrin dauki kan Sóar ra iwi kaia; bara ai luhpia mairin nani wâl ba aikuki, il nani tasbaya ra uli wan bahara iwaia. Bara witin nani yumhpa sut walpa unta kumi ra wan bahara iwaia."
},
{
"chapter": 19,
"verse": 31,
"miskito": "Bara yu kum, luhpia mairin almukka ba mita ai muihni ai ningka ba ra win: Wan aisa na pat almuk takan sa, bara waitna wala kumi sin âpu sa naha tasbaya aiska ra, yawan wan briaia wan natka ba baku."
},
{
"chapter": 19,
"verse": 32,
"miskito": "Bamna kaisa yawan wan aisa yaka bla takaia, bara yawan lika witin wal yapaia, bara baku yawan bui witin ai luhpia baikaia."
},
{
"chapter": 19,
"verse": 33,
"miskito": "Bara baku, baha tihmika witin nani ai aisa ra wain diaia yaban, bara muihnika almukka ba pas witin wal yapan. Sakuna almuk ba bla kan ba mita ai tânka briras kan ai luhpia witin wal yapan ba, bara ahkia kli buan ba sin ai dara walras kan."
},
{
"chapter": 19,
"verse": 34,
"miskito": "Yapra wala titan muihnika almuk ba ai muihni ai ningka ba ra win: Wals, tihmia luan ra wan papika wal yapri, bamna kaisa naha tihmia yawan yaka witin kli bla takaia, bara man sin witin wal yaps, bamna baku man bara yawan wâlsut wan aisika luhpia baikbia."
},
{
"chapter": 19,
"verse": 35,
"miskito": "Bara witin nani baha tihmia sin kli ai aisika ra wain dakakan, bara muihnika ningka ba witin wal yapan; sakuna Lot ai tânka briras kan, ahkia ai luhpia mairin witin wal yapan ba bara ahkia sin kli buan ba."
},
{
"chapter": 19,
"verse": 36,
"miskito": "Bara baku Lot luhpia mairin nani wâlsut ai aisika luhpia kwihra tiwan."
},
{
"chapter": 19,
"verse": 37,
"miskito": "Bara ai luhpia mairin almukka ba ai luhpia waitna kum baikan, ai nina ba Moab mâkan, witin sika naiwa kat baha Moab uplika nani aisika mâkan sa."
},
{
"chapter": 19,
"verse": 38,
"miskito": "Muihnika sirpika ba sin ai luhpia waitna kum baikan, bara ai nina ba Ben-Ami mâkan, baku witin ba ban naiwa kat Amón uplika nani aisika mâkan sa."
},
{
"chapter": 20,
"verse": 1,
"miskito": "Baha tasbaya ra bâra kan ba wina, Ebraham witin Négueb tani ra impaki wan, bara Cadés wihki Sur wal bilka ra takaskan, baha wina tisku Guerar ra wih iwan."
},
{
"chapter": 20,
"verse": 2,
"miskito": "Bara witin bahara iwi kan ba ra Ebraham ai maya Sara dukiara upla nani ra win Sara ba witin ai lakra. Bamna baku Abimélec Guerar kingka ba, Sara ba ai mairka briaia paiwan."
},
{
"chapter": 20,
"verse": 3,
"miskito": "Sakuna baha tihmika ra Abimélec yaprisauhkan ra kaikan witin ra Gâd balan,"
},
{
"chapter": 20,
"verse": 4,
"miskito": "Ban sakuna, Abimélec ba kau mairin ba lamara waras kan, bamna witin Dawan"
},
{
"chapter": 20,
"verse": 5,
"miskito": "Ebraham witin mita yang ra ai win mairka ba witin ai lakra, bara mairka mita sin ai win Ebraham ba witin ai lakra, baha mita yang lukanki pain bri naha daukri, yang saura daukras.”"
},
{
"chapter": 20,
"verse": 6,
"miskito": "Bara yaprisauhkan ra Gâd pana witin ra win: “Âu, yang baha kaikisna man kasak luki, lukankam tâski âpu lâka ra baha ba daukram. Baha mita yang sin mai swiri witin ra kangbras kapram, man bui yang maipara saura daukma apia mata."
},
{
"chapter": 20,
"verse": 7,
"miskito": "Sakuna nanara, mairka ba kli ai maya waitna ra yas; kan witin ba prapit kum sa, bamna man tâmwan, ai pura sunbia bara man raya kama. Sakuna man bui witin ai maya ba yabras kama kaka, kasak pali man bara uplikam nani sut prui tiwma.”"
},
{
"chapter": 20,
"verse": 8,
"miskito": "Yu baiwan, titan pali Abimélec buan, bara ai albika nani sut winan balan, bara witin nani ra yaprisauhkan kaikan ba dahra sut pali win. Witin nani baha walan sut sibrin pali takan."
},
{
"chapter": 20,
"verse": 9,
"miskito": "Baha ningkara Abimélec Ebraham ra paiwan balan, bara witin ra win: ¡Kaiks, man dîa pali luki yang ra naku ai daukram ba! ¿Yang na dîa saurka ban man mampara daukri, bara man bui yang purira, kingki tasbaya purara sin, naku saurka tara pali ba bri balaia daukram na? Upla baku diara daukras."
},
{
"chapter": 20,
"verse": 10,
"miskito": "¿Man dîa pali luki kapram bara naku pali daukram ba?"
},
{
"chapter": 20,
"verse": 11,
"miskito": "Bara Ebraham pana witin ra win: Yang lukri naha tasbaya ra Gâd ra kulkaia lâka ba âpu sa; bahamna yang mayi ba tâwan, yang ra ai ikbia luki, baha mita baku wîri."
},
{
"chapter": 20,
"verse": 12,
"miskito": "Ban sakuna yang kasak pali mai wîri, kan witin ba yang laikra sa, kan witin sika yang aisiki luhpia, yaptiki luhpia lika apia. Baha mita yang sip kapri witin wal mayi takaia."
},
{
"chapter": 20,
"verse": 13,
"miskito": "Gâd mita ai daukan, aisiki watla wina taki waia ai win, bara tringsar baku upla sât wala nani tasbaya ra watauki kaia, bara yang bui witin ra makabi wîri ani tasbaya bani ra yang wal wabia ba ra, witin bui yang dukira upla nani ra aisi kabia yang na ai lakrika sna."
},
{
"chapter": 20,
"verse": 14,
"miskito": "Bara Abimélec bui Ebraham ra maya Sara ba kli yaban. Baha purkara sin sîp, bîp, alba waitna, alba mairin nani sin prisant yaban."
},
{
"chapter": 20,
"verse": 15,
"miskito": "Bara Abimélec witin ra win: Nanara kaiks, tasba na sin man mamwanra sa;"
},
{
"chapter": 20,
"verse": 16,
"miskito": "Bara witin Sara ra sin win: Kaiks yang lamkra ra silbar mâ nani 1,000 kum yabri ba, baha ba mita uplikam nani ra marikan sa, man ninam pain mayunanka ba. Bara ninam ra saura aisaia tânka âpu kabia."
},
{
"chapter": 20,
"verse": 17,
"miskito": "Bara baku Ebraham lika Gâd ra ai pura sunan, bara Abimélec wihki maya wâlsut ra sikniska wina rakan; baku sin albika mairin nani sut biara prakan kan ba wina Gâd mita rakan, bara witin nani luhpa baikaia sip kan;"
},
{
"chapter": 20,
"verse": 18,
"miskito": "kan Sara, Ebraham maya tâwan Dawan mita Abimélec watla uplika sut ba biara prakan kan bamna."
},
{
"chapter": 21,
"verse": 1,
"miskito": "Dawan ai bîla win ba baku, witin Sara ra bal kaikan, bara witin ai bîla aisin ba kat sin Sara ra daukan."
},
{
"chapter": 21,
"verse": 2,
"miskito": "Bara baku Sara kwihra tiwan, Ebraham pat almuk pali takan kan ba ra, witin ra ai luhpia waitna kumi baiki yaban. Tukta ba baikaia piua ba, Gâd mita win piua ba kat baikan."
},
{
"chapter": 21,
"verse": 3,
"miskito": "Ebraham ai luhpia nina ba, Sara mita nina mâkaia win ba baku Aisak mâkan."
},
{
"chapter": 21,
"verse": 4,
"miskito": "Bara Aisak yu 8 alkan ba ra, witin ai wîna ra Aisa sainka ba klakan, Gâd mita baku daukaia win ba lâka ba kat."
},
{
"chapter": 21,
"verse": 5,
"miskito": "Aisak aisubi takan ba kat Ebraham pat mani 100 kum bri kan."
},
{
"chapter": 21,
"verse": 6,
"miskito": "Bara Sara win: “Gâd mita yang ra ai munan kikri, bamna nanara upla wala nani sut yang sturki walbia, yang naha luhpia baikri na, witin nani sin yang wal kiki kabia."
},
{
"chapter": 21,
"verse": 7,
"miskito": "¿Ya mita Ebraham ra wiaia kan, yang na witin ra ai luhpia baiki yabaia sip sna? Ban sakuna, witin almuk pali takan bara yang bui witin ra ai luhpia waitna kum baiki yabri.”"
},
{
"chapter": 21,
"verse": 8,
"miskito": "Tukta Aisak ba tara takan, bara tiala dakban. Witin tiala dakban yua ba, Ebraham lilia tara kum daukan."
},
{
"chapter": 21,
"verse": 9,
"miskito": "Sakuna yu kum Sara kaikan, Agar Idsip mairka Ebraham luhpia baikan ba mita, Aisak lawaska kiki kan."
},
{
"chapter": 21,
"verse": 10,
"miskito": "Baha lawaska kiki kan kaikan ba tâka wina, Sara Ebraham ra win: “¡Naha albika mairin na ai luhpia wal utla wina taki wabia! Alba mairin luhpia ba sip apia sa, yang luhpi Aisak wal baku man prapatikam dawanka takaia.”"
},
{
"chapter": 21,
"verse": 11,
"miskito": "Baha aisinka ba Ebraham ra kasak latwan yaban, kan witin ai luhpia pali dukiara baku daukaia win bamna."
},
{
"chapter": 21,
"verse": 12,
"miskito": "Sakuna Gâd bui Ebraham ra win: “Man luhpiam bara albikam mairin dukiara sin ban kupiam kriwan pali takbiara. Sara dîa man ra makabi ba kat man dauks, kan Aisak ra praki sika man kiamkam ba bal takaisa bamna."
},
{
"chapter": 21,
"verse": 13,
"miskito": "Man albikam mairin luhpia ba wina sin yang daukamna nisan tara kum bal"
},
{
"chapter": 21,
"verse": 14,
"miskito": "Bara Ebraham baha yua wala titan pali ra buan, bamna plun bara lî sin brin sîp taya batilka ra, bara Agar ra yaban ai pahpaya ra sunan, bara tukta Ismael ba sin witin mihta ra yaban lakula dauki, bara witin nani taki wan, Beerseba upla iwras tasbaya ra. Anira auya ba ai tânka briras aimawahki tauki kan."
},
{
"chapter": 21,
"verse": 15,
"miskito": "Lî bri kan ba danh takan kan, bara tukta ba dus sirpi nani distika ra bri si lulki swin."
},
{
"chapter": 21,
"verse": 16,
"miskito": "Bara witin laihura taki wan, tukta ba pruka kaikaia apia dukiara. Sakuna witin wih iwan ba ra, tukta ba mahka inan."
},
{
"chapter": 21,
"verse": 17,
"miskito": "Tukta ini kan bîla baikra ba Gâd walan; bara Gâd insalka kasbrika pura wina Agar ra aisin, bara win: “Agar, ¿man dîa pâtka brisma? ¡Si bripara! Tukta inanka ba Gâd walan, bara witin sin ani kat bâra ba sin kaikisa."
},
{
"chapter": 21,
"verse": 18,
"miskito": "¡Bus! Tukta ba pliki saki mihtam ra alki bris; swipara, witin ba wina sika yang"
},
{
"chapter": 21,
"verse": 19,
"miskito": "Bara Gâd mita Agar nakra ilingkan bara anira liwanhta bâra ba witin kaikan;"
},
{
"chapter": 21,
"verse": 20,
"miskito": "-21Gâd tukta ba tâ baikan, witin pâwi tara takan bara Param twi langnika ra takaski iwan. Bahara witin trisbaya lalulkra pali takan, bara ai yaptika mita Idsip mairka kum wal maya baikan."
},
{
"chapter": 21,
"verse": 22,
"miskito": "Baha piua nani ba tilara Abimélec Ebraham wal sturi kum aisaia wan. Ficol sin witin wal wan, witin lika suldiar kiaptinka ba. Bara Abimélec bui Ebraham ra"
},
{
"chapter": 21,
"verse": 23,
"miskito": "Bahamna, nanara man Gâdkam nina ra luki yang ra swer taks luhpi nani, muli nani bara kiamki nani sut ra saura ai munaia apia. Yang ra swer taks yang kupi yamni lâka ni man ra yamni mai munri ba baku, man mita sin nanara pana naha tasbaya ra iwisma na, tasbaya uplika nani sut ra yamni munaia."
},
{
"chapter": 21,
"verse": 24,
"miskito": "Ebraham pana win: Yang baku daukamna man ra swer takisna."
},
{
"chapter": 21,
"verse": 25,
"miskito": "Sakuna Ebraham bui Abimélec ra marikan liwanhta kum witin ai dukia kan ai mihta dakban ba. Liwanhta ba witin ai dukia kan bara Abimélec albika nani mita ai mihta dakbi brin."
},
{
"chapter": 21,
"verse": 26,
"miskito": "Bara Abimélec pana win: Yang naiwa kat baha tânka ba waluna, ya pali mita baku daukan liwanhta ba man wina dakbi brin. Man sin baha tânka ba yang ra ai wiras kapram, naiwa kat ai wisma."
},
{
"chapter": 21,
"verse": 27,
"miskito": "Bara Ebraham, sîp bara bîp nani brin, bara Abimélec ra yaban; bara baha yua witin nani wâl ba lâ kum daukan."
},
{
"chapter": 21,
"verse": 28,
"miskito": "Sakuna Ebraham sîp mairin 7, ai sîpka daknika tila ba wina tnaya ra lakan,"
},
{
"chapter": 21,
"verse": 29,
"miskito": "bara Abimélec witin ra makabi walan: ¿Baha dîa dukiara man sîp mairin nani"
},
{
"chapter": 21,
"verse": 7,
"miskito": "ba tnaya ra lakuma ba?"
},
{
"chapter": 21,
"verse": 30,
"miskito": "Ebraham bila win: Naha sîpka mairin nani 7 na man ra maikisna; baku mamrikisna baha nani yang witniski kabia, naha liwanhta na yang mita salhkri ba dukiara."
},
{
"chapter": 21,
"verse": 31,
"miskito": "Baha lâka nani daukan ba mita witin nani baha tasbaya nina ba Beerseba mâkan, witin nani wâlsut bahara pana pana swer taki aisin ba tâwan."
},
{
"chapter": 21,
"verse": 32,
"miskito": "Witin nani baku, Beerseba ra wal lâ daukan ba ningkara Abimélec, Ficol wal kli mahka filisteo tasbaya ra tawi wan."
},
{
"chapter": 21,
"verse": 33,
"miskito": "Bâra Ebraham bui Beerseba ra tamaris dusa kum mangki, bara witin Dawan"
},
{
"chapter": 21,
"verse": 34,
"miskito": "Bara Ebraham piu wihka filisteo nani tasbaya ra iwan."
},
{
"chapter": 22,
"verse": 1,
"miskito": "Baha diara nani taki luan ba ningkara, Dawan ba Ebraham kasakka lukanka lâka ba kaikaia mata, traika kaikanka kum daukan. Witin ai nina mâki winan, bara Ebraham pana witin ra win: Yang nâra sna."
},
{
"chapter": 22,
"verse": 2,
"miskito": "Bara Gâd bui witin ra win: Man luhpiam waitna Aisak ba bris, luhpiam unhsak ba, man bui witin ra latwan pali kaikisma ba, bara Moria tasbaya ra taki was."
},
{
"chapter": 22,
"verse": 3,
"miskito": "Bara Ebraham titan pali buan, mahka ai birikuka ba satil mangkan. Sakripais daukaia pâta nani ba baikan, bara Gâd mita witin ra marikaia win yaba tasbaya kaikaia taki wan. Ai luhpia Aisak ba brin bara ai albika nani wina sin wâl aikuki brih wan."
},
{
"chapter": 22,
"verse": 4,
"miskito": "Witin nani yu yumhpa yabal ra impakan, baha ningkara kau laih wina ai lal buki pliska ba kaikan."
},
{
"chapter": 22,
"verse": 5,
"miskito": "Bara Ebraham ai albika nani ra win: Man nani biriku nani ba wal takaski nâra bas bara yang luhpi na wal kau kainamra wamna, bahara Gâd ra mayuni si yang nani kli man nani ra balamna."
},
{
"chapter": 22,
"verse": 6,
"miskito": "Bara sakripais angki daukaia pautika nani bri balan ba, Ebraham alki buki Aisak pahpaya ra sunan; bara witin ai mihta ra skiru bara pauta klauhan ba brin, bara witin nani wâl mahka wan."
},
{
"chapter": 22,
"verse": 7,
"miskito": "Wal wiria wapi wan ba ra, Aisak ai papika ra makabi walan: ¡Aisiki! Ebraham pana winan: Luhpi, yang nâra sna, ¿dîa brin mai daukisa? Aisak bila: Kaiks yawan nâra pauta klauhan bara pauta ba sin brisa, ¿sakuna sîpka ba anira sa, baha wîna aiska angki sakripais daukaia ba?"
},
{
"chapter": 22,
"verse": 8,
"miskito": "Bara Ebraham pana witin ra win: Yang luhpi, Gâd mita sîpka ba sâkbia, baha wîna aiska angki sakripais daukaia dukia ba. Bara witin nani wâl ban mahka wapi wan."
},
{
"chapter": 22,
"verse": 9,
"miskito": "Bara Gâd mita marikaia win yaba tasbaya kat wan ba ra, Ebraham altar kum paskan bara pauta nani ba baha purara kahban. Baha ningkara ai luhpia Aisak ba priskan, bara altar ra pauta ba purara sunan."
},
{
"chapter": 22,
"verse": 10,
"miskito": "Ebraham mahka sakripais daukaia ai mihta sakbi skiru ba alkan ba ra,"
},
{
"chapter": 22,
"verse": 11,
"miskito": "Dawan insalka ba kasbrika pura wina witin ra winan: ¡Ebraham! ¡Ebraham! Witin pana win: Yang nâra sna."
},
{
"chapter": 22,
"verse": 12,
"miskito": "Insal ba witin ra win: Tukta ba ikaia mihtam bukpara, kan nanara yang pat mai kaikisna man lika Gâd ra sibrin lukisma ba, man luhpiam unhsak ba Dawan ra yabaia apia wiras sma bamna."
},
{
"chapter": 22,
"verse": 13,
"miskito": "Bara Ebraham ai lal bukan bara ai ninara tawi kaikan, bara kaiks sîp wainhka kum kiaya tilara bâra sa, aringka ra kiwa ni aiblakwan; Ebraham wan bara sîpka ba alkan, bara baha wîna ni aiska angki dauki yabaia sakripaiska ba daukan, ai luhpia watlika ra."
},
{
"chapter": 22,
"verse": 14,
"miskito": "Bara Ebraham baha ilka ba nina ba “Brin wan dauki ba, Dawan wina wankisa” mâkan. Baha mita baha yua wina naiwa kat kau ban baha ilka nina baku mâkisa: “Diara brin wan dauki ba, Dawan wina wankisa.”"
},
{
"chapter": 22,
"verse": 15,
"miskito": "Dawan insalka ba aima wala ra kasbrika pura wina Ebraham ra winan,"
},
{
"chapter": 22,
"verse": 16,
"miskito": "bara witin ra win: Dawan wisa: ‘Man baha daukram ba, luhpiam unhsak ba yang ra aikaia apia wiras, man bui witin ba alki takaskras kapram bamna, yang nini mâki man ra swer takisna:"
},
{
"chapter": 22,
"verse": 17,
"miskito": "kasak pali yang yamni mai munamna, kiamkam ba slilma ailalka kasbrika purara bâra ba baku, ailal pali daukamna, kabu sin auhika ailal kabu un ra ba baku daukamna. Baha purkara, witin nani mita ai waihla nani sut pura lubia,"
},
{
"chapter": 22,
"verse": 18,
"miskito": "bara man kiamkam ra praki nisan wala nani sut tasba aiska ra bâra ba sin"
},
{
"chapter": 22,
"verse": 19,
"miskito": "Baha ningkara Ebraham kli tawi wan ai albika nani ra. Bara kli witin nani aikuki asla taki si, baha wina mahka Beerseba ra impakan. Ebraham Beerseba ra takaski bahara iwan."
},
{
"chapter": 22,
"verse": 20,
"miskito": "Baha wina piua nani wiria luan ba ra, Ebraham sturi walan Milcá bui sin ai muihni Nahor luhpia nani baikan."
},
{
"chapter": 22,
"verse": 21,
"miskito": "Tawahkia baikan ba nina Us mâkan; ningkara baikan ba nina Buz, bara yumhpika baikan ba nina Quemuel mâkan, Quemuel sika Aram aisika."
},
{
"chapter": 22,
"verse": 22,
"miskito": "Baha ningkara ai luhpia wala nani sin kau ailal baikan, nina nani ba: Quésed, Hazó, Pildás, Idlaf, bara Betuel."
},
{
"chapter": 22,
"verse": 23,
"miskito": "Betuel sika Rebeca aisika. Nahor Ebraham muihnika ba ai maya Milcá wal ai luhpia nani 8 baikan."
},
{
"chapter": 22,
"verse": 24,
"miskito": "Baha purkara Nahor ai luhpia wala nani sin bri kan ai maya wala Reumá wal baikan nani ba: Teba, Gáham, Tahas, bara Maacá."
},
{
"chapter": 23,
"verse": 1,
"miskito": "Sara mani 127 alki pruan,"
},
{
"chapter": 23,
"verse": 2,
"miskito": "Quiriat-arbá tawanka ra pruan, baha nina wala Hebrón, Kenan tasbaya ra. Ebraham witin pura mata kasak inan, ai sarka tara twilkan."
},
{
"chapter": 23,
"verse": 3,
"miskito": "Ebraham Sara wîna tara ba bâra swi si taki wan, hitita nani ra tasba pîs kum atkaia pliki. Witin nani ra win:"
},
{
"chapter": 23,
"verse": 4,
"miskito": "Yang na tringsar impapakra kum, man nani tilamra nâra iwisna, ban sakuna man nani bui yang ra tasba pîs kum ai atks mayi bikaia dukiara."
},
{
"chapter": 23,
"verse": 5,
"miskito": "Bara hitita nani pana witin ra win:"
},
{
"chapter": 23,
"verse": 6,
"miskito": "Âu, dawanki, yang nani ra pain ai wals. Man sika Gâd mita bâk mai sakan waitnika kum, yang nani tilira iwisma. Bamna yang nani lilia sna, raiti tasbaya kau pain ba maikaia man mayam bahara bikaia. Yang nani tili wina lika kumi sin tasba maikaia apia mai wimna apia, ani tasbaya ra bikaia brin mai dauki ba wina sin mai takaskamna apia."
},
{
"chapter": 23,
"verse": 7,
"miskito": "Bara Ebraham iwi kan ba wina buan, bara hitita nani sut mawanra ai lal bawi, pain kulkan yabi lâka ra lakula tara kum yaban."
},
{
"chapter": 23,
"verse": 8,
"miskito": "Bara witin nani ra naku win: Kasak pali man nani sut yamni lukisma kaka, yang mayi ba nâra man nani tilamra yang bikamna. Pliskam pali, man nani bui yang tâiwan Sóhar luhpia Efrón ra ba ra aisas,"
},
{
"chapter": 23,
"verse": 9,
"miskito": "witin ai tasbaya tâka lamara Macpelá walpaya untika ba yang ra ai atkbia. Makas witin dîa praiska kulkbia ba kat, yang aibapaisna. Nâra man nani sut mamwan kat, bara baku baha tasbaya ba yang duki tasbayi pali takbia."
},
{
"chapter": 23,
"verse": 10,
"miskito": "Baku Efrón hitita ba witin nani tilara iwi kan tawan getka dimaika ba lamara, witin nani aikuki. Bara witin mahka Ebraham ra aisin, baku ai uplika nani bahara iwi ba, bara bal diman nani ba sut walbia wisi aisi kan."
},
{
"chapter": 23,
"verse": 11,
"miskito": "Âu, dawanki, pliskam man bui yang ra wals. Baha tasbaya aiska ba mana luha yang maikamna, baha walpaya untika lamara bâra ba sin sut. Yang upliki nani na witnis sa, baha yang bui man ra prisant maikisna na. Man mayam ba bahara biks."
},
{
"chapter": 23,
"verse": 12,
"miskito": "Sakuna Ebraham aima wala ra baha tasbaya uplika nani ra yamni kulkan lâka ra lakula daukan."
},
{
"chapter": 23,
"verse": 13,
"miskito": "Bara Efrón ra pana aisi win upla sut mawanra: ¡Brin ai daukisa pliskam pali, man bui yang ra wals! Man ra mamkabisna, baha tasbaya mana lalahka ba man nanara alks, bara baha ningkara yang mayi ba bâra bikamna."
},
{
"chapter": 23,
"verse": 14,
"miskito": "Bara Efrón pana witin ra win:"
},
{
"chapter": 23,
"verse": 15,
"miskito": "Kli ai wals, dawanki. Tasbaya mana ba silbar mâ 400 baman kulkisna."
},
{
"chapter": 23,
"verse": 16,
"miskito": "Tasbaya mana praiska Efrón kulkan ba, hitita nani kaiki kan, Ebraham mahka aibapaia âu takan, bara silbar wal ba kat saki kulki yaban."
},
{
"chapter": 23,
"verse": 17,
"miskito": "Bara baku natka ra, Efrón tasbaya Macpelá ra bâra kan ba Mamré lalma tani ra, bara walpa untika ba, dus nani sât ra tasbaya bilara bâra kan ba sut"
},
{
"chapter": 23,
"verse": 18,
"miskito": "Ebraham ra yaban witin ai dukia. Hitita nani ba baha tasbaya atkan ba witniska nani takan, upla wala nani sin bâra kan ba baha atkan ba kaikan bara witniska takan."
},
{
"chapter": 23,
"verse": 19,
"miskito": "Baha ningkara, Ebraham ai maya Sara pruan ba bahara bri si bikan, Macpelá tasbaya ra walpa unta kan ba ra, Mamré lalma tani ra, nina wala ba Hebrón mâki ba, Kenan tasbaya ra."
},
{
"chapter": 23,
"verse": 20,
"miskito": "Bara baku hitita nani tasbaya bara walpaya untika bâra kan ba sin Ebraham atki brin bara upla bikaia raitika baku brin."
},
{
"chapter": 24,
"verse": 1,
"miskito": "Naha piua kat Ebraham pat almuk pali takan kan, diara sut witin daukan ba"
},
{
"chapter": 24,
"verse": 2,
"miskito": "Yu kumi witin ai albika kum kau almuk kan ba baha ra winan balan, albika ba witin ai dukia nani sut ba main kaiki kan, bara witin ra win: Yang karniki na ra alki,"
},
{
"chapter": 24,
"verse": 3,
"miskito": "bara yang ra swer taki ai wis Dawan nina ra luki, kasbrika pura bara tasba wal Gâdka ba nina ra, man bui yang luhpi waitna maya ba naha Kenan tasbaya yang nâra iwisna na tasbaya mairka nani na tila wina pliki maya baikaia apia."
},
{
"chapter": 24,
"verse": 4,
"miskito": "Sakuna man was yang aisubi takri ba tasbaya ra, bara yang taiya mairin nani ba tila wina luhpi Aisak maya ba pliki sakaia."
},
{
"chapter": 24,
"verse": 5,
"miskito": "Bara ai albika ba kli pana makabi walan: Sakuna mairka ba yang wal balaia apia ai wibia kaka, ¿yang dîa daukamna? ¿Luhpiam waitna ba man tasbayam ra baha wina balram ba ra brih wamna ki?"
},
{
"chapter": 24,
"verse": 6,
"miskito": "Ebraham pana witin ra win: Apia, luhpi waitna lika man bahara brih wapara."
},
{
"chapter": 24,
"verse": 7,
"miskito": "Dawan, kasbrika pura Gâdka ba, yang aisiki watla bara taiya nani tasbaya wina sin witin mita ai saki bara witin aisi yang ra pramis ai munan ba, naha tasbaya na yang luhpi nani ra yabaia wisi, witin ai insalka man kainamra blîkbia, bara man baha wina yang luhpi waitna maya kum bri balma."
},
{
"chapter": 24,
"verse": 8,
"miskito": "Sakuna tiara ba man wal balaia apia wibia kaka, baku lika man naha pramiska takuma na wina pri takma. Ban sakuna, man bui yang luhpi lika bahara brih waia wisi lika luki kaikpara."
},
{
"chapter": 24,
"verse": 9,
"miskito": "Bara ai albika ba ai dawanka Ebraham klahkla ba alki buki tâ baiki bri, bara swer taki aisin, dîa daukaia witin ra makaban ba, witin baha kat daukaia âu win."
},
{
"chapter": 24,
"verse": 10,
"miskito": "Bara albika ba ai dawanka wina diara prisant yaia dukia nani sin brin, diara kau painkira nani ba brih waia. Baha purkara kiamil nani ba tila wina kiamil matawalsip brin bara baha sut brih bara mahka taki wan Mesopotamia ra, Nahor tawanka ra."
},
{
"chapter": 24,
"verse": 11,
"miskito": "Alba waitna ba tawan lata tani ba kat wan ba ra, lapta ba mahka tihmia iwi kan. Baha awarka kat mairin nani ba liwanhta ra balan lî panhkaia. Alba waitna ba ai kiamilka nani ba ris bribia dukiara, liwanhta kum lamara yan bawi kan."
},
{
"chapter": 24,
"verse": 12,
"miskito": "Bara witin mahka ai pura sunan: “Dawan, yang dawanki Ebraham Gâdka, man dauks naiwa diara sut yang wal yamni baman takaia. Dawanki ra man kupiam yamni lâka ba naiwa na mariks."
},
{
"chapter": 24,
"verse": 13,
"miskito": "Naha tawanka wina tiara nani nâra lî panhkaia aula ba ra, yang nâra ban takaskamni liwanhta na lamara."
},
{
"chapter": 24,
"verse": 14,
"miskito": "Baha tiarika ra yang bui aisamna ba, yas baku takbia: ‘Pliskam pali, lamya watla ba mâyara iks, bara yang lî dimna’, bara pana ai wibia: ‘Man dis, bara kiamilkam nani ba sin lî dakakamna’, bara yas baha tiarika ba man mita bâk sakram kabia albikam Aisak maya takaia. Baku yang aman daira walamna man bui yang dawanki ra kupiam yamni lâka marikisma ba tânka.”"
},
{
"chapter": 24,
"verse": 15,
"miskito": "Bamna witin kau ai pura suni kan ba ra, pat kaikan tiara kum aula sa lî watla kum ai pahpaya ra twilki. Baha ba Rebeca kata, Betuel luhpia aisika ba sika, Ebraham muihnika Nahor, maya mairin ba Milcá, witin nani ai luhpia sika tiara ba."
},
{
"chapter": 24,
"verse": 16,
"miskito": "Tiara ba pranakira pali kan, tiara pali kau waitna lamara waras kan. Witin sika wih lî panhki ai laya ba ai pahpaya ra twilki tawi aula kan,"
},
{
"chapter": 24,
"verse": 17,
"miskito": "bara alba ba plapi taki witin lamara wan, bara win: Pliskam, lamya watla ba wina lî wiria diaia aik."
},
{
"chapter": 24,
"verse": 18,
"miskito": "Rebeca pana witin ra win: Mastarki, bal dis. Bara witin lî watla ba ai mihta ra alki brih bara witin ra yaban lî din."
},
{
"chapter": 24,
"verse": 19,
"miskito": "Alba ba lî din bara Rebeca witin ra win: Yang kli lî panhkaia auna, kiamilkam nani ba sin lî dakakaia."
},
{
"chapter": 24,
"verse": 20,
"miskito": "Bara lî watla ra kau lî wiria bri kan ba daiwan lî diaika watlika ra isti pali bri si laiki si, liwanhta ra plapan bara lî panhki kan, kiamil nani ba sut aitani lî din ba kat."
},
{
"chapter": 24,
"verse": 21,
"miskito": "Alba waitna ba diara aisaras sakuna sâpkira mairin diara dauki ba kaiki ai kupia ra luki kan, nahki Dawan ai warkka dauki ba bara ai yabalka ra yamni baman ban baku wabia sapa."
},
{
"chapter": 24,
"verse": 22,
"miskito": "Kiamil nani ba sut lî dakakan, bara waitna ba gul ni kakma ra pamaika krukma manakira pali ba kum paman, gul bangkilka sin wâl sakan, bara baha sut mairin ba ra yaban,"
},
{
"chapter": 24,
"verse": 23,
"miskito": "bara makabi walan: Pliskam ai wis, ¿man ba ya luhpia mairin? ¿Aisikam watla ra plis bâra sa ki yang bara yang upliki nani aikuki naha tihmia bahara wan lal kahbaia?"
},
{
"chapter": 24,
"verse": 24,
"miskito": "Mairin ba pana win: Aisiki nina ba Betuel, damiki nina ba Nahor, kukiki nina"
},
{
"chapter": 24,
"verse": 25,
"miskito": "Wan watla ra yapaia pliska bâra sa, kiamil pata sin twi lâwan manis bâra sa."
},
{
"chapter": 24,
"verse": 26,
"miskito": "Bara alba waitna ba ai lula kriki Dawan ra ai pura sunan."
},
{
"chapter": 24,
"verse": 27,
"miskito": "Witin aisi, win: “¡Dawan ba yamni pali kabia, dawanki Ebraham Gâdka ba, witin ai kasakka lâka ra umpira kaikan lâka ba kat dawanki wal lâ daukan ba, bara yabalki ra witin tâi bri impakan, yang dawanki muihnika nani watla kat waia!”"
},
{
"chapter": 24,
"verse": 28,
"miskito": "Bara Rebeca plapi ai yapti watla ra wan bara sturka dîa takan ba sut aisin."
},
{
"chapter": 24,
"verse": 29,
"miskito": "Rebeca ai lakrika kum bri kan nina Labán, bara lakrika ba taki plapan liwanhta ba kat, waitnika nani ba kaikaia."
},
{
"chapter": 24,
"verse": 30,
"miskito": "Labán kaikan Rebeca kakma ra bara mihta ra sin diara nani yaban ba pat mangki bri kan ba, bara waitna ba sin dîa Rebeca aisin ba sut witin walan, bamna witin ba kaikaia taki wan. Alba waitna ba kau liwanhta ba lamara bâra kan ai daiwra nani ba wal."
},
{
"chapter": 24,
"verse": 31,
"miskito": "Witin wan bara waitna ba ra win: ¡Utla ra bal yang wal, Dawan yamni mai munan waitnika! ¡Dîa muni kau ban latara sma, utla ba pat ridi daukri sa, kiamilkam nani watla ba sin!"
},
{
"chapter": 24,
"verse": 32,
"miskito": "Bara alba waitna ba utla ra wih diman. Labán bal kiamilka nani satilka ba lanhki saki pata dakakan, lî sin bri balan witin bara waitna wala nani ba sin mina sikbaia dukiara."
},
{
"chapter": 24,
"verse": 33,
"miskito": "Witin nani mawanra plun kahban plun piaia, sakuna Ebraham albika ba witin nani ra win: Sturi mai wiaia brisna na pas mai wimna, baha ningkara lika yang plun pimna. Bara Labán win: Bamna sturka ba aisas."
},
{
"chapter": 24,
"verse": 34,
"miskito": "Bara alba ba aisin: Yang na Ebraham albika sna."
},
{
"chapter": 24,
"verse": 35,
"miskito": "Dawan mita yang dawanki ra uya yamni pali munan bara yuyakira pali daukan: sîp bara bîp nani, silbar, gul, alba waitna bara alba mairin nani, kiamil nani, biriku nani sut ailal yaban."
},
{
"chapter": 24,
"verse": 36,
"miskito": "Baha purkara ai maya Sara ba dawanki pat almuk pali takan bara luhpia waitna kum baikan, bara dawanki ai dukia nani sut pali ba ai luhpia waitna ra yaban."
},
{
"chapter": 24,
"verse": 37,
"miskito": "Bara witin ai munan yang swer taki aisari, bara witin ai win: ‘Man bui yang"
},
{
"chapter": 24,
"verse": 38,
"miskito": "Ban sakuna, man ba yang aisiki tasbaya ra was, taiya nani tilara, bara baha nani"
},
{
"chapter": 24,
"verse": 39,
"miskito": "Bara yang wîri: ‘Yang dawanki, sakuna mairka ba yang wal balaia apia ai wibia kaka, ¿yang dîa daukamna?’"
},
{
"chapter": 24,
"verse": 40,
"miskito": "Bara witin pana ai win: ‘Yang Dawan yabalka ra wataukisna, bamna witin mita ai insalka man wal blîkbia, bara impakankam ra yamni mai takbia, baku man luhpi maya kum pliki sâkma, yang aisiki taika nani ba tila wina."
},
{
"chapter": 24,
"verse": 41,
"miskito": "Naiwa man bui yang ra luhpi maya baikaia swer takisna na, man wama bara taiya nani bui tiara ba man wal blikaia apia wibia kaka lika, man pramiskam daukuma na wina swak taki pri kama.’"
},
{
"chapter": 24,
"verse": 42,
"miskito": "“Baku sika naiwa yua yang liwanhta purara balri bara puri sunra ra Dawan ra makabri, witinka yang dawanki Ebraham Gâdka ba: ‘Yang impakanki sut na naha tasbaya ra man mita yamni man daukaia sma kaka,"
},
{
"chapter": 24,
"verse": 43,
"miskito": "nanara liwanhta lamara sna na ra yang puri sunisni, yarka naku takbia: ani tiarika lî panhkaia balbia ba ra yang bui witin ra wimna kaka: Tiara pliskam pali, lamya watla ba wina aik lî wiria dimna,"
},
{
"chapter": 24,
"verse": 44,
"miskito": "bara witin ai wibia kaka: Bal dis, bara kiamilkam nani dakakaia laya sin panhkamna wibia kaka, baha mairka ba kabia, Dawan, man mita bâk sakram ba yang dawanki luhpia waitna maya takaia.’"
},
{
"chapter": 24,
"verse": 45,
"miskito": "Puri sunra ba kau suni kapri ba ra, kaikri Rebeca pat aula kan lî watla ai pahpaya ra twilki. Liwanhta wina lî panhki si aula kan, bara yang bui witin ra wîri: ‘Pliskam pali, yang ra lî diaia aik.’"
},
{
"chapter": 24,
"verse": 46,
"miskito": "Witin lî watla ba ai pahpaya wina sakan, bara ai win: ‘Man bal lî dis, bara kiamilkam nani sin lî dakakamna.’ Bara witin bui yang ra lî aikan, baku kiamilki nani ra sin."
},
{
"chapter": 24,
"verse": 47,
"miskito": "Bara yang bui witin ra makabi walri: ‘¿Man ba ya luhpia?’ Bara witin ai win:"
},
{
"chapter": 24,
"verse": 48,
"miskito": "Bara yang luli krikri Dawan ra mayunri; Dawan ra puri sunri, yang dawanki Ebraham Gâdka ra, witin yabal wapni bâk ai bri balan ba dukiara, bara yang dawanki taika ba tila wina, luhpia mairin ba kat sakaia ai luhpia maya baikaia."
},
{
"chapter": 24,
"verse": 49,
"miskito": "Bamna nanara, man nani mita ai wis man nani kunin âpu lâka ra dawanki wal yamni iwi kama, baku kaia apia kaka sin ai wis, bara yang daira walamna dîa daukaia sna ba."
},
{
"chapter": 24,
"verse": 50,
"miskito": "Bamna Labán bara Betuel wal mita pana witin ra win: Baha sut aisisma ba, lukanka ba lika Dawan wina aula, bamna yang nani mita man ra âu o apia sin sip mai wiras."
},
{
"chapter": 24,
"verse": 51,
"miskito": "Sakuna baha lika man laki kaiks, Rebeca nâra sa bara brih was. Witin lika man dawankam luhpia waitna maya kabia, Dawan mita luki kaikan ba kat."
},
{
"chapter": 24,
"verse": 52,
"miskito": "Ebraham albika ba baha bîla nani aisan ba walan ba ra, Dawan mawanra ai lula kriki ai lal tasba kat kangban."
},
{
"chapter": 24,
"verse": 53,
"miskito": "Baha ningkara alba ba gul, silbar dukia nani, prâk nani sin saki Rebeca ra yaban. Baku sin lakrika ra bara yaptika ra sin prisantka nani yaban."
},
{
"chapter": 24,
"verse": 54,
"miskito": "Baha ningkara alba ba ai uplika nani aikuki plun ba pin, diara din bara tihmia bahara yapan. Bara yua wala titan witin nani buan, bara alba ba aisin: Man nani ai swis yang dawanki watla ra kli tawi wamna."
},
{
"chapter": 24,
"verse": 55,
"miskito": "Sakuna Rebeca lakrika ba yaptika wal bila win: Yarka tiara na kau yu matawalsip pan yang nani wal nâra si, baha ningkara man nani wal wabia."
},
{
"chapter": 24,
"verse": 56,
"miskito": "Sakuna alba ba bila witin nani ra win: Man nani kau alki ai takaskpara. Yang impakanki na sut Gâd mita daukan yabalki sut pain pali baman takan sa, bamna man nani ai swis yang dawanki watla ra mahka tawi wamna."
},
{
"chapter": 24,
"verse": 57,
"miskito": "Bara witin nani pana win: Kaisa yawan tiara ba winaia, bara witin ra walaia witin dîa wisa sapa."
},
{
"chapter": 24,
"verse": 58,
"miskito": "Bara witin nani Rebeca ra winan bara witin ra makabi walan: ¿Man naha waitnika nani aikuki mahka waia brin mai daukisa ki? Witin win: Âu."
},
{
"chapter": 24,
"verse": 59,
"miskito": "Bara witin nani Rebeca ba swin witin nani wal waia. Mairin almuk kum witin main kaiki kan ba mairka ba sin witin wal wan. Ebraham napakanka, ai uplika nani asla sut balan kan ba aikuki mahka wan."
},
{
"chapter": 24,
"verse": 60,
"miskito": "Bara witin nani naha bîla nani aisi Rebeca ra yamni win: “Âu, wan lakra mairin,"
},
{
"chapter": 24,
"verse": 61,
"miskito": "Baku Rebeca ai albika mairin nani ba aikuki kiamil nani ra ulan, mahka Ebraham albika nina blikan. Bara baku Ebraham napakanka ba Rebeca ai lamara brin bara baha wina taki mahka impakan."
},
{
"chapter": 24,
"verse": 62,
"miskito": "Aisak ba Négueb tasbaya ra iwi kan. Bara baha yua ba bahara liwanhta kum nina “Witin raya bara ai kaiki ba” liwanhtika ra wan kan, bara baha wina tawi balan kan."
},
{
"chapter": 24,
"verse": 63,
"miskito": "Bara witin tutni wiria kirhbi taki wan kan klimnu, bara kaikan kiamil nani ai lamara aula kan."
},
{
"chapter": 24,
"verse": 64,
"miskito": "Pana Rebeca mita sin pat kaikan, Aisak aula kan ba. Bara witin kiamil ba wina iwan,"
},
{
"chapter": 24,
"verse": 65,
"miskito": "bara Ebraham napakanka ra makabi walan: ¿Bahara waitna kum aula ba, witin yawan tani ra aula sa bara witin ba ya? Napakanka ba pana witin ra win: Baha sika yang dawanki. Bara Rebeca ai lal pura bikaia kwalka ba brih ai mawan prakan."
},
{
"chapter": 24,
"verse": 66,
"miskito": "Bara napakan ba witin dîa daukan ba sut Aisak ra win."
},
{
"chapter": 24,
"verse": 67,
"miskito": "Baha ningkara Aisak bui Rebeca brih wan ai yaptika Sara tintka watla ra, bara witin wal ai maya takan. Aisak Rebeca latwan pali kaikan bara witin ai yaptika pruan kan sakuna, baku ai maisa nihkra ba brin."
},
{
"chapter": 25,
"verse": 1,
"miskito": "Ebraham mairin wala wal ai maya takan, nina ba Queturá."
},
{
"chapter": 25,
"verse": 2,
"miskito": "Witin wal ai luhpia nani baikan ba nina ba: Zimrán, Jocsán, Medán, Madián, Isbac, Súah."
},
{
"chapter": 25,
"verse": 3,
"miskito": "Jocsán luhpia wâl baikan nina ba Sebá, Dedán. Dedán kiamka nani ba Asur, letuseo nani bara leumeo nani ba."
},
{
"chapter": 25,
"verse": 4,
"miskito": "Madián luhpia nani ba: Efá, Éfer, Hanoc, Abidá bara Eldaá. Baha nani sut ba"
},
{
"chapter": 25,
"verse": 5,
"miskito": "Ebraham ai dukia nani bri kan ba sut Aisak ra yaban."
},
{
"chapter": 25,
"verse": 6,
"miskito": "Mairin wala wina witin ai luhpia waitna nani bri kan ba, witin kau raya kan bara baha nani ra prisantka nani baman yaban, bara baha ningkara baha nani ba Aisak wal dakbi sakan, lalma tani tasbaya ra blikan witin nani bahara wih iwaia."
},
{
"chapter": 25,
"verse": 7,
"miskito": "Ebraham yua nani sut ba mani 175 alkan."
},
{
"chapter": 25,
"verse": 8,
"miskito": "Witin almuk pali taki pruan, siknis âpu kan, bara ai almukka nani raitika ra bri si bikan."
},
{
"chapter": 25,
"verse": 9,
"miskito": "Ai luhpia waitna nani Aisak bara Ismael ba balan, bara Macpelá walpaya untika kum ra Mamré lalma tani ra Efrón, Sóhar luhpia hitita ba tasbaya ra bri si bikan."
},
{
"chapter": 25,
"verse": 10,
"miskito": "Naha tasbaya ba sika Ebraham mita hitita nani wina atkan ba. Bara bahara sika witin ba bikan, ai maya Sara lama kat."
},
{
"chapter": 25,
"verse": 11,
"miskito": "Ebraham pruan ba ningkara, baha liwanhta nina “Witin raya bara ai kaiki ba”"
},
{
"chapter": 25,
"verse": 12,
"miskito": "Ebraham maya Sara albika mairin kan ba nina Agar, Idsip wina mairka ba luhpia Ismael, witin ai luhpia waitna nani nina ba naku kata:"
},
{
"chapter": 25,
"verse": 13,
"miskito": "kumi bani nina tawahkia wina kau sirpika ba kat ulban sa: tawahkia nina ba"
},
{
"chapter": 25,
"verse": 14,
"miskito": "Mismá, Dumá, Masá,"
},
{
"chapter": 25,
"verse": 15,
"miskito": "Hadad, Temá, Jetur, Nafís bara Quedmá."
},
{
"chapter": 25,
"verse": 16,
"miskito": "Naha nani sika Ismael luhpia 12 ba nina sa. Witin nani bani ai nina ba, ai kiamka bara ai tasbaya wal ai nina ba mâkan. Bara kumi bani ai kiamka nani ba wihtka aimakan."
},
{
"chapter": 25,
"verse": 17,
"miskito": "Ismael 137 mani alki pruan."
},
{
"chapter": 25,
"verse": 18,
"miskito": "Ai kiamka nani ba Idsip tasbaya lamara, Asiria kuntrika ra waia yabalka ra Havilá bara Sur wal bilka ra iwan. Ai muihni nani aikuki mangkrira unsabi kan ba tâwan bahara iwan."
},
{
"chapter": 25,
"verse": 19,
"miskito": "Naha sika Aisak, Ebraham luhpia waitna sturka ba."
},
{
"chapter": 25,
"verse": 20,
"miskito": "Aisak mani 40 bri kan piua ra Rebeca wal marit takan. Mairka na Betuel luhpia mairin, lakrika ba Labán, baha sika Aram uplika nani Padán-aram tasbaya ra iwi kan ba."
},
{
"chapter": 25,
"verse": 21,
"miskito": "Rebeca ba biarapara sip luhpa baikras kan, bara Aisak ai maya dukiara Dawan ra ai pura sunan. Ai pura sunan ba Dawan walan bara Rebeca kwihra tiwan."
},
{
"chapter": 25,
"verse": 22,
"miskito": "Sakuna tuktan ba sutki kan bara ai biara bilara wal aiklabi kan, bara Rebeca luki kaikan: “Naha paniska na naku ban kaia kaka, ¿dîa mata yang kau ban raya kaia?” Bara ai trabilka ba dukiara Dawan ra ai pura sunan."
},
{
"chapter": 25,
"verse": 23,
"miskito": "Bara Dawan pana witin ra win: “Biamra bilara nisan wâl bâra brisma, upla sâtka wâl bâra sa, bara nanara wina witin wal pana pana unsabi aiklabisa. Kumi ba kau kanra kabia wala ba wal, almukka ba mita ai ningkara bawi kabia.”"
},
{
"chapter": 25,
"verse": 24,
"miskito": "Rebeca ai luhpia baikaia piua ba aimakan ba ra, ai luhpia sutki baikan."
},
{
"chapter": 25,
"verse": 25,
"miskito": "Tawahkia baikan ba tâwa pauni kan, taya aiska ba tamaya pali baman bri kan, bara witin ai nina ba Isau mâkan."
},
{
"chapter": 25,
"verse": 26,
"miskito": "Ningkara baikan ba, baha mita Isau mina tnata ra ai mihta kum ni alki bri kan, baha ba mita ai nina ba Jekob mâkan. Aisak mani 60 bri kan, Rebeca ai luhpia nani baikan ba ra."
},
{
"chapter": 25,
"verse": 27,
"miskito": "Tuktan nani ba pâwi waitna takan. Bara Isau lika daiwan âikra, unta dadimra pali takan, utla ra iwi kaia brin daukras kan. Sakuna Jekob lika baku apia, witin sâp kaia baman want, baha mita utla ra baman kaia lihki kan."
},
{
"chapter": 25,
"verse": 28,
"miskito": "Bamna Aisak ba Isau ra kau latwan kata, kan witin wîna auhni nani piaia lihki kan ba mita. Sakuna Rebeca ba lika baku apia, Jekob ra kau latwan kaiki kan."
},
{
"chapter": 25,
"verse": 29,
"miskito": "Yu kumi Jekob ba plun piaki kan ba ra, Isau unta wina swapan pali plun dauki balan,"
},
{
"chapter": 25,
"verse": 30,
"miskito": "bara witin Jekob ra win: Sanglang bla pat pruna na, pilala pauni brisma ba wiria pan ai dakakram."
},
{
"chapter": 25,
"verse": 31,
"miskito": "Jekob mita pana win: Bara ban kaka, baha pilala mana tawahkia briaia yamnika ba pas yang ra aik."
},
{
"chapter": 25,
"verse": 32,
"miskito": "Bara Isau pana win: Man kaikisma yang plun bla pat pruisna, bara baku sin tawahkia briaia yamnika ba yang ra nanara hilp kumi sin âpu sa."
},
{
"chapter": 25,
"verse": 33,
"miskito": "Jekob kau ban taibi aisi, win: Nanara swer taki aisas. Bara baku Isau swer taki aisin tawahkia briaia yamnika kan ba Jekob ra laki yaban."
},
{
"chapter": 25,
"verse": 34,
"miskito": "Baha kat Jekob Isau ra tâma bara pilala wal yaban brih pin. Isau baha brih pin bara din ba ningkara buan, bara tawahkia ai yamnika briaia kan ba dukiara diara kumi sin lukras, aisaras taki mahka wan."
},
{
"chapter": 26,
"verse": 1,
"miskito": "Baha yua nani ra baha tasbaya aiska ra plun tiwan tara kan, Ebraham yua nani ra plun wahwan kata ba purkara. Baha mita Aisak filisteo kingka Abimélec ra wan Guerar ra."
},
{
"chapter": 26,
"verse": 2,
"miskito": "Baha yabalka ra Dawan bui witin ra latan takan, bara win: “Man Idsip ra wapara, sakuna yang mai wimna man anira takaskaia sma ba, bara man bahara takaski kama."
},
{
"chapter": 26,
"verse": 3,
"miskito": "Nanara man ban tasbayam iwisma ba ra ban iwi bas; yang lika man wal kamna, yamniki maikamna, man kiamkam nani ra bara baku sin naha tasbaya nani sut ra yabamna; man aisikam ra pramis munatna ba pramiska kat daukamni."
},
{
"chapter": 26,
"verse": 4,
"miskito": "Man kiamkam nani ba ailal daukamna, purara slilma nani ailal bâra ba baku, bara naha tasbaya nani sut kiamkam nani ra yabamna. Baha purkara, tasba aiska ra nisan nani sut ba witin nani ra praki yamniki yabamni,"
},
{
"chapter": 26,
"verse": 5,
"miskito": "Ebraham yang lâika bîla nani wali daukan, yang adarki nani sin alki brih daukan"
},
{
"chapter": 26,
"verse": 6,
"miskito": "Bamna Aisak kli tawi Guerar ra wih iwan."
},
{
"chapter": 26,
"verse": 7,
"miskito": "Bara bahara tawanka uplika nani ba ai maya ba dukiara makabi wali kan, bara witin pana win: “Witin ba yang laikra”, kan witin sibrin luki kan, ban kra yang mayi wibia kaka, Rebeca tâwan baha waitnika nani mita witin ra ikbia luki kan, kan Rebeca ba mairin painkira kan bamna."
},
{
"chapter": 26,
"verse": 8,
"miskito": "Bara ban kan, witin baha tawanka ra pat yu ailal bâra iwi kan ningkara, king"
},
{
"chapter": 26,
"verse": 9,
"miskito": "Bara Abimélec Aisak paiwan balbia, bara witin ra win: ¿Ban apia kasak pali witin na man mayam? ¿Bara nahki kan man wiram witin na man lamkra? Aisak pana win: Yang baku aisari, kan ban kra witin ai tâwan upla yang ra ai ikbia lukri."
},
{
"chapter": 26,
"verse": 10,
"miskito": "Kuna Abimélec pana witin ra win: ¿Kuna dîa kan man naku yawan ra wan munram? Kau wiria kan kaka, tawan uplika kum kra ban man mayam wal yapan kaia kan. Bara baku man bui yang nani ai munrika ban saura daukaia kapri."
},
{
"chapter": 26,
"verse": 11,
"miskito": "Ningkara Abimélec upla sut ra maisa pakan: Ya naha waitnika bara maya ra sin kangbia kaka, uplika ba pruaia pâtka ra lakan kabia."
},
{
"chapter": 26,
"verse": 12,
"miskito": "Bara baha manka ba, Aisak baha tasbaya ra insla dauki mâ mangkan, plun pain sakan. Dawan ai yamnika witin ra yan bamna,"
},
{
"chapter": 26,
"verse": 13,
"miskito": "witin yuyakira pali takan. Bara diara ailal bri kan, insla ailal."
},
{
"chapter": 26,
"verse": 14,
"miskito": "Sîp nani, bîp nani bara ai albika nani sin ailal bri kan ba mita, filisteo uplika nani mita witin ra tuman lâka brin."
},
{
"chapter": 26,
"verse": 15,
"miskito": "Ai aisika Ebraham kau raya kan piua ra, albika nani liwanhta nani sakan kan ba;"
},
{
"chapter": 26,
"verse": 16,
"miskito": "Bara yu kum Abimélec bui Aisak ra win: Man naha tasbaya wina taki was, kan man kau diara ailal brisma yang nani wal."
},
{
"chapter": 26,
"verse": 17,
"miskito": "Aisak baha tasbaya wina taki wan, bara Guerar ilka bîla langnika ra wih takaskan bahara iwaia dukiara."
},
{
"chapter": 26,
"verse": 18,
"miskito": "Ai aisika Ebraham yua ra liwanhta nani salhkan kan ba, witin pruan taim, filisteo nani ba mita tasba ni prakan nani ba, witin kli salhki sakan. Bara nina nani ba sin kli mâkan ai aisika mita dîa nina nani mâkan kan ba baku."
},
{
"chapter": 26,
"verse": 19,
"miskito": "Sakuna yu kumi Aisak albika nani il bîla langnika ra liwanhta salhkan ba ra liwanhta raya kum lî kârma manis bri kan ba sakan."
},
{
"chapter": 26,
"verse": 20,
"miskito": "Sakuna Guerar ra sîp main kakaira nani ba, baha laya ba dukiara Aisak sîpka main kakaira nani ba aikuki blahwi kan, laya ba witin nani ai dukia win. Baha mita Aisak bal baha liwanhta nina ba mâkan “Unsaban”, kan bahara witin nani wal unsabanka bri kan bamna."
},
{
"chapter": 26,
"verse": 21,
"miskito": "Baha ningkara ai albika nani wih ki liwanhta wala salhkan, baha dukiara sin"
},
{
"chapter": 26,
"verse": 22,
"miskito": "Bara kli baha wina dakwi taki laihura wih bara liwanhta wala salhkan. Bahara"
},
{
"chapter": 26,
"verse": 23,
"miskito": "Bara baha wina Aisak Beerseba ra lui wan."
},
{
"chapter": 26,
"verse": 24,
"miskito": "Bahara tihmia ra Dawan ba witin ra latan takan, bara win: “Yang sika man aisikam Ebraham Gâdka, man si bripara, kan yang lika man wal sna, yang naipakan Ebraham dukiara luki yamniki maikamni bara kiamkam sin ailal daukamni.”"
},
{
"chapter": 26,
"verse": 25,
"miskito": "Bahara Aisak altar kum paski, Dawan nina bahara mayunan. Bahara ai tintka watla bapan, bara Aisak albika nani bahara liwanhta kum salhkan."
},
{
"chapter": 26,
"verse": 26,
"miskito": "Yu kumi Abimélec Guerar wina Aisak ra balan, witin wal aisaia. Ai uplika"
},
{
"chapter": 26,
"verse": 27,
"miskito": "Aisak witin nani ra win: ¿Dîa kan yang ra man nani aulma? Man nani misbara ai kaikram, bara tasbayam wina sin ai kangbram ba, ¿nanara dîa muni ai kaikaia aulma?"
},
{
"chapter": 26,
"verse": 28,
"miskito": "Bara baha nani bui pana witin ra win: Yang nani kaikisna Dawan ba man wal sa, bahamna yang nani luki kaiki aisari, man wal lâ kum daukaia. Lâka ba naku daukaia:"
},
{
"chapter": 26,
"verse": 29,
"miskito": "man bui yang nani ra diara saura wan munpara. Yang nani sin man nani wînam ra pana mai kangbras kapri, diara yamni baman man ra daukri bara kupia kumi lâka ra sin mai blikri, bamna nanara Dawan yamni mai munan sa ba mita."
},
{
"chapter": 26,
"verse": 30,
"miskito": "Bara Aisak witin nani dukiara pata tara kum daukan, plun pi bara di banhwan liliaka ra."
},
{
"chapter": 26,
"verse": 31,
"miskito": "Yaprika wala yu baiwan ba ra witin nani kumi bani ai walka ra pana pana swer taki aisin. Bara Aisak witin nani lakula daukan bara pana sin witin nani Aisak lakula daukan, baku witin nani wal kupia kumi lâka daukan bara baha ningkara mahka wan."
},
{
"chapter": 26,
"verse": 32,
"miskito": "Baha piua pali ba Aisak albika nani balan bara liwanhta salhkan ba sturka witin nani ra win, witin nani lî sakan ba."
},
{
"chapter": 26,
"verse": 33,
"miskito": "Bara Aisak baha liwanhta ba nina Sebá mâkan. Baha tânka ba mita sika baha tawanka nina ba Beerseba mâkan ba, bara nina ba naiwa kat ban baku mâkisa."
},
{
"chapter": 26,
"verse": 34,
"miskito": "Bara ai luhpia Isau 40 mani bri kan, bara witin Beerí luhpia Judit ba ai maya brin, baha lika hitita mairka ba. Mairin wala sin brin nina ba Basemat, Elón luhpia mairin."
},
{
"chapter": 26,
"verse": 35,
"miskito": "Baha mairka nani wâl ba mita sika Aisak bara Rebeca wal rayaka ra sarka tara paskan."
},
{
"chapter": 27,
"verse": 1,
"miskito": "Bara ban kan, Aisak pat almuk pali takan bara ai nakra nani sut tihmia takan sip diara kaikras kan, bara ai luhpia waitna tawahkia Isau ra winan, bara witin ra win: ¡Luhpi! Bara Isau pana aisin: Aisiki, ai wis dîa kaka."
},
{
"chapter": 27,
"verse": 2,
"miskito": "Bara Aisak bila witin ra: Kaiks luhpi, yang pat almuk pali takri sa, ani yua pruaia sna ba yang kaikras."
},
{
"chapter": 27,
"verse": 3,
"miskito": "Bamna brin ai daukisa man naiwa trisbaikam nani bara pantamangka ba sin brima bara mahka unta ra wama upan plikaia."
},
{
"chapter": 27,
"verse": 4,
"miskito": "Bara wîna pilala auhni kum yang pin ai dauki ba baku dauki bri balma, yang baha pimni bara yang kau pruras sna ba ra yang yamniki ba maikamna."
},
{
"chapter": 27,
"verse": 5,
"miskito": "Sakuna Aisak Isau wal bâra aisi kan ba Rebeca wali kan. Bara Isau nan latara takan ba ra,"
},
{
"chapter": 27,
"verse": 6,
"miskito": "witin ai luhpia ningka Jekob ra win: Wals, yang walri aisikam ba muihkam almuk wal aisi kan, bara witin ra win:"
},
{
"chapter": 27,
"verse": 7,
"miskito": "‘Daiwan pliki iki bal, bara pilala auhni dauki aik, yang baha pimna bara Dawan"
},
{
"chapter": 27,
"verse": 8,
"miskito": "Bahamna, luhpi, yang mai wisna na man pain wals:"
},
{
"chapter": 27,
"verse": 9,
"miskito": "Man nanara daiwan nani tilara was, bara guts nani ba tila wina batana lupia ba wâl iki yang ra bri bal, bara baha ni yang plun auhni pali piakamna aisikam pin dauki ba baku."
},
{
"chapter": 27,
"verse": 10,
"miskito": "Bara man mita pata ba aisikam ra brih wama, witin baha pibia bara ningkara ai yamnika ba maikbia witin kau pruras ba kainara."
},
{
"chapter": 27,
"verse": 11,
"miskito": "Sakuna Jekob bila ai yaptika ra win: Kaiks, muihki Isau sika taya tamaya manis brisa, bara yang lika baku apia sna na."
},
{
"chapter": 27,
"verse": 12,
"miskito": "Bara ban kra aisiki ai alki ai kaikbia kaka, bara upla kuninkira ai lawaska kikisna ai kulkbia, bara yang purira lahtuban lâka ni bri balamna, yamnika ba briaia wisi."
},
{
"chapter": 27,
"verse": 13,
"miskito": "Ai yaptika pana witin ra win: Luhpi, baha lahtubanka ba swis yang purira tawbia, sakuna yang dîa mai wîri ba baha man wali dauks, was bara guts lupia nani ba iki bri bal."
},
{
"chapter": 27,
"verse": 14,
"miskito": "Bara Jekob witin wan, bara gutska lupia nani ba bri balan. Bara yaptika baha wîna ba pilala auhni pali daukan, Aisak pin dauki kan ba baku."
},
{
"chapter": 27,
"verse": 15,
"miskito": "Bara Rebeca ai luhpia almuk Isau prâka bara trauska kau pain nani bri kan ba saki, ai luhpia sirpika Jekob ra yaban diman."
},
{
"chapter": 27,
"verse": 16,
"miskito": "Baha ningkara sîp lupia nani ikan taya ba brih baha ni ai klahkla nani ba bara ai nana bîla ba sin sut pain pali blakan, baku ai taya tamaya mangkan."
},
{
"chapter": 27,
"verse": 17,
"miskito": "Ba sut ningkara wîna piakan pilalka auhni daukan ba, plun tâma nani wal auhni, bara witin ra yaban ai papika ra bri si yabaia."
},
{
"chapter": 27,
"verse": 18,
"miskito": "Jekob ai aisika mawanra dimi wan bara winan: Aisiki. Aisak pana witin ra winan: Nâra sni. Bara witin makabi walan: Man nani wâl sma ba wina, ¿man ya ai winisma na?"
},
{
"chapter": 27,
"verse": 19,
"miskito": "Jekob pana ai papika ra win: Yang, luhpiam tawahkia, daukaia ai wiram ba yang pat daukri. Bamna, pliskam, mahka bus, bara daiwan ikri wînka na pis, bara yamni ai munaia ai wiram ba mahka yamni ai muns."
},
{
"chapter": 27,
"verse": 20,
"miskito": "Aisak pana Jekob ra win: ¿Nahki man pat pali wîna ba pliki sakram? Jekob pana win: Dawan man Gâdkam ba tâi baikan."
},
{
"chapter": 27,
"verse": 21,
"miskito": "Sakuna Aisak bila witin ra: Nanara laimara bal bara alki mai kaikamni, man ba kasak pali rait luhpi Isau sma sapa."
},
{
"chapter": 27,
"verse": 22,
"miskito": "Jekob ai aisika lamara wan, witin ra alki kaikaia mata. Bara Aisak aisin: “Bîla baikra na lika Jekob bîla baikra sa, sakuna klahkla nani na lika Isau klahkla nani sa.”"
},
{
"chapter": 27,
"verse": 23,
"miskito": "Bamna Aisak sip pain tânka briras kan, klahkla nani ba tamayira Isau klahkla baku kan bamna. Sakuna witin ra kau yamni munras kan ba ra,"
},
{
"chapter": 27,
"verse": 24,
"miskito": "kli makabi walan: ¿Rait pali man ba luhpi Isau sma? Jekob bila: Âu, yang sika Isau."
},
{
"chapter": 27,
"verse": 25,
"miskito": "Bara aisika kli witin ra win: Luhpi, pati ba bri sal aik, man daiwan pliki ikram ba baha wîna ba pi bara yamnika ba maikamna. Jekob witin pata ba Aisak lamara bri balan bara witin pin; wain sin bri balan, baha sin din,"
},
{
"chapter": 27,
"verse": 26,
"miskito": "Bara witin ai luhpia ra win: Luhpi, laimara bal bara ai kiawals."
},
{
"chapter": 27,
"verse": 27,
"miskito": "Jekob ai aisika lamara wih ai aisika ra alki kiawalan, Aisak ai luhpia prâka ba alki kiawalan bara naha bîla nani na aisi baku yamni munan: “Kaiks, luhpi taya kîa na, twi kîa pain ba baku sa, Dawan mita yamni munan ba."
},
{
"chapter": 27,
"verse": 28,
"miskito": "Bamna Dawan diwas laya kasbrika pura wina maikbia, tasba wina mâ kau yamni nani ba ailal, plawar, wain mâ ailal,"
},
{
"chapter": 27,
"verse": 29,
"miskito": "upla nani man dukiam daukbia; nisan nani sin man mamwanra bawbia, man muihkam nani pura wihtka aimaki kama, bara witin nani man mamwanra bawbia. Saura mai wibia uplika ba ra pana saura win kabia; yamni mai wibia ba uplika nani ra; yamni munan kabia.”,"
},
{
"chapter": 27,
"verse": 30,
"miskito": "Aisak bui Jekob ra yamnika ba yaban wal baku, witin nan ai aisika mawan wina taki wan ba ra, ai muihnika Isau sin pat bal diman."
},
{
"chapter": 27,
"verse": 31,
"miskito": "Witin sin wîna ba piaki pilala auhni pali dauki ai aisika ra bri balan bara win: "
},
{
"chapter": 27,
"verse": 32,
"miskito": "Bara ai aisika witin ra makabi walan: ¿Man ba ya? Bara witin pana win: "
},
{
"chapter": 27,
"verse": 33,
"miskito": "Aisak kasak pali sirang iwan bara ai bîla baikra tara aisi, win: Bamna ban kaka, ¿ya kata witin unta ra wih daiwan iki plun auhni dauki bri sal aikan ba? Man kau balras kapram ba kainamra, yang baha sut pat piri, bara yamnika sin pat yabri, bara witin nanara baha yamnika ba brin."
},
{
"chapter": 27,
"verse": 34,
"miskito": "Isau ai aisika aisi ba wali bara mahka sarikira pali ini, ai bîla baikra tara karna winan: Aisiki, yang ra sin yamnika kum aik."
},
{
"chapter": 27,
"verse": 35,
"miskito": "Sakuna Aisak pana aisi witin ra win: Man muihkam balan, bara kunin ai muni yamnika man ra maikaia bri kapri ba brih wan."
},
{
"chapter": 27,
"verse": 36,
"miskito": "Isau pana aisin: ¡Bahamna ai nina ba baku pain mâkan ba, Jekob, witin naha kat pat aima wâl yang mini alkaika ba mangkisa! Tawahkia kulkanka ba yang wina pat ai dakbi brin, bara kaiks nanara yamnikam yang briaia katna ba witin ai dakbi brin. ¿Yamnika wala kum kau yang dukira apahki briras sma ki?"
},
{
"chapter": 27,
"verse": 37,
"miskito": "Aisak pana Isau ra win: Nanara wals, yang pat Isau ba man wihtkam kaia mangkri sa. Ai muihni nani sut ba sin, witin ai warkka dadaukra nani kaia. Aya mâ, wain mâ ailal bri kabia. Luhpi, ¿bamna nanara yang kau dîa man ra maikamna ki?"
},
{
"chapter": 27,
"verse": 38,
"miskito": "Isau baha walras ban ini ai aisika ra win: Aisiki, ¿man bui yamnika kumi baman yabaia sip sma ki? ¡Yang ra sin yamnikam aik! Bara witin kli ai bîla baikra karna inan."
},
{
"chapter": 27,
"verse": 39,
"miskito": "Bara Aisak naku aisi witin ra win: “Tasba disang nani wina laihura iwi kama, lî pura wina auhi ba wina sin laihura."
},
{
"chapter": 27,
"verse": 40,
"miskito": "Man sordkam ni kainam kahbi kama, bara muihkam warkka taki kama; ban sakuna, man karnikam ba brima ba ra, ai karnika puramra mangkan ba wina kriki takma.”,"
},
{
"chapter": 27,
"verse": 41,
"miskito": "Bara Isau baha yua wina Jekob ra misbara kaikata, baha yamnika ba ai aisika witin ra yaban kan bamna. Bara Isau ai kupia ra lukan: “Aisiki pruanka dukiara sari bri inaia yua nani ba aimakaia pat baila sa; bamna baha yua ba lubia ba ningkara, yang muihki Jekob ba ikamna.”"
},
{
"chapter": 27,
"verse": 42,
"miskito": "Rebeca walan Isau dîa daukaia luki ridi taki ba, bara witin Jekob ba paiwan bara witin ra win: Wals, muihkam Isau pana mai munaia lukisa bara mai ikaia ridi takisa."
},
{
"chapter": 27,
"verse": 43,
"miskito": "Bamna luhpi, nanara man bîli kat wali dauks: bus bara Harán tawanka ra plapi was laikra Labán watla ra."
},
{
"chapter": 27,
"verse": 44,
"miskito": "Bara bahara witin wal takaski bâra bas, man muihkam kupia baiwan ba pain takbia ba kat,"
},
{
"chapter": 27,
"verse": 45,
"miskito": "man bui witin ra munram ba ai âuya tiwbia ba kat. Bara yang kli bîli bliki mai wimna man ahkia kli balaia sma ba. Brin ai daukras, luhpi waitna wâlsut yu kumi bilara yang maiwan wina lap tiwaia."
},
{
"chapter": 27,
"verse": 46,
"miskito": "Baha wina witin tawi Aisak ra win: Isau mairka hitita nani tila wina ai maya brin ba tâka ba mita sika wîni tara na siknis ai daukisa, swapri sa sin. Bara Jekob sin kli hitita mairka wala Kenan ra iwi nani ba tila wina kum wal bribia sa kaka lika, kanra yamni sa yang mahka pruaia."
},
{
"chapter": 28,
"verse": 1,
"miskito": "Bara Aisak bui Jekob winan balan, bara baha lâka nani yabi bara yamni munan,"
},
{
"chapter": 28,
"verse": 2,
"miskito": "sakuna bus, Padán-aram ra was damikam Betuel watla ra, bamna bahara tahtikam Labán luhpia mairin nani wina kum wal mayam brih iws."
},
{
"chapter": 28,
"verse": 3,
"miskito": "Bara Gâd karnakira ba yamni mai munbia, kiamkam nani uya sakaia maikbia, bara kiamkam wina nisan nani ailal bal takbia."
},
{
"chapter": 28,
"verse": 4,
"miskito": "Bara Ebraham ra yamnika yabaia win yamnika ba, man ra bara kiamkam nani sut ra maikbia. Naha tasbaya nanara man nâra iwisma na, nanara lika tringsar baku iwisma na, man nani tasbaya na dawanka nani kama. Kan witin Ebraham ra baku yabaia pramis win bamna.”"
},
{
"chapter": 28,
"verse": 5,
"miskito": "Bara baku Aisak Jekob ra blikan wan, Padán-aram ra. Jekob Labán watla ra wan, bara Labán aisika ba nina Betuel, Aram uplika win kan, Labán Rebeca wal ai lakra, Jekob bara Isau ba Rebeca luhpia waitna nani."
},
{
"chapter": 28,
"verse": 6,
"miskito": "Bara Isau kaikan nahki Aisak Jekob ra yamni munan, Padán-aram ra blikan wan baha tasbaya wina ai maya saki briaia dukiara, bara yamni munan bîla nani sin aisin ba sut wali kan: “Kenan tasbaya luhpia mairin nani tila wina sin mairin bripara” win ba."
},
{
"chapter": 28,
"verse": 7,
"miskito": "Bamna Jekob ai aisika bara ai yaptika wal aisin ba baku bîla wali Padán-aram ra waia kan."
},
{
"chapter": 28,
"verse": 8,
"miskito": "Bara Isau ba tânka brin nahki ai aisika Kenan mairka nani ra yamni kaikras kan ba."
},
{
"chapter": 28,
"verse": 9,
"miskito": "Bara Isau ba Ismael wal aisaia wan, Ismael lika Ebraham luhpia waitna ba; bara luhpia mairin Mahalat ba makabi ai maya brin, Nebaiot muihnika ba, Kenan mairka nani wal pat bri kan ba tnaya ra."
},
{
"chapter": 28,
"verse": 10,
"miskito": "Bara Jekob, Beerseba wina taki Harán ra waia yabalka ra mahka wapan."
},
{
"chapter": 28,
"verse": 11,
"miskito": "Plis kum kat wan, bara tihmia bahara takaski yapan, yu pat diman kan bamna. Tasbaya ba ra walpa nani bâra kan bara walpa kum brih bahara ai lal kahban, bara aitniki mahka yapan."
},
{
"chapter": 28,
"verse": 12,
"miskito": "Bahara witin yaprisauhkan kum kaikan, bara bahara kaikan ladar tara kum buki bapan kan, tasba wina kasbrika pura kat tâ ba alki kan, bara Gâd insalka nani ba bâk uli bal iwi kan."
},
{
"chapter": 28,
"verse": 13,
"miskito": "Bara Jekob kaikan Dawan ai lamara bûi kan bara witin ra aisi kan: “Yang sika Dawan, damikam Ebraham Gâdka ba, Aisak Gâdka sin. Naha tasbaya man nâra yapisma na tasbaya man ra maikamni, man kiamkam nani ra sin."
},
{
"chapter": 28,
"verse": 14,
"miskito": "Man kiamkam nani ba auhya ailal ba baku ailal kabia. Bara yahbra ra, waupasa ra, lalma ra, muna ra sin kiamkam nani ba bâra kabia. Bara tasba aiska ba man kiamkam ra praki yamnika ailal yabamni."
},
{
"chapter": 28,
"verse": 15,
"miskito": "Bara yang lika man wal kamni; man ani anira wama ba yang main mai kaiki mai bri kamna, naha tasbaya ra sin kli mai bri balamna. Yang mai lulki mai swimna apia, man ra dîa aisari ba daukamna ba kat.”"
},
{
"chapter": 28,
"verse": 16,
"miskito": "Jekob ai yapanka wina rawi buan ba ra, witin naku win: “Dawan ba naha"
},
{
"chapter": 28,
"verse": 17,
"miskito": "Witin sibrin daukan bara lukan: “Naha tasbaya na holi pali sa Gâd watla ba nâra sa; ¡naha na lika kasbrika pura durka!”"
},
{
"chapter": 28,
"verse": 18,
"miskito": "Bara Jekob baha yua titan pali pat buan, bara baha walpaya ra ai lal kahbi bri yapata ba brin, bara buki bapi purara batana laiki baku tasbaya ba ra sain kum dauki swin."
},
{
"chapter": 28,
"verse": 19,
"miskito": "Blasi baha tawanka nina ba Luz mâki kan, sakuna nanara witin mita Betel mâkan."
},
{
"chapter": 28,
"verse": 20,
"miskito": "Bara Jekob naku pramis dauki aisin: “Âu, nanara Gâd ba yang wal impakanki ra wabia kaka, witin yabalki ra main ai kaiki ai bri wabia kaka, bara plun piaia, kwala dimaia sin aikbia kaka,"
},
{
"chapter": 28,
"verse": 21,
"miskito": "bara siknis âpu pain kli aisiki watla ra tawi balamna kaka, bâra mika Dawan ba yang Gâdki kabia."
},
{
"chapter": 28,
"verse": 22,
"miskito": "Naha walpaya playa bapanka kum bapi swisna na, naha na Gâd watla kabia; bara diara nani sut aikisma ba wina, mânka matawalsip bani ba wina, mânka kumi ba man ra maiki kamna piua sut ra.”"
},
{
"chapter": 29,
"verse": 1,
"miskito": "Jekob ai yabalka bâk ban wan, bara lalma kuntrika tasbaya ra balan."
},
{
"chapter": 29,
"verse": 2,
"miskito": "Bara witin kaikan, liwanhta kumi twi ra bâra sa, bara kaiks sîp daknika yumhpa sin baha lamara bâra sa. Sîp nani ba baha wina lî dakaki kan, bara walpa tara kum ni liwanhta ba pura prakan kan."
},
{
"chapter": 29,
"verse": 3,
"miskito": "Sîp nani ba sut bahara asla kuki bara walpa tara ba liwanhta pura wina saki bara daiwan nani ba lî dakaki, ningkara walpaya ba ni kli pura praki kan."
},
{
"chapter": 29,
"verse": 4,
"miskito": "Bara sepad nani ba ra Jekob mita makabi walan: Upliki nani, ¿man nani ani tawanka wina? Witin nani bila win: Yang nani Harán tawanka wina."
},
{
"chapter": 29,
"verse": 5,
"miskito": "Witin kli makabi walan: ¿Man nani Labán kakaira sma, Nahor luhpia ba? Witin nani bila: Âu, yang nani witin kakaira sna."
},
{
"chapter": 29,
"verse": 6,
"miskito": "Jekob kli makabi walan: ¿Witin siknis apia sa ki? Âu, Labán siknis apia, witin pain sa. Kaiks, ai luhpia mairin Raquel sin ai sîpka nani ba bri nâra aula sa."
},
{
"chapter": 29,
"verse": 7,
"miskito": "Bara Jekob witin nani ra win: Nanara yu kau sa, sîp nani ba nanara wina klarka ra auhbaia lika sip apia. ¿Man nani dîa kan lî dakaki si, bara kli plun dakakaia brih waras?"
},
{
"chapter": 29,
"verse": 8,
"miskito": "Sakuna sepad nani bila pana win: Yang nani sip baku daukras. Yang nani bîla kaiki kaia sna sepad nani sut ba ai sîpka daknika nani bri ba sut bri balbia ba kat; bara baku lika sip sa, walpa tara ba liwanhta pura ba wina saki daiwan bâra nani ba lî dakakaia."
},
{
"chapter": 29,
"verse": 9,
"miskito": "Jekob witin wal kau aisi kan ba ra, kaiks Raquel aula sa ai daiwra daknika ba wal, witin ba sepad mairin kan bamna."
},
{
"chapter": 29,
"verse": 10,
"miskito": "Jekob kaikan Raquel ai tahtika sîpka nani ba brih aula kan ba ra, witin plapi wih walpa ba liwanhta pura ba wina karbi sakan, bara daiwan nani ba lî dakakan"
},
{
"chapter": 29,
"verse": 11,
"miskito": "Ba ningkara Jekob, Raquel ba alki kiawali ai lakula daukan bara ai bîla baikra tara mahka inan."
},
{
"chapter": 29,
"verse": 12,
"miskito": "Bara Jekob bui Raquel ra win witin ba Rebeca luhpia bara Labán tubankika. Bara Raquel plapi wan sturka ba ai aisika ra wiaia."
},
{
"chapter": 29,
"verse": 13,
"miskito": "Baku Labán sturi ba walan Jekob balan ba dukiara, baha lika ai lakrika ai luhpia waitna ba, bara taki wan witin wal prawaia, bara witin ra alki kiawali, ai watla ra bri balan. Bara Jekob Labán ra dîa ai sturka nani ba sut win."
},
{
"chapter": 29,
"verse": 14,
"miskito": "Bara Labán pana witin ra win: “Kasak pali man na yang tâilia wina luhpia nani"
},
{
"chapter": 29,
"verse": 15,
"miskito": "Baha ningkara Labán bui Jekob ra naku win: Man ba wan taya sma ba ra wisi, warkki na prisant baman taki kaia apia sma. Bamna mamna nahki ai kulkisma kaka, mahka ai wis."
},
{
"chapter": 29,
"verse": 16,
"miskito": "Labán luhpa mairin wâl bri kan: tawahkia ba nina Lea, sirpika ba nina Raquel."
},
{
"chapter": 29,
"verse": 17,
"miskito": "Lea lika nakra bîla ba painkira kan wan kaikisa ba ra, sakuna Raquel ba lika mawan painkira bara wîna tara aiska ba sin pain pranakira kan."
},
{
"chapter": 29,
"verse": 18,
"miskito": "Bara Jekob ba Raquel ra kau latwan kaiki kan, bara win: Luhpiam mairin"
},
{
"chapter": 29,
"verse": 19,
"miskito": "Labán pana win: Kanra yamni sa man ra maikamna, waitna tringsar kum ra yabaia watlika ra. Bamna yang wal takaski bas."
},
{
"chapter": 29,
"verse": 20,
"miskito": "Bara baku Jekob 7 mani Labán warkka taki kan. Sakuna witin Raquel ra latwan pali kaiki kan ba mita 7 mani ba, wik kumi baku, piua prahni lui wan ai mapara."
},
{
"chapter": 29,
"verse": 21,
"miskito": "Mani 7 ba alkan ba ra, Jekob bui Labán ra win: Luhpiam mairin ba aik, witin wal yang mahka mayi takaia, kan witin ai dukiara yang wark takaia wîri ba piui ba pat alkan sa."
},
{
"chapter": 29,
"verse": 22,
"miskito": "Bara Labán lilia pata kum dauki, bara ai uplika nani ba sut paiwan baha pata tara ba piaia."
},
{
"chapter": 29,
"verse": 23,
"miskito": "Bara Labán ai luhpia Lea ba tihmia ra bri balan Jekob ra, bara witin wal yapi lalawan."
},
{
"chapter": 29,
"verse": 24,
"miskito": "Baha purkara, Labán sin ai albika mairin Zilpá ba Lea ra yaban witin ai warkka dauki kaia."
},
{
"chapter": 29,
"verse": 25,
"miskito": "Jekob titan buan bara ai dara walan kaikan witin Lea wal yapi lalawan ba, bara witin Labán mapara karna aisin: ¿Naha dîa man bui yang ra daukram na?"
},
{
"chapter": 29,
"verse": 26,
"miskito": "Bara Labán pana witin ra win: Yang nani tasbayi ra baku lâ daukras, tawahkia ningka ba pas maya baikaia."
},
{
"chapter": 29,
"verse": 27,
"miskito": "Lea wal mayam takram wikka liliaka na dauki tnata alks, bara Raquel sin maikamna, man kli 7 mani wala kum warkki takaia wima kaka."
},
{
"chapter": 29,
"verse": 28,
"miskito": "Jekob âu takan, Labán win ba baku daukaia. Lea wal marit takan ba liliaka ba dauki wikka ba alkan ba ra, Labán ai luhpia mairin Raquel sin Jekob ra maya baikan."
},
{
"chapter": 29,
"verse": 29,
"miskito": "Bara Labán kli Raquel ra ai albika mairin Bilhá sin yaban witin ai warkka dauki kaia."
},
{
"chapter": 29,
"verse": 30,
"miskito": "Bara Jekob ba Raquel wal sin prawan, bara witin ra kau latwan kaikan. Âu, witin kli 7 mani wala kum Labán warkka takaia kan, sakuna bâra lika lukras kan."
},
{
"chapter": 29,
"verse": 31,
"miskito": "Bara Dawan kaikan Jekob mita Lea ra uya yamni kaikras kan ba. Bara witin ra luhpa nani yaban, sakuna Raquel lika biarapara daukan."
},
{
"chapter": 29,
"verse": 32,
"miskito": "Lea kwihra tiwan bara ai luhpia waitna kum baikan, bara ai nina ba Ruben mâkan, kan witin naku win: “Yang sari bri kapri ba Dawan ai kaikan; bamna nanara mayi latwan ai kaikbia.”"
},
{
"chapter": 29,
"verse": 33,
"miskito": "Lea kli kwihra tiwan, bara luhpa waitna wala baikan, bara ai nina ba Simian mâkan, bara witin win: “Yang ra bahki ai kulki aisi kan Dawan walan, bahamna kau luhpi waitna wala kum aikan.”"
},
{
"chapter": 29,
"verse": 34,
"miskito": "Bara witin kli luhpa waitna wala baikan, baha nina Libai mâkan, bara witin win: “Nanara mayi yang wal kau asla ai prakan kabia, kan yang bui witin ai luhpia waitna nani yumhpa baikuna bamna.”"
},
{
"chapter": 29,
"verse": 35,
"miskito": "Lea kli kwihra tiwan, bara luhpa waitna wala kli baikan, bara nina ba Juda mâkan, bara witin win: “Naha kat Dawan nina ba yang mayunamni.” Bara baha kat takaskan, witin baha wina kau luhpa baikras."
},
{
"chapter": 30,
"verse": 1,
"miskito": "Raquel kaikan witin sip Jekob luhpia baikras kan, bara ai muihni Lea ra tuman lâka brin bara Jekob ra aisi kan: Yang ra sin luhpi nani aik, apia kaka pruamna."
},
{
"chapter": 30,
"verse": 2,
"miskito": "Bara Jekob Raquel mapara ai kupia sauhki, aisi, win: ¿Dîa yang na Gâd? Witin sika man luhpiam nani maikras ba."
},
{
"chapter": 30,
"verse": 3,
"miskito": "Bara Raquel witin ra win: Kaiks yang albiki mairin Bilhá ba nâra sa. Man witin wal praws, bara ai luhpia nani baikbia ba ra, luhpia nani ba yang pali luhpi baikri baku kulkamna. Bara baku yang luhpi nani brimni."
},
{
"chapter": 30,
"verse": 4,
"miskito": "Bara baku natka ra Raquel ai albika mairin ba ai maya Jekob ra yan wal briaia. Jekob witin wal prawan ba ra,"
},
{
"chapter": 30,
"verse": 5,
"miskito": "Bilhá kwihra tiwan bara Jekob luhpia waitna kum baikan."
},
{
"chapter": 30,
"verse": 6,
"miskito": "Bara Raquel aisin: “Yang puri sunra ba Gâd walan, bara lâ wapni yang wal daukan, luhpi waitna kum aikan.” Bamna ai nina ba Dan mâkamna."
},
{
"chapter": 30,
"verse": 7,
"miskito": "Bilhá kli kwihra tiwan bara Jekob luhpia waitna wala kum baikan,"
},
{
"chapter": 30,
"verse": 8,
"miskito": "bara Raquel win: “Naha tukta na nina Neftalí mâkan kabia, kan yang muihki wal blahwi karna aitwaki pura luri bamna.”"
},
{
"chapter": 30,
"verse": 9,
"miskito": "Lea kaikan witin kau luhpa baikras takaskan, bara ai napakan mairin Zilpá ba"
},
{
"chapter": 30,
"verse": 10,
"miskito": "Bara Lea albika mairin Zilpá Jekob luhpia waitna kum baikan ba ra,"
},
{
"chapter": 30,
"verse": 11,
"miskito": "Lea aisin: “¡Naha lika luk pain sa! Ba mita ai nina ba Gad mâkan kabia.’’"
},
{
"chapter": 30,
"verse": 12,
"miskito": "Baha ningkara Zilpá kli Jekob luhpia waitna wala baikan,"
},
{
"chapter": 30,
"verse": 13,
"miskito": "bara Lea aisin: “Yang lilia ai daukisa! Nanara mairin nani wibia yang lilia sna. Bamna tukta na nina Aser mâkan kabia.’’"
},
{
"chapter": 30,
"verse": 14,
"miskito": "Yu kumi Ruben plawar mâ krikaia piua ra, insla ra taki wan. Bara luhpa baikaia natka mâ nani sakan nina ba mandrak, bara witin dusa mâ ba ai yaptika Lea ra bri si yaban. Bara Raquel sin dusa mâ nani ba kaikan, bamna Lea ra win: Luhpiam dus mâ nani bri balan ba wina pliskam yang ra sin mâ wâl aik."
},
{
"chapter": 30,
"verse": 15,
"miskito": "Bara Lea pana witin ra win: ¿Man pat mayi ai dakbi brisma, bara witin wal aitani sma apia? ¿Bara nanara luhpi dus mâ sal aikan ba sin man kli ai dakbi briaia lukisma? Bara Raquel kli aisin: Baha luhpa baikaia saika mâ nani luhpiam bri balan ba, yang ra sin aik bara baha mana man naha tihmia Jekob wal yaps."
},
{
"chapter": 30,
"verse": 16,
"miskito": "Tutni mahka tihmia iwan ra, Jekob unta wina utla ra aula kan, Lea taki wan witin ai lakula daukaia bara witin ra win: Na tihmia man ba yang wal yapaia sma, kan mairin luhpa baikaia saika luhpi bri balan ba mana yang pat mamna aibapri, man ba yang wal yapaia dukiara. Bara Jekob baha tihmia witin wal yapan."
},
{
"chapter": 30,
"verse": 17,
"miskito": "Bara Lea kwihra tiwan, bamna ba kat witin Jekob luhpia waitna matsip baikan, Gâd bui witin ai pura sunra ba walan bamna."
},
{
"chapter": 30,
"verse": 18,
"miskito": "Bara Lea aisin: “Gâd bui yang ra prisant kum aikan, baha lika yang albiki mairin ba ai mairka yabri ba dukiara”; baha mita ai luhpia nina ba Isacar mâkan."
},
{
"chapter": 30,
"verse": 19,
"miskito": "Baha ningkara Lea kli kwihra tiwan, Jekob luhpia waitna wala baikan, bara naha kat ai luhpia 6 baikan."
},
{
"chapter": 30,
"verse": 20,
"miskito": "Bara Lea aisin: “Gâd mita yang ra prisantka tara pali aikan sa. Nanara mayi ba yang ra kau yamni ai kulkbia, kan yang bui witin ai luhpia nani 6 baikri bamna.” Naha tukta nina Zabulón mâkan kabia."
},
{
"chapter": 30,
"verse": 21,
"miskito": "Baha sut ningkara Lea luhpa mairin kum baikan, ai nina ba Dina mâkan."
},
{
"chapter": 30,
"verse": 22,
"miskito": "Bara Gâd Raquel dukiara ai kupia krawan, witin ai pura suni ba walan bara witin ra sin luhpia nani kau yabaia win."
},
{
"chapter": 30,
"verse": 23,
"miskito": "Witin kwihra tiwan, luhpa waitna kum baikan bara win: “Gâd na yang wina"
},
{
"chapter": 30,
"verse": 24,
"miskito": "Gâd ban ai wiaia pan si, man kau luhpa wala baikma.” Baku luki bara ai luhpia"
},
{
"chapter": 30,
"verse": 25,
"miskito": "Bara ban kan, Raquel ai luhpia Josep baikan ba ra, Jekob mita Labán ra win: "
},
{
"chapter": 30,
"verse": 26,
"miskito": "Luhpi nani bara mayi nani ba sin aik, kan baha nani dukiara yang bui man warkkam daukri, bara nanara ai swis wamna. Man nu sma yang nahki prais warkkam daukri ba."
},
{
"chapter": 30,
"verse": 27,
"miskito": "Sakuna Labán pana win: Apia pali, man mahka wapara, yang wal ban takaski bas. Yang aman luki kaikri, man nâra bal takaskram ba ra luki, Dawan bui yang ra yamni ai munan sa."
},
{
"chapter": 30,
"verse": 28,
"miskito": "Bamna nanara man ai wis mamna nahki prais brin mai dauki ba, yang aibapamna."
},
{
"chapter": 30,
"verse": 29,
"miskito": "Bara Jekob witin ra win: Man nu sma nahki prais yang bui man dukiam daukri ba bara daiwan nani ba sin nahki main kaikri ba."
},
{
"chapter": 30,
"verse": 30,
"miskito": "Yang kau balras kapri ba ra man daiwram nani ba maura lupia baman bri kapram, sakuna nanara yang balri ba wina daiwan ailal sauhram sa. Bamna yang balri ba piua wina, Dawan bui man ra yamni mai munan; sakuna, ¿nanara yang ahkia mayi bara luhpi nani dukiara sin baku wark takamna?"
},
{
"chapter": 30,
"verse": 31,
"miskito": "Labán kli makabi walan: ¿Mamna nahki prais aibapamna brin mai daukisa? Jekob pana win: Maina aibappara, swis, daiwan nani ba kli main kaikaisna, yang dîa want mai wimna ba aikaia wima kaka."
},
{
"chapter": 30,
"verse": 32,
"miskito": "Aik yang naiwa daiwram nani ba tilak wapi wamna, bara sîp nani ba, guts nani taya bulni ba sut, daknika aihka lakma: siksa ba mânka, bulni ba mânka, puputni ba sin mânka. Baha daiwan mapla sâtka nani ba wal yang maina brimna."
},
{
"chapter": 30,
"verse": 33,
"miskito": "Bara baha daukamna ba ningkara, man wih kaikma yang maina dîa briri ba. Man baku kaikma yang kunin mai munras lâ kat daukri ba tânka. Man bui yang daiwri dakni ba tilara, daiwan bulni apia ba sâkma sapa, mapla sât sât ba sin; baku sâkma kaka, yang bui man daiwram nani ba implikri kabia."
},
{
"chapter": 30,
"verse": 34,
"miskito": "Bara Labán pana witin ra win: Baku daukaia ba aitani sa, bamna man aisaram ba baku daukaia yang âu wisna."
},
{
"chapter": 30,
"verse": 35,
"miskito": "Sakuna baha yua, Labán ai gutska wainhka bara mairin nani, taya bulni bara puputni nani ba sut kangbi tnaya ra lakan, bara ai daiwra bulni nani ba sut ai luhpia ra yaban, main kaikaia."
},
{
"chapter": 30,
"verse": 36,
"miskito": "Bara luhpia ba ai aisika daiwra nani ba brih, Jekob bâra kan yaba pliska wina yu yumhpa wapan, bara laihura pali wan. Jekob lika Labán daiwra nani ba ban main kaiki kan."
},
{
"chapter": 30,
"verse": 37,
"miskito": "Bara Jekob dus sâtka yumhpa wina tnawa nani ba klaki brin, bara taya nani ba iwit kalki sakan bara dusa ba mapla bulni takan."
},
{
"chapter": 30,
"verse": 38,
"miskito": "-39Bara dusa nani taya ba baku kalki bulni daukan ba ra, daiwan nani lî diaika laya watla ba bilara mangki swin. Baha wainhka nani ba, dus bulni ba kaiki bara mairin nani ba taibi kan. Bara baku dus ba kaiki taibi kan ba mita, luhpia nani ba marsina, bulni puputni nani baman baiki kan."
},
{
"chapter": 30,
"verse": 40,
"miskito": "Bara baku Jekob ai daiwra daknika ba aihka saki kan, Labán daiwra marsina, siksa nani ba mawanra dus bulni ba mangki swi kan ba mita. Bara Jekob baku dauki, witin ai daiwra daknika ba saki kan, Labán daiwra daknika tila wina."
},
{
"chapter": 30,
"verse": 41,
"miskito": "Daiwan kau batanira nani mairin nani ra taibi ba piua ra, Jekob baha dusa bulni ba, lî diaika ba ra mangki swi kan daiwan nani ba mawanra, baha dusa ba kaiki mairin ba taibi kaia dukiara;"
},
{
"chapter": 30,
"verse": 42,
"miskito": "Sakuna daiwan biawan nani ba bal, mairin nani ba taibi ba piua ra lika, dus bulni ba lî ba ra mangki swiras kan. Baha mita daiwan kau biawan nani ba sut Labán daiwra nani takan kan, batana nani ba Jekob daiwra nani takan."
},
{
"chapter": 30,
"verse": 43,
"miskito": "Bara Jekob baku dauki natka ra yuyakira pali takan. Witin sîp ailal bri kan, alba waitna nani ailal, alba mairin nani sin ailal, kiamil nani bara biriku nani sin ailal bri kan."
},
{
"chapter": 31,
"verse": 1,
"miskito": "Sakuna Jekob wali kan, Labán luhpia nani dîa aisi tauki kan ba: “Jekob lika wan"
},
{
"chapter": 31,
"verse": 2,
"miskito": "Jekob sin Labán mawan ba kaiki ba ra, blasi witin ra pain luki kan, sakuna nanara witin ra pain kaikras ba."
},
{
"chapter": 31,
"verse": 3,
"miskito": "Bara Dawan bui Jekob ra win: “Man aisikam nani tasbaya ra kli tawi was, tamya nani bâra ba tilara, bara yang lika man wal wamna.”"
},
{
"chapter": 31,
"verse": 4,
"miskito": "Bamna Jekob ai maya Raquel bara Lea wal ra ai bîla blikan, witin nani ra win ai lamara twi ra taki wabia, sîp nani main kaiki ba lamara."
},
{
"chapter": 31,
"verse": 5,
"miskito": "Bara witin nani ra win: Yang daira walisna man nani aisikam mawan ba blasi yang wal pain kata ba nanara baku apia sa, sakuna yang aisiki Gâdka ba piua bani yang wal tauki kan."
},
{
"chapter": 31,
"verse": 6,
"miskito": "Man nani pain nu sma, damra walisma sin, yang karniki aiska dîa sip kapri ba kat aisikam dukia daukri ba."
},
{
"chapter": 31,
"verse": 7,
"miskito": "Bara nanara man nani aisikam kunin ai munan, bara nanara kat sin kau ban kunin ai munisa maina aikaia apia dukiara. Sakuna Gâd bui witin ra karnika yabras yang ra saura ai munaia;"
},
{
"chapter": 31,
"verse": 8,
"miskito": "saura ai munaia watlika ra, witin naku ni ai wisata: ‘Mamna ba daiwan taya bulni nani ba ni mai aibapaisna.’ Bara daiwan nani ba sut, ai luhpia nani taya bulni baman baikan. Bara witin kli wisata: ‘Daiwan taya marsina nani ba wal mamna aibapaisna’, bara daiwan nani ba sut ai luhpia marsina baman baikan."
},
{
"chapter": 31,
"verse": 9,
"miskito": "Bara baku Gâd mita aisikam daiwra nani kan ba mihta dakban baha yang ra aikaia dukiara."
},
{
"chapter": 31,
"verse": 10,
"miskito": "“Bara yu kumi daiwan nani ba wainhka alki kan, bara yang yaprisauhkan ra kaikri, bara kaiks guts wainhka nani ba mairin nani ba uli taiban bara luhpia nani bulni atia baikan."
},
{
"chapter": 31,
"verse": 11,
"miskito": "Bara Gâd insalka ba yaprisauhkan ra yang ra nini kat mâki ai winan, bara yang"
},
{
"chapter": 31,
"verse": 12,
"miskito": "Bara witin bui yang ra ai win: ‘Aman pali kaiki bas bara man kaikma, daiwan wainhka nani sut mairin ra uli taibi ba, luhpia nani ba sut marsina, bulni, puputni atia baikisa, kan Labán man ra dîa mai munan ba sut yang kaikri bamna."
},
{
"chapter": 31,
"verse": 13,
"miskito": "Betel ra Gâd bui man ra param takan Dawanka ba, baha ba yang sika, bahara man baha walpaya purara batana laiki puram suni yang ra pramis takram ba. Bamna nanara naha tasbaya wina bus. ¡Kaisa! Man aisubi takram ba tasbaya ra kli tawi was.’"
},
{
"chapter": 31,
"verse": 14,
"miskito": "Bamna Raquel Lea wal pana witin ra naku win: Nanara yawan wan aisika watla ra wan dukia kumi sin âpu."
},
{
"chapter": 31,
"verse": 15,
"miskito": "Nanara papiki, yang nani na, tasba wala wina uplika kum baku ai kulkisa. Yang nani na man ra wan atkan, bara man bui yang nani wal marit takaia lalahka aibapram mana brin ba sin pat sut pin."
},
{
"chapter": 31,
"verse": 16,
"miskito": "Kasak aisaia kaka, Gâd bui yang nani aisiki wina daiwra nani mihta dakban ba, baha sut ba yawan wan dukia bara wan luhpia nani dukia kan. Bahamna dîa sut Dawan bui man ra daukaia mai win ba baha kat dauks."
},
{
"chapter": 31,
"verse": 17,
"miskito": "-18Bara Jekob mahka ridi takan kli Kenan ra tawi waia, ai aisika Aisak iwi kan ba tasbaya ra. Ai luhpia bara ai maya nani ba sut kiamil ra sunan, baku sin ai dukia nani bri kan ba sut asla kuki brin, Padán-aram ra wark taki ai warkka mana daiwan nani brin ba, daiwra nani ba sin sut kangbi mahka yabal ra impakan."
},
{
"chapter": 31,
"verse": 19,
"miskito": "Sakuna Labán sîp taya irbaia wisi ai sîpka daknika wala nani tilara taki wan kan, bara Raquel ai watla ra dimi, aidul nani bri kan ba impliki brih wan."
},
{
"chapter": 31,
"verse": 20,
"miskito": "Jekob witin mahka auya ba, Labán Aram waitnika witin ra kunin munan bara maisa pakras taki wan."
},
{
"chapter": 31,
"verse": 21,
"miskito": "Bamna witin ai dukia dîa bri kan ba sut brih mahka plapan. Éufrates awala ba pat lui wan, baha wina kau kainara Galaad ilka nani tila kat wan."
},
{
"chapter": 31,
"verse": 22,
"miskito": "Yu yumhpa luan ba kat. Jekob plapan sturka ba Labán walan."
},
{
"chapter": 31,
"verse": 23,
"miskito": "Labán ai taya nani aikuki, Jekob bliki alkaia wisi nina bliki ninara wan. Wik kum ningkara, Galaad ilka nani tilara kan bliki alkan."
},
{
"chapter": 31,
"verse": 24,
"miskito": "Sakuna baha tihmia, Labán Aram wina ba yapan ba ra, Gâd bui witin ra yaprisauhkan ra param takan bara witin ra naku win: “Wals, man Jekob ra diara watawi aisapara.”"
},
{
"chapter": 31,
"verse": 25,
"miskito": "Labán bui Jekob bliki alkan ba ra, witin ai tintka watla pat bâra mâkan kan. Bara Labán witin sin ai taya nani aikuki baha ilka nani tilara takaski ai tintka watla nani mâkan."
},
{
"chapter": 31,
"verse": 26,
"miskito": "Bara Labán ai tintka watla ra dimi, baha wina Jekob ra blahwi kan: ¿Man dîa daukram? ¿Dîa muni man kunin ai munram bara luhpi nani ba war aiklabi kan wina priski alkram kan baku, brih plapram ba?"
},
{
"chapter": 31,
"verse": 27,
"miskito": "¿Dîa muni man kunin ai muni bara yukuwi maisi pakras plapram ki? Man mahka auma ba tânka yang bri katna kaka, lilia tara daukaia kapri, drum pruki, arp kangbi lilia binka dauki lamkula daukaia katna."
},
{
"chapter": 31,
"verse": 28,
"miskito": "Luhpi mairin nani, muli nani lakula dauki kiawalaia sanska sin aikras kapram. Man upla taniskira kum baku diara daukram."
},
{
"chapter": 31,
"verse": 29,
"miskito": "Yang karnika brisna man nani sut ra saura mai munaia; sakuna man aisikam"
},
{
"chapter": 31,
"verse": 30,
"miskito": "Sakuna yang kaikisna man aisikam watla ra kli tawi wan pali mai daukisa, baha mita man mahka taki balram, ¿sakuna dîa muni man bui yang gâdki nani ba implikram?"
},
{
"chapter": 31,
"verse": 31,
"miskito": "Bara Jekob pana Labán ra win: Yang sibrin ai dauki kan, lukri ban kra man kupiam baiki luhpiam nani ba kli mihti wina dakbi brima wisi."
},
{
"chapter": 31,
"verse": 32,
"miskito": "Sakuna yang nani tili na wina ya man gâdkam nani ba brisa kaka, baha uplika ba lika pruaia kabia. Yang taiya nani nâra na witnis sa: bamna man ai wis, dîa man dukiam yang nâra brisma kaka, brih was. Sakuna Jekob nu âpu kan Raquel baha aidulka nani ba implikan kan ba."
},
{
"chapter": 31,
"verse": 33,
"miskito": "Bara Labán Jekob tintka watla ra pas dimi ai gâdka nani ba plikan. Ningkara Lea tintka watla ra dimi plikan. Baha wina albika mairin nani tintka watla ra sin dimi plikan, sakuna sakras kan. Bara Lea tintka watla ra dimi pliki si baha wina taki, Raquel tintka watla ra dimi plikaia wan;"
},
{
"chapter": 31,
"verse": 34,
"miskito": "sakuna Raquel lika aidulka nani ba brih kiamil satilka bilara yukuki, bara witin baha purara uli iwan. Bara Labán bal utla aiska ba pliki taukan, sakuna ai gâdka nani ba sakras kan."
},
{
"chapter": 31,
"verse": 35,
"miskito": "Bara Raquel ai aisika ra naku win: Aisiki, yang nanara iwi man mamwanra sip buras sna wisi kupiam baikpara, kati siknis brisna ba mita yang sip man mamwanra buras. Bara Labán aidul nani ba pliki ban watauki kan, sakuna sip sakras kan."
},
{
"chapter": 31,
"verse": 36,
"miskito": "Bara Jekob ai kupia baiki naha bîla nani aisi Labán wal unsabi, witin Labán ra win: ¿Dîa watawika kum yang bui man mampara daukri? ¿Dîa saurka kum yang bui man mampara daukri ba ra, man sringkam pali yang nini bliki nâra balram?"
},
{
"chapter": 31,
"verse": 37,
"miskito": "Kaiks man duki nani sut tilara turbi aidulkam nani ba plikram, ¿bara dîa man wamtla wina dukiam kum duki nani tilara kan sakram? Dîa pliki sakram ba, yang taiya nani, man tamya nani mawanra bri bal, bara witin nani mita wan wibia dukia ba ya dukia sa kaka."
},
{
"chapter": 31,
"verse": 38,
"miskito": "Yang 20 mani ailal man warkkam takri ba, piua nani sut tilara sîpkam nani wina, gutskam nani tila wina sin, biara wina luhpia prui takras kan. Yang sin sîpkam lupia kumi sin iki piras katna."
},
{
"chapter": 31,
"verse": 39,
"miskito": "Daiwan wail nani mita daiwram nani iki kan ba, baha sin aima kum pan bri sal maikras kapri. Sakuna baha pura mana ba yang wina man ra aibapi kapri. Kakna ra kra, tihmia ra kra sin, âimplikra nani daiwram implikan kaka, baha mana sin yang ra ai kulkram, yang bui man ra aibapi kapri."
},
{
"chapter": 31,
"verse": 40,
"miskito": "Kakna laptika ba yang aimaki kapri; tihmia ra sin kauhla ba yang aimaki kapri. Yapanki sut tiwi kan, sip yapan ai daukras wîni rausauhki kapri."
},
{
"chapter": 31,
"verse": 41,
"miskito": "Yang 20 mani man wamtla ra bâra kapri ba, baku pât taki kapri. Luhpiam mairin nani briaia dukiara 14 mani warkkam takri. Bara 6 mani daiwram nani ba main kaikri; sakuna 6 mani yang maina ba aikaia wisi aikras kunin ai muni kapram."
},
{
"chapter": 31,
"verse": 42,
"miskito": "Yang aisiki nani Ebraham Aisak wal Gâdka ba, yang wal apia kan kata kaka, kasak pali man kupiam wina lika yang na mihti bîla baman diara luha, naha wina ai swirka waia kapri. Sakuna Dawan lika yang kupi sarka lâka ba kaiki kan bamna, yang mihti warkka nani daukri ba sin, bahamna tihmia luan ra man ra lawi mai daukan."
},
{
"chapter": 31,
"verse": 43,
"miskito": "Bara Labán pana Jekob ra aisin: Mairin nani na yang luhpi nani sa, luhpia nani ba sin yang muli nani atia sa; sîp nani ba sin yang sîpki nani sa, nahara diara nani sut man kaikisma na sut, yang duki atia sa. Ban sakuna, ¿nanara luhpi mairin nani ai luhpia nani baikan na yang bui witin nani ra dîa daukamna?"
},
{
"chapter": 31,
"verse": 44,
"miskito": "Bamna nanara man nani bal yawan wal pramis kum daukaia, baha lâka ba yawan wâl lâ daukuya na witniska kaia."
},
{
"chapter": 31,
"verse": 45,
"miskito": "Bara Jekob walpa tara kum brih bara walpa playka kum bapan,"
},
{
"chapter": 31,
"verse": 46,
"miskito": "bara Jekob ai taya nani ra win: Nanara man nani walpa nani wahbi bri bal, naha purara bataks. Bara witin nani sut walpa nani wahbi, walpa paskanka kum daukan; bara witin nani walpaya paskanka lamara iwi bara bahara plun pi banhwan."
},
{
"chapter": 31,
"verse": 47,
"miskito": "Bara baha walpaya paskanka nina ba Labán witin ai bîla kat “Jegar Sahadutá”"
},
{
"chapter": 31,
"verse": 48,
"miskito": "Bara Labán witin ra naku win: Naiwa wina naha walpaya paskanka na, yawan wal lâ daukan na witniska kabia. Baha mita pliska nina ba Galaad mâkan;"
},
{
"chapter": 31,
"verse": 49,
"miskito": "bara nina wala sin mâkan Mispá, Labán witin ra win bamna: Dawan yawan wal, wan lilapas ra aihwaki wan kaiki kabia, yawan wal dakwi taki laihura kabia ba piua ra."
},
{
"chapter": 31,
"verse": 50,
"miskito": "Luhpi mairin nani na ra saura munma kaka, witin nani ai tnaya ra mairin wala nani wal sin kaka, baha witniska aimakaia wan tilara upla wala lika âpu kabia, sakuna Gâd yawan wan witniska aimaki kabia."
},
{
"chapter": 31,
"verse": 51,
"miskito": "Sakuna Labán kau ban Jekob ra sturi aisi kan: Kaiks, naha walpaya nani wahbi paskanka ba nâra sa, walpa playa ba yawan wâl wan lilapaska sa."
},
{
"chapter": 31,
"verse": 52,
"miskito": "Yawan wal pana witnis aimaki kabia. Yang sin naha piarka lainka na lui wih man ra saura mai munaia apia, pana man sin naha piarka lainka lui balram na ai sauhkaia apia."
},
{
"chapter": 31,
"verse": 53,
"miskito": "Damikam Ebraham Gâdka ba bara damiki Nahor Gâd ba sin witin luki kaikbia, yawan wâl wan lâka ba nahki daukaia sapa. Bara Jekob ai aisika Aisak ra ai pura suni kan Gâdka ba dukiara swer taki aisin."
},
{
"chapter": 31,
"verse": 54,
"miskito": "Baha ningkara Jekob baha ilka purara sakripais nani daukan, bara ai taya nani ba sin paiwan wan sakripais pata ba piaia. Witin nani sut plun ba pin, bara tihmia aiska sin ban baha ilka purara lalawan."
},
{
"chapter": 31,
"verse": 55,
"miskito": "Baha yua wala titan ra, Labán buan ai mula nani alki kiawalan, ai luhpia mairin nani sin. Bara witin nani pura suni yamni munan, baha ningkara kli mahka ai tasbaya ra tawi wan."
},
{
"chapter": 32,
"verse": 1,
"miskito": "Jekob sin ai yabalka ra wan, bara Gâd insalka nani yabal ra witin wal prawan."
},
{
"chapter": 32,
"verse": 2,
"miskito": "Jekob witin nani ba kaikan bara witin naku aisin: “Naha uplika nani na Gâd uplika kwâra kum sa.” Bamna witin baha pliska nina ba Mahanaim mâkan."
},
{
"chapter": 32,
"verse": 3,
"miskito": "Bara Jekob uplika nani ba wal ai muihni ra ai bîla smalki, Seír tawanka ra blikan wan. Baha lika Edom tasbaya ra, ai muihni Isau ra ai bîla blikan wan, witin kaikaia aula ba dukiara."
},
{
"chapter": 32,
"verse": 4,
"miskito": "Bara witin nani ra, ai bîla naku smalkan: “Man nani muihki Isau ra wis:"
},
{
"chapter": 32,
"verse": 5,
"miskito": "nanara yang bîp, biriku, albiki waitna, albiki mairin nani sin brisna. Bamna yang naha bîla na dawanki ra blikisna bara brin ai daukisa witin nanara yang ra yamni ai lukbia.’ ”"
},
{
"chapter": 32,
"verse": 6,
"miskito": "Jekob bîla twatwilkra nani ba wih kli balan, bara witin nani Jekob ra naku win:"
},
{
"chapter": 32,
"verse": 7,
"miskito": "Jekob baha bîla walan bara sibrin pali daukan, kasak ai kupia wal aisin. Bara witin ai uplika nani ba daknika wâl daukan, sîp nani, bîp, bara kiamil nani ba sin sut daknika wâl daukan."
},
{
"chapter": 32,
"verse": 8,
"miskito": "Witin naku luki kaikan: “Isau daknika kum na mapara bal sauhkbia kaka, daknika wala ba pan yukuwi swak takbia.”"
},
{
"chapter": 32,
"verse": 9,
"miskito": "Bara baha luki Jekob mahka ai pura sunan: “Gâd, damiki Ebraham, aisiki Aisak Gâdka, man ai wiram yang taiya nani tilara, tasbayi ra kli tawi wamna kaka man mita daukma yabalki ra diara nani sut yamni man takaia."
},
{
"chapter": 32,
"verse": 10,
"miskito": "Kupiam yamnika, kupiam pihni lâka nani sut man bui yang ra daukram ba, baha yamnika nani ba yang briaia aitani apia sna. Jordan awala na yang lui wari, bara brih waia dus kumi baman mihti ra bri katna. Bara nanara yang luhpi nani ailal pali, kiamp wâl pitka kat brisna."
},
{
"chapter": 32,
"verse": 11,
"miskito": "Mamkabisni, Dawanki, muihki Isau mihta wina ai dakbi ai sâks. Sibrin ai daukisa witin bal yang wal aiklabi ai ikbia, mayi nani sin ikbia bara luhpi nani sin sut iki tikbia."
},
{
"chapter": 32,
"verse": 12,
"miskito": "Kan man param pali ai wiram bamna, man bui diara sut daukma ba yang dukira, yamni baman takbia; bara yang kiamki nani ba ailal pali aihwa takbia kabu un ra auhya ailalka nani sip kulki sakras ba baku.”"
},
{
"chapter": 32,
"verse": 13,
"miskito": "Baha tihmika Jekob bahara yapan, bara ai mihta ra dîa bri kan ba wina ai muihni Isau ra prisantka nani yabaia daiwra nani bâk sakan nani ba naku kata:"
},
{
"chapter": 32,
"verse": 14,
"miskito": "guts mairin 200, 20 guts wainhka, 200 sîp mairin, 20 sîp wainhka,"
},
{
"chapter": 32,
"verse": 15,
"miskito": "kiamil 30 luhpia sirpi nani tnaya ra, 40 bîp mairin, bîp wainhka matawalsip, 20"
},
{
"chapter": 32,
"verse": 16,
"miskito": "Baha kulki sakan ba ningkara, daiwra daknika kumi bani ba ai albika bani mihta ra mangkan, bara witin nani ra win: Man nani tâura waps, sakuna asla lika apia, kumi bani daknikam kat ilihwi wapi bas."
},
{
"chapter": 32,
"verse": 17,
"miskito": "Tâura blikan ba albika ra win: Man muihki Isau wal prawma ba ra, witin mamkabi walbia, man dawankam ba ya, bara man anira auma, daiwan nani ba ya dukia brih auma,"
},
{
"chapter": 32,
"verse": 18,
"miskito": "bara man pana witin ra wis: ‘Dawanki, Isau bui naha na man prisantkam, Jekob dukiam dadaukra ba wina naha man ra blikan. Bara witin sin yang nani ninira aula sa.’"
},
{
"chapter": 32,
"verse": 19,
"miskito": "Bara baku witin ai albika wala ba ra, yumhpika ra, wala nani sut ba ra sin baku daukbia win: Man nani sin Isau wal prawma ba ra, tâura dîa aisin baku aisas,"
},
{
"chapter": 32,
"verse": 20,
"miskito": "bara man nani sin witin ra wis: ‘Jekob dukiam dadaukra ba witin sin yang nani ninira aula sa.’ Kan Jekob ai kupia ra naku lukan: “Ai prisantka nani ba pas yang tâiura blikamna kaka, bara baha ni witin ai kupia baiwanka ba lilia daukamna, bara baha ningkara yang mawan kaikamna kaka, ban kra witin yamni ai bribia.”"
},
{
"chapter": 32,
"verse": 21,
"miskito": "Bara baku, baha prisantka nani pas witin ai tâura ai kanra bliki si, witin lika kiamp ra takaski tihmia bahara yapan."
},
{
"chapter": 32,
"verse": 22,
"miskito": "Baha tihmika Jekob buan, bara ai maya wâl ba, ai albika mairin wâl ba, ai luhpia nani 11 ba sut ai lamara brin bara Jaboc awala puswi luaika bâk puswi lui awala baila wala ra baha nani ba bri si swin."
},
{
"chapter": 32,
"verse": 23,
"miskito": "Ai dukia nani bâra bri kan ba sin sut awala baila wala ra lukan."
},
{
"chapter": 32,
"verse": 24,
"miskito": "Jekob witin yakan kiamp ra takaskan bara baha tihmika waitna kumi witin ra balan bara witin ra alki wal aitwaki kan, ban lalma kahbaia kat."
},
{
"chapter": 32,
"verse": 25,
"miskito": "Bara waitna ba kaikan Jekob kau karna, witin mita sip pura luras kan, bara"
},
{
"chapter": 32,
"verse": 26,
"miskito": "Bara waitnika bui witin ra win: Ai swis, pat lalma kahban bamna. Sakuna Jekob pana witin ra win: Yang mai swimna apia, man yamnikam aikras sma kaka."
},
{
"chapter": 32,
"verse": 27,
"miskito": "Waitna ba witin ra makabi walan: ¿Man ninam ba dîa? Jekob pana win: "
},
{
"chapter": 32,
"verse": 28,
"miskito": "Ninam Jekob ba, ban baku mâki kabia apia. Nanara wina man ninam ba Israel mâkan kabia, kan Gâd wal bara upla wal sin aitwaki man ban pura luram bamna."
},
{
"chapter": 32,
"verse": 29,
"miskito": "Bara Jekob pana witin ra makabi walan: Nanara man sin ninam ba ai wis. Sakuna waitna ba pana witin ra win: ¿Dîa muni man bui yang nini makabi walisma? Bara baha kat waitna ba Jekob ra ai yamnika ba yaban."
},
{
"chapter": 32,
"verse": 30,
"miskito": "Bara Jekob baha tasbaya nina ba Penuel mâkan. Witin win: “Yang lika Gâd mawan ba laima kat kaikri, ban sakuna, yang kan pruras kau raya sna.”"
},
{
"chapter": 32,
"verse": 31,
"miskito": "Yu kalwi ulan ba ra, Jekob Penuel wina taki wan; sakuna ai kilka dusa latwan bri kan bamna, prutwi wan."
},
{
"chapter": 32,
"verse": 32,
"miskito": "Baha mita Israel luhpia nani ba, baha piua wina ban naiwa kat, daiwan kilka dusa wakia nani ba piras, Jekob ra kilka dusa kat pruki latwan yaban bamna."
},
{
"chapter": 33,
"verse": 1,
"miskito": "Bara Jekob kaikan Isau 400 waitna nani aikuki aula kan, bara witin ai luhpia nani ba daknika yumhpa ra lakan: Lea daknika, Raquel daknika bara ai albika mairin nani ba daknika."
},
{
"chapter": 33,
"verse": 2,
"miskito": "Ai albika mairin nani ba, luhpia nani aikuki, baha nani tâura wapaia mangkan; baha nani ninara Lea ai lupia nani aikuki wapan, bara lâs ra Raquel Josep wal wapaia mangkan."
},
{
"chapter": 33,
"verse": 3,
"miskito": "Bara Jekob witin lika baha nani sut tâura aimaki wapan, bara tasba ra 7 taim ai lal makupi kangbi wapi kan, ban ai muihni lamara wan ba kat."
},
{
"chapter": 33,
"verse": 4,
"miskito": "Sakuna Isau ai muihni wal prawaia mapara plapi wan, witin ai nana ra kiaubi alki mawan kiawalan, wal ai biartaya alki ni. Witin nani wâlsut inan."
},
{
"chapter": 33,
"verse": 5,
"miskito": "Baha ningkara, Isau ai lal buki mairin bara tuktan nani ba ra kaikan; ningkara witin ra makabi walan: Bara naha nani na, ¿ya nani sa? Jekob witin ra win: Naha nani sika, Gâd wina nampakan ra luhpia nani yaban ba."
},
{
"chapter": 33,
"verse": 6,
"miskito": "Bara alba mairin nani ba balan, ai luhpia nani aikuki; witin nani Isau mawanra, tasba kat ai lal makupan."
},
{
"chapter": 33,
"verse": 7,
"miskito": "Ningkara Lea sin balan ai luhpia nani aikuki, bara witin nani sin baku daukan. Bara baha nani sut ningkara Josep bara Raquel wal sin balan bara witin nani sin, witin ai mawanra tasba kat bawi ai lal makupi lakula daukan."
},
{
"chapter": 33,
"verse": 8,
"miskito": "Bara Isau mahka witin ra makabi walan: ¿Man dîa daukaia luki kapram bara baha daiwan daknika nani ba yang wal prawaia kainamra blikram ba? Jekob pana witin ra win: Baha lika man bui yang ra yamni ai lukma dukiara."
},
{
"chapter": 33,
"verse": 9,
"miskito": "Isau pana win: Apia, muihki; yang sin daiwan aitani brisna. Man daiwram nani ba bris."
},
{
"chapter": 33,
"verse": 10,
"miskito": "Sakuna Jekob pana win: Apia pali, muihki. Naiwa yawan wal kli prawan na yang ra yamni lukisma kaka, naha prisantka nani na bris. Man mawan kaikri ba ra, Gâd mawan kaikri baku daihra walisna. Man kupiam yamnika lâka tara wal, yamni pali ai brisma bamna."
},
{
"chapter": 33,
"verse": 11,
"miskito": "Muihki, mamkabisni naha prisantka nani yang bui man dukiam bri balri na man alks. Gâd bui yang ra sin yuyakira ai daukan sa, nanara yang sin diara nani aitani brisma. Jekob ba kli baku aisi kan ba ra, Isau baha prisantka nani ba brin;"
},
{
"chapter": 33,
"verse": 12,
"miskito": "bara witin ai muihni ra win: Nanara kaisa yawan mahka utla ra waia. Yang lika man kainamra wamna."
},
{
"chapter": 33,
"verse": 13,
"miskito": "Jekob pana witin ra win: Muihki laitwankira, man nu sma tuktan nani wîna ba swapni sa; sîp bara bîp luhpia nani ba sin baku sa. Bamna yang baha nani dukiara sin luki kaikaia sna. Witin nani ba swapbia kaka, yu kum bilara sut prui tiwbia."
},
{
"chapter": 33,
"verse": 14,
"miskito": "Kanra yamni sa, man nampakan na kainara man pas mahka wama; bara yang lika man ninamra tawa impaki kamna, daiwan bara tuktan nani tâiura impaki auya ba wapanka ba wal, man wal yang Seír tasbaya ra prawamna ba kat."
},
{
"chapter": 33,
"verse": 15,
"miskito": "Isau pana win: Sakuna baku sa kaka, yang brin ai daukisa upliki nani balan na, nâra man wal swiaia. Sakuna Jekob pana win: Apia pali, pliskam man baha dukiara lukpara. ¿Man dîa mata kupiam trabil brisma?"
},
{
"chapter": 33,
"verse": 16,
"miskito": "Baha yua Isau kli mahka Seír ra tawi wan."
},
{
"chapter": 33,
"verse": 17,
"miskito": "Bara Jekob sin Sucot yabalka ra tawi wan. Witin Sucot ra ai watla kum mâkan, ai daiwra nani watla sin dus tnawa nani ni mâkan. Baha mita baha tasbaya nina ba Sucot mâkan."
},
{
"chapter": 33,
"verse": 18,
"miskito": "Jekob Padán-aram wina takan yua ba siknis âpu yamni baman, pât nani wal sin yabal ra prawras, ban Kenan ra diman ba kat. Bara Siquem tawanka lama ba kat ai watla mâki iwan."
},
{
"chapter": 33,
"verse": 19,
"miskito": "Witin Hamor luhpia nani wina, aisika nina Siquem, witin nani wina tasba pîs kum atki brin, silbar 100 kum mana. Baha tasbaya ra ai tintka watla bapan."
},
{
"chapter": 33,
"verse": 20,
"miskito": "Baha ningkara witin bahara altar kum sin paskan, altarka nina ba “Gâd ba Israel"
},
{
"chapter": 34,
"verse": 1,
"miskito": "Dina, Lea Jekob wal luhpia mairin ba, yu kumi kirhbi tawan ra taki wan, tawanka ra mairin tiara nani ba kaikaia."
},
{
"chapter": 34,
"verse": 2,
"miskito": "Siquem, Hamor luhpia waitna ba, baha tasbaya wihtka aimaki kan, witin heveo ba, bara Dina bahara tauki kan ba kaikan, bara alki taibi munan lâka ra, witin wal yapan bara swira daukan."
},
{
"chapter": 34,
"verse": 3,
"miskito": "Sakuna witin baha daukan ba ningkara, Dina ra latwan pali kaikan. Bara swiaia apia lukan, bamna kasak maisa nihkan kupia alkaia."
},
{
"chapter": 34,
"verse": 4,
"miskito": "Bara Siquem ai aisika Hamor ra wan bara naku win: Aisa, man was bara baha tiara ba aisika ra makabi aik, yang mayi briaia sna."
},
{
"chapter": 34,
"verse": 5,
"miskito": "Sakuna Jekob sturi ba pat walan kan, Siquem ai luhpia mairin Dina ra alki saura munan, swira daukan ba. Sakuna ai luhpia waitna nani sut twi ra ai daiwra nani main kaiki kan bamna, witin diara aisaras sâp kan, baha nani ba balbia kat bîla kaiki kan."
},
{
"chapter": 34,
"verse": 6,
"miskito": "Lakrika nani ba kau balras kan ba kainara Hamor, Siquem aisika ba Jekob ra wan witin wal aisaia."
},
{
"chapter": 34,
"verse": 7,
"miskito": "Jekob luhpia waitna nani ba twi wina balan bara dîa takan sturka ba sut walan. Bara witin nani ai kupia baiki banhwan. Siquem, Dina ra taibi munan lâka ra wal yapan ba lika Israel mapara diara saura pali daukan. Baha daukanka saura ba lika daukaia apia pali saurka ba daukan."
},
{
"chapter": 34,
"verse": 8,
"miskito": "Sakuna Hamor witin nani aikuki aisi, bara win: Luhpi Siquem ba, man nani lamkra ba latwan pali kaikisa; bamna pliskam pali, man nani lamkra ba witin wal maya baiks,"
},
{
"chapter": 34,
"verse": 9,
"miskito": "bara man nani yawan aikuki wan taya takaia, bara wan taya lâka ra, yang nani, man nani luhpia mairin nani ba brih aikuki mayi takamna, bara man nani sin yang nani luhpi mairin nani wal mayam takma."
},
{
"chapter": 34,
"verse": 10,
"miskito": "Naha kuntrika na man nani mihtam ra sa; wan tasbaya ra yawan aikuki iws bara warkkam nani dauks, tasba nani sin atki bris."
},
{
"chapter": 34,
"verse": 11,
"miskito": "Bara Siquem bui Dina aisika bara lakrika nani ra win: Yang bui man nani ra mamkabisna, man nani dîa want makabuma ba maikamna, bamna man nani âu wis."
},
{
"chapter": 34,
"verse": 12,
"miskito": "Lamkra mana lâ kat dîa kulki ba wina, kau pura lui ai kulkaia brin mai daukisa kaka sin ai kulks. Prisant nani ailal sin makas, baha sut ba yang maikaia wilin sna. Sakuna yang baman brin ai daukisa man nani lamkra ba swis yang wal mayi takbia."
},
{
"chapter": 34,
"verse": 13,
"miskito": "Ban sakuna, Siquem mita Dina ra swira tara daukan bamna, Jekob luhpia waitna nani pana, Hamor papika ra sin kunin munan,"
},
{
"chapter": 34,
"verse": 14,
"miskito": "bara witin nani bui witin ra win: Yang nani laikra ba, waitna kum ai wîna ra Aisa sainka ba klaki mangkras waitnika ba ra sip yabras. Aisa sainka ai wîna ra mangkras waitnika kum, yang nani tili wina mairin briaia ba lika wan swira lâka tara kum sa."
},
{
"chapter": 34,
"verse": 15,
"miskito": "Sakuna naku dauki natka ra baman lika, yang nani âu mai wiaia sip sna: man nani sin, yang nani wîni ra daukisna ba baku, wînam ra daukaia wima kaka. Waitna nani sut man nani tilamra ba, ai wîna ra klaki Aisa sainka ba mangkaia."
},
{
"chapter": 34,
"verse": 16,
"miskito": "Baku daukma lika, man nani ba yang nani luhpi mairin nani wal marit takma. Yang nani lika man nani tilamra iwamna bara yawan aikuki asla kumi takbia."
},
{
"chapter": 34,
"verse": 17,
"miskito": "Sakuna yang nani lâika mangkisna na, wînam ra klaki Aisa sainka ba mangkaia ba daukaia apia wima kaka, yang nani naha wina mahka wamna bara laikra na sin brih wamna."
},
{
"chapter": 34,
"verse": 18,
"miskito": "Hamor ai luhpia Siquem wal âu win, witin nani lâ mangkan ba kat daukaia."
},
{
"chapter": 34,
"verse": 19,
"miskito": "Bara Siquem kau wihka bîla kaikras, mahka pali yaban witin ai wîna ra klaki Aisa sainka ba mangkan, Jekob luhpia mairin ba witin laik pali kaiki kan bamna. Hamor luhpia nani sut tilara, Siquem na kau kulkanka tara yabi kan taika nani ba mita."
},
{
"chapter": 34,
"verse": 20,
"miskito": "Baha ningkara, Hamor ai luhpia Siquem wal tawan getka ra wan, lâ aisaia watla ra, upla nani wal lâ aisaia. Bara witin nani tawan uplika nani ra win:"
},
{
"chapter": 34,
"verse": 21,
"miskito": "Baha uplika nani nâra balan ba, yawan wan uplika aihwa nani sa. Witin nani, wan tasbaya ra iwi bara ai warkka nani sin dauki kabia. Nahara tasba aitani tara nâra sa, witin nani iwaia. Yawan sin witin nani ai luhpia mairin nani wal wan maya takaia sip kabia, witin nani sin yawan wan luhpia mairin nani wal ai maya takaia sip kabia."
},
{
"chapter": 34,
"verse": 22,
"miskito": "Sakuna yawan ba witin nani wal baku asla kumi lâka ra iwaia sa kaka, witin nani lâ kumi baman bapisa. Bara yawan baha lâka ba daukbia kaka lika aitani lukbia, baha sika waitna nani sut wan tilara ba wîna tara ba ra klaki, witin nani Aisa sainka ba mangkaia, witin nani ai natka dauki ba baku."
},
{
"chapter": 34,
"verse": 23,
"miskito": "Baku yawan daukbia ba ra, witin nani ai dukia nani ba, ai daiwra nani ba sin sut, yawan wan dukia takbia. Yawan âu wiaia baman sa, bara witin nani wan tasbaya ra takaski yawan wan tilara yawan aikuki nâra iwbia."
},
{
"chapter": 34,
"verse": 24,
"miskito": "Hamor Siquem wal sturi aisin ba, tawan uplika nani sut kiama ra yamni walan. Tawan ra waitna nani sut, wahma nani sin pat aitani pâwan, war aiklabaia waia sip takan nani ba sin sut, dîa aisi ba daukaia âu win. Bara baha yua witin nani sut wîna tara ba klaki, Aisa sainka ba ai wîna ra mangkan."
},
{
"chapter": 34,
"verse": 25,
"miskito": "Bara Simian Libai wal Jekob luhpia nani, Dina lakrika ba, yu yumhpa luan ba ningkara tawan ra wan ai sordka ai mihta ra brih. Waitna nani ba, wîna taya klakan ba mita latwan pali bri kan bara sip ai kaina kahbras kan. Bamna witin nani mita sord ni baha nani sut ikan."
},
{
"chapter": 34,
"verse": 26,
"miskito": "Hamor bara ai luhpia Siquem ra sin sord ni ikan. Bara witin nani ba iki si, Siquem watla ra dimi ai lakra Dina saki brih taki wan."
},
{
"chapter": 34,
"verse": 27,
"miskito": "Jekob luhpia waitna wala nani ba sin ninara wan, pruan nani ba purak taibi lui. Ai lakra mana, witin nani dukia nani bri kan ba sut implikan."
},
{
"chapter": 34,
"verse": 28,
"miskito": "Sîpka, birikuka, bîpka nani bara dukia wala nani tawan bilara bâra kan ba, twi ra nani kan ba sin sut brih wan."
},
{
"chapter": 34,
"verse": 29,
"miskito": "Ai watla ra ai dukia nani bri kan ba sut impliki brin. Luhpia, maya mairin nani ba sin sut priski brih wan."
},
{
"chapter": 34,
"verse": 30,
"miskito": "Bamna Jekob bui Simian bara Libai wal ra aisi, win: Nanara man nani mita yang na pât ra ai mangkram sa. Nanara naha tasbaya dawanka, Kenan uplika nani bara ferezeo nani ba mita yang ra misbara ai kaikbia. Witin nani asla taki yang maipara bal aiklabia. Upla maura man brisna bamna sut wan ikbia, baku sin wan taya nani ba sin sut ikbia."
},
{
"chapter": 34,
"verse": 31,
"miskito": "Witin nani pana win: ¿Witin bui yang nani laikra na mairin urkira kum ra baku kulkaia kata ki?"
},
{
"chapter": 35,
"verse": 1,
"miskito": "Gâd bila Jekob ra win: “Bus bara naha wina mahka was, Betel ra wih bahara iws. Man muihkam Isau wina sîa plapi kapram, Gâd bui man ra param takan ba tasbaya ra. Bahara man puram sunaia altar kum paskma.”"
},
{
"chapter": 35,
"verse": 2,
"miskito": "Jekob ai taya nani sut witin wal tauki nani ba ra win: Tringsar gâdka nani sut man nani brisma ba, man nani tilam wina saki lulks, bara aihtabi taki kwala wala dims."
},
{
"chapter": 35,
"verse": 3,
"miskito": "Kaiks, yawan sut isti pali mahka Betel ra waia, bahara yang altar kumi paskaia sna, Gâd ra puri suni pain kulkanka yabaia dukiara. Yang sarki tara bri kapri witin tâi baikan, yang sin ani anira auna ba, witin sin yang wal ban watauki kan bamna."
},
{
"chapter": 35,
"verse": 4,
"miskito": "Bara witin nani gâd bahki nani bri kan ba sut, Jekob ra yaban, ai kiama lula nani sin; bara Jekob baha dukia nani ba sut brin, bara Siquem lamara usupum playa ra tasba ra biki swin."
},
{
"chapter": 35,
"verse": 5,
"miskito": "Witin nani mahka yabal ra taki wan, bara Gâd mita yan witin nani ai lamara iwi tawanka uplika nani ba kupia ra sibrin dingkan; baha mita baha nani ba bui Jekob luhpia nani ba nina bliki taki waras kan."
},
{
"chapter": 35,
"verse": 6,
"miskito": "Bara Jekob ai uplika nani sut ba aikuki, tawan tara Luz ra wan, nina wala Betel wi ba, Kenan tasbaya ra."
},
{
"chapter": 35,
"verse": 7,
"miskito": "Bahara witin altar kumi paskan, bara tasbaya nina ba Betel Gâdka mâkan. Witin ai muihni wina sîa plapi kan bara bahara sika Gâd bui witin ra param takan ba."
},
{
"chapter": 35,
"verse": 8,
"miskito": "Débora, Rebeca main kakaira mairin kata ba sin, bahara pruan, bara witin nani Betel lamara usupum kum munhtara witin ba bikan. Bara usupumka tasbaya nina ba “Inanka Usupumka” mâkan."
},
{
"chapter": 35,
"verse": 9,
"miskito": "Jekob Padán-aram wina kli tawi aula kan ba ra, Gâd sin kli aima wala ra witin ra param taki yamni munan;"
},
{
"chapter": 35,
"verse": 10,
"miskito": "bara naku aisi, win: “Man ninam ba Jekob mâkisa, bara baha ban baku mâki kabia apia; sakuna naiwa wina, man ninam ba Israel mâkan kabia.” Gâd ba witin ai nina Israel mâkan ba ningkara,"
},
{
"chapter": 35,
"verse": 11,
"miskito": "witin ra kli naku win: “Yang na Gâd karnika aiska pali bri ba Gâdka sna. Man luhpiam bara kiamkam nani sin ailal pali brima. Man wina sin, nisan kum bal takbia bara upla sâtka nani sin bal takbia. Kiamkam nani takbia tilara, king nani sin bâra kabia."
},
{
"chapter": 35,
"verse": 12,
"miskito": "Ebraham ra, Aisak ra tasba yabri tasbaya ba, man ra sin maikisni, bara man ninamra kiamkam nani ra sin tasbaya ba yabamna.”"
},
{
"chapter": 35,
"verse": 13,
"miskito": "Bara Gâd baha pliska ra witin wal aisi kan ba wina mahka wan."
},
{
"chapter": 35,
"verse": 14,
"miskito": "Bara Jekob walpa kum brin, bara Gâd wal bûi aisi kan ba pliska ba kat, walpa playka kum bapan. Bara playa bapan ba purara wain laya bara batana laya sin laiki Dawan ra ai pura suni swin."
},
{
"chapter": 35,
"verse": 15,
"miskito": "Bara baha tasbaya nina ba Betel mâkan."
},
{
"chapter": 35,
"verse": 16,
"miskito": "Baha ningkara witin nani Betel wina wan. Sakuna Efrata ra dimaia lika kau wihka kan, baha yabalka ra Raquel ai luhpia baikan; sakuna witin prura bîla wina tukta ba brin."
},
{
"chapter": 35,
"verse": 17,
"miskito": "Raquel ai wîna latwanka kau tara bri kan ba ra, grandi mairin ba witin ra maisa nihki win: “Si bripara, man kli luhpa waitna wala kum baikuma.”"
},
{
"chapter": 35,
"verse": 18,
"miskito": "Sakuna witin mahka pruaia lama kat wan ba ra, ai wingka karna kum puhban bara tukta nina ba Ben-oní mâkan, aisika bui lika ai nina ba Benjamín mâkan kan sakuna."
},
{
"chapter": 35,
"verse": 19,
"miskito": "Baku sika Raquel pruan bara Efrata yabalka lamara bikan. Bamna nanara baha pliska nina ba Betlehem mâkisa."
},
{
"chapter": 35,
"verse": 20,
"miskito": "Bara Jekob ai maya raitika purara walpa ni paskanka kum paski mangkan, bara"
},
{
"chapter": 35,
"verse": 21,
"miskito": "Baha wina Israel ai yabalka ra ban impaki ai kainara wan Éder tawanka kainara, tnaya wala ra lui wih bahara ai tintka watla bapan."
},
{
"chapter": 35,
"verse": 22,
"miskito": "Witin nani baha tasbaya ra wih ai watla mâki mahka bahara iwi kan ba ra, Ruben ai aisika Jekob maya wala Bilhá wal yapan. Jekob baha walan bara kasak pali ai kupia baikan."
},
{
"chapter": 35,
"verse": 23,
"miskito": "Lea wal baikan nani ba Ruben, ai tawahkia ba; baha wina Simian, Libai, Juda, Isacar bara Zabulón."
},
{
"chapter": 35,
"verse": 24,
"miskito": "Raquel wal baikan nani ba Josep bara Benjamín."
},
{
"chapter": 35,
"verse": 25,
"miskito": "Bilhá, Raquel albika mairin wal baikan nani ba, Dan bara Neftalí."
},
{
"chapter": 35,
"verse": 26,
"miskito": "Bara Zilpá, Lea albika mairin wal baikan nani ba Gad bara Aser. Naha sika Jekob luhpia waitna nani Padán-aram ra kan ba piua ra bahara aisuban nani ba."
},
{
"chapter": 35,
"verse": 27,
"miskito": "Jekob ai aisika Aisak kaikaia Mamré ra wan. Baha tawanka nina ba sin Arbá, apia kaka Hebrón mâki kan. Baha tawanka ra Ebraham bara Aisak sin iwi kan."
},
{
"chapter": 35,
"verse": 28,
"miskito": "Aisak 180 mani alkan ba ra pruan."
},
{
"chapter": 35,
"verse": 29,
"miskito": "Witin almuk pali taki pruan bara ai aisika nani purara raitika ra bri si bikan, bara ai luhpia waitna nani Isau bara Jekob bui bikata ba."
},
{
"chapter": 36,
"verse": 1,
"miskito": "Isau nina wala ba Edom, kiamka nani ba naha nani sika."
},
{
"chapter": 36,
"verse": 2,
"miskito": "Isau ba Kenan mairka nani wal ai maya takan: Elón hitita luhpia mairin Adá wal ai maya takan ba; Aná, Sibón mulika heveo ba luhpia mairin Oholibamá wal sin ai maya takan ba,"
},
{
"chapter": 36,
"verse": 3,
"miskito": "Basemat, Ismael luhpia mairin Nebaiot lakrika ba wal sin ai maya takan."
},
{
"chapter": 36,
"verse": 4,
"miskito": "Isau Adá wal Elifaz baikan. Isau Basemat wal, Reuel baikan."
},
{
"chapter": 36,
"verse": 5,
"miskito": "Bara Oholibamá wal baikan ba Jeús, Jaalam bara Coré. Naha nani sika Isau luhpia waitna nani ba, witin Kenan tasbaya ra iwi kan ba piua ra naha nani bahara aisubi takan."
},
{
"chapter": 36,
"verse": 6,
"miskito": "Bara Isau ai maya nani ba brin, ai luhpia waitna, ai luhpia mairin nani, bara ai uplika nani sut witin aikuki bahara iwi kan nani ba sin. Baha wina taki tasba wala ra iwaia wan, ai muihni Jekob wina dakwi takaia dukiara. Ai daiwra bara ai dukia nani sut Kenan wina bri balan nani ba brih taki wan."
},
{
"chapter": 36,
"verse": 7,
"miskito": "Witin nani wâlsut ba ai yuyaka ailal bri kan bamna, bahara tasba sirpi ra aikuki asla iwi kaia sip apia kan. Baha purkara, twi ailal âpu kan daiwan nani sut pata pain yabaia."
},
{
"chapter": 36,
"verse": 8,
"miskito": "Baha ba mita sika Isau nina wala Edom mâkan ba, witin baha wina mahka taki wan Seír tasbaya ra, il walpa nani tilara iwaia."
},
{
"chapter": 36,
"verse": 9,
"miskito": "Naha nani sika Isau kiamka nani ba, Edom aisika almukka nani ba, Seír tasbaya il nani tilara iwi kan ba."
},
{
"chapter": 36,
"verse": 10,
"miskito": "Isau luhpia nani nina ba: Adá wal baikan ba nina Elifaz, Basemat wal baikan ba nina Reuel."
},
{
"chapter": 36,
"verse": 11,
"miskito": "Elifaz luhpia waitna nani nina ba: Temán, Omar, Sefó, Gatam bara Quenaz."
},
{
"chapter": 36,
"verse": 12,
"miskito": "Elifaz ai lila mairin kumi bri kan nina Timná; bara witin sin Elifaz luhpia kum baikan bara nina ba Amalec mâkan, naha nani na, Adá Isau maya kumika ba kiamka nani ba."
},
{
"chapter": 36,
"verse": 13,
"miskito": "Reuel luhpia waitna nani ba: Náhat, Zérah, Samá bara Mizá. Naha nani na Isau maya wala Basemat kiamka nani ba."
},
{
"chapter": 36,
"verse": 14,
"miskito": "Bara Oholibamá sin Isau maya mairin wala yumhpika ba. Witin sin ai luhpia nani baikan bara baha nani nina ba Jeús, Jaalam, bara Coré. Oholibamá yaptika nina Aná, kukika nina Sibón."
},
{
"chapter": 36,
"verse": 15,
"miskito": "Isau kiamka nani tilara, kiamka nani wihta aimaki nani kan ba nina nani ba naha nani sa: Isau ai maya Ana wal ai tawahkia baikan ba nina Elifaz. Muihnika nani ba Temán, Omar, Sefó, Quenaz."
},
{
"chapter": 36,
"verse": 16,
"miskito": "Coré, Gatam bara Amalec, baha nani sut ba Edom tasbaya ra, Elifaz lainka ra ai kiamka nani ba pura wihta aimaki kan."
},
{
"chapter": 36,
"verse": 17,
"miskito": "Isau ai maya wala Basemat wal baikan ba nina, Reuel, witin ai lainka ra muihnika nani ba: Náhat, Zérah, Samá, bara Mizá. Naha nani Basemat kiamka nani ba purara wihta aimaki kan, Reuel lainka ra."
},
{
"chapter": 36,
"verse": 18,
"miskito": "Isau maya yumhpika ba Oholibamá, Aná luhpia mairin ba. Ai kiamka nani purara wihka nani kan ba, Jeús, Jaalam bara Coré."
},
{
"chapter": 36,
"verse": 19,
"miskito": "Naha nani sut ba Isau nina wala Edom witin ai kiamka nani atia kan. Baha nani ba witin nani ai masraka nani ba purara wihta aimaki kan."
},
{
"chapter": 36,
"verse": 20,
"miskito": "Seír, Hor uplika nani ba, luhpia nani: Lotán, Sobal, Sibón, Aná,"
},
{
"chapter": 36,
"verse": 21,
"miskito": "Disón, Éser bara Disán. Naha nani sika Seír kiamka nani, blasi witin nani Edom tasbaya ra iwi kan ba. Witin nani sin ai kiamka nani ba pura wihtka nani kan Edom ra."
},
{
"chapter": 36,
"verse": 22,
"miskito": "Lotán luhpia waitna nani kan ba: Horí bara Hemam. Lakrika kum kan ba nina"
},
{
"chapter": 36,
"verse": 23,
"miskito": "Sobal luhpia waitna nani kan ba: Alván, Manáhat, Ebal, Sefó bara Onam."
},
{
"chapter": 36,
"verse": 24,
"miskito": "Sibón luhpia nani ba: Aiá bara Aná. Aná sika lî kârma nani pliki sakan ba upla iwras tasbaya ra, witin ai aisika Sibón birikuka nani twi ra main kaiki kan ba yua nani ra."
},
{
"chapter": 36,
"verse": 25,
"miskito": "Aná ai luhpia nani wâl baikan. Ai luhpia waitna ba nina Disón, ai luhpia mairin ba nina Oholibamá."
},
{
"chapter": 36,
"verse": 26,
"miskito": "Disón luhpia nani ba nina: Hemdán, Esbán, Itrán bara Querán."
},
{
"chapter": 36,
"verse": 27,
"miskito": "Éser luhpia nani ba nina: Bilhán, Zaaván bara Acán."
},
{
"chapter": 36,
"verse": 28,
"miskito": "Disán luhpia nani nina ba: Us bara Arán."
},
{
"chapter": 36,
"verse": 29,
"miskito": "Hor uplika nani, tâ uplika kan nani ba nina nani: Lotán, Sobal, Sibón, Aná,"
},
{
"chapter": 36,
"verse": 30,
"miskito": "Disán, Éser. Naha waitnika nani ba Hor uplika nani wihtka aimaki kan. Witin nani bani ba, wihta kum aimakan ai taya nani ba tilara Seír tasbaya ra."
},
{
"chapter": 36,
"verse": 31,
"miskito": "Naha waitnika nani ba, Edom tasbaya ra king aimaki kan, Israel luhpia nani kau ai kingka mangki briras kan ba kainara."
},
{
"chapter": 36,
"verse": 32,
"miskito": "Bela, Beor luhpia waitna kan ba, Edom kingka aimaki kan, ai tawanka nina ba"
},
{
"chapter": 36,
"verse": 33,
"miskito": "Bela pruan ba ra, witin ai watlika ra, Jobab king aimakan; Zérah luhpia ba, witin"
},
{
"chapter": 36,
"verse": 34,
"miskito": "Jobab pruan ba ra, witin ai watlika ra Husam king aimakan; witin Temán tasbaya wina kan."
},
{
"chapter": 36,
"verse": 35,
"miskito": "Husam pruan ba ra, witin ai watlika ra Hadad king aimakan; Bedad luhpia waitna ba, witin sika Madián uplika nani wal aiklabi pura luan Moab twaya ra. Witin ai tawanka ba, Avit wina kan."
},
{
"chapter": 36,
"verse": 36,
"miskito": "Hadad pruan ba ra, Samlá witin ai watlika ra king aimakan, Samlá ba Masrecá tawanka wina kan."
},
{
"chapter": 36,
"verse": 37,
"miskito": "Samlá pruan bara ai watlika ra, Saúl king aimakan; witin ai tawanka ba Rehobot wina, awala lamara iwi kan."
},
{
"chapter": 36,
"verse": 38,
"miskito": "Saúl pruan bara watlika ra, Acbor luhpia, Baal-hanán king aimakan."
},
{
"chapter": 36,
"verse": 39,
"miskito": "Baal-hanán pruan ba ningkara, Hadad king aimakan, witin ai watlika ra. Ai tawanka nina ba Pau; ai maya nina ba Mehetabel. Mehetabel yaptika nina Matred, bara ai kukika nina ba Mezaab."
},
{
"chapter": 36,
"verse": 40,
"miskito": "Naha waitnika nani na sika, Isau masraka wina bal takan, nina nani ba. Bara ya kiamka wina sahwan ba, tawanka nina nani sin: Timná, Alvá, Jetet,"
},
{
"chapter": 36,
"verse": 41,
"miskito": "Oholibamá, Elá, Pinón,"
},
{
"chapter": 36,
"verse": 42,
"miskito": "Quenaz, Temán, Mibsar,"
},
{
"chapter": 36,
"verse": 43,
"miskito": "Magdiel bara Iram. Naha nani na Edom masraka nani tilara, pura aimaki kan, ai tasbaya, ai tawanka nani ra. Isau nina sin Edom mâki kan, bara naha waitnika"
},
{
"chapter": 37,
"verse": 1,
"miskito": "Jekob lika witin ban Kenan tasbaya ra ai aisika iwi kan ba tasbaya ba ra iwi kan."
},
{
"chapter": 37,
"verse": 2,
"miskito": "Naha uplika nani sika, Jekob kiamka nani ba, bara ai sturka nani ba sin."
},
{
"chapter": 37,
"verse": 3,
"miskito": "Israel ba ai luhpia wala nani ba wal Josep ra kau latwan kan, witin pat almuk pali si Josep ba baikan bamna. Bahamna witin ai prâka kau painkira kum sipi yaban."
},
{
"chapter": 37,
"verse": 4,
"miskito": "Sakuna ai muihni nani ba ai dara wali kaikan ai aisika ba Josep ra kau latwan kaiki ba, witin nani ra lika baku apia. Bara witin nani Josep ra misbara kaikan, bara lakula sin daukras kan."
},
{
"chapter": 37,
"verse": 5,
"miskito": "Yu kum Josep yaprisauhkan kum kaikan, bara yaprisauhkan kaikan ba tânka witin ai muihni nani ra win. Sakuna baha win ba tâka wina, ai muihni nani witin ra kau misbara kaikan."
},
{
"chapter": 37,
"verse": 6,
"miskito": "Witin nani ra naku win bamna: Man nani wals, yaprisauhkan kum kaikri ba tânka mai wiaisna."
},
{
"chapter": 37,
"verse": 7,
"miskito": "Yawan nani sut insla ra kan kaikri, bara yawan plawar mâ dakbi kiaubi wilki kan, bara yang kaiki kapri, yang plawarki mâ kiaubi wilkri ba, ai mina ra tit bûi tatwa ban bâra kan, bara man nani klubankam ba sin tatwa buan, sakuna yang plawarki mâ klubanka ba mawanra bawi kulkanka yabi kan."
},
{
"chapter": 37,
"verse": 8,
"miskito": "Bara ai muihni nani pana witin ra win: ¿Man baha wal wan wiaia want sma, man ba yang nani kingki aimakaisma, bara man mita yang nani ra lâ aiki kaia lukisma? Bara baha yaprisauhkanka kaikan ba tâwan, bara tânka sin laki win ba sut tâwan, witin nani bui Josep ra kau misbara kaikan."
},
{
"chapter": 37,
"verse": 9,
"miskito": "Baha ningkara Josep kli yaprisauhkan wala kum kaikan. Baha sin witin kli ai muihni nani ra bal baha tânka ba win: ¿Man nani nu sma ki, yang kli yaprisauhkan wala kaikri ba? Yang kaikri lapta, kati bara slilma nani 11 yang maiwanra bawi kulkanka aiki kan."
},
{
"chapter": 37,
"verse": 10,
"miskito": "Josep baha yaprisauhkan tânka ba ai aisika ra bara ai muihni nani ra sin win, bara ai aisika witin ra lawi dauki, pana win: ¿Man baha yaprisauhkanka kaikram ba tânka ba wal praki, yang ra dîa ai wiaia want sma? ¿Dîa man yaptikam, man muihkam nani bara yang nani sut ba man ra bawi kulkanka maiki kamna lukisma?"
},
{
"chapter": 37,
"verse": 11,
"miskito": "Bara ai muihni nani lika witin ra tumi kan, sakuna ai aisika lika, baha tânka kaiki aisin ba dukiara uya luki kaiki kan."
},
{
"chapter": 37,
"verse": 12,
"miskito": "Yu kumi Josep muihnika nani ba, twi pliki Siquem ra wan, ai aisa sîpka nani ba pata dakakaia."
},
{
"chapter": 37,
"verse": 13,
"miskito": "Bara Israel bui ai luhpia Josep ra win: Josep, kaiks, man muihkam nani ba Siquem ra sîp nani ba main kaikisa. Yang brin ai daukisa man muihkam nani kaikaia wama. Josep pana win: Papiki, yang liliakira wamna."
},
{
"chapter": 37,
"verse": 14,
"miskito": "Ai aisika Israel pana witin ra win: Aitani, luhpi, bamna nanara man was, muihkam nani bara daiwan nani ba sin sut laki kaiks, witin nani ba nahki sa sapa, bara man kli bal sturka ba ai wis. Israel bui Josep ba Hebrón ilka bîla wina blikan witin Siquem kat wan."
},
{
"chapter": 37,
"verse": 15,
"miskito": "Sakuna baha kat Josep aimawahki tauki kan twi biara ra bara waitna kum witin wal prawan, bara witin ra makabi walan: ¿Man dîa pliki taukisma?"
},
{
"chapter": 37,
"verse": 16,
"miskito": "Josep pana witin ra win: Yang muihki nani ba pliki taukisna. ¿Man sip sma ki ai wiaia, witin nani ba anira sîp nani ba main kaikisa?"
},
{
"chapter": 37,
"verse": 17,
"miskito": "Waitna ba pana witin ra win: Witin nani naha wina pat taki wan. Sakuna yang walri witin nani Dotán ra waia aisi kan. Bara Josep ai muihni nani ba pliki wan, Dotán ra bara witin nani aikuki prawan."
},
{
"chapter": 37,
"verse": 18,
"miskito": "Ban sakuna, witin nani ba laih wina pat kaikan witin aula kan ba, bara kau lamara balras kan taim ai mânka lâ dauki banhwan ikaia wisi."
},
{
"chapter": 37,
"verse": 19,
"miskito": "Witin nani ai tilara naku aisi banhwan: Man nani kaiks, yaprisauhkan kakaira ba bukra aula ki."
},
{
"chapter": 37,
"verse": 20,
"miskito": "Man nani bal, kaisa yawan bui witin ba ikaia, bara liwanhta pakni kum ra lulkaia. Bara ai sturka yawan naku wibia, daiwan wail kum mita witin ba alki pin. Bara baha ningkara yawan kaikbia, kapu witin yaprisauhkan nani kaikan ba wal dîa takbia sa sapa."
},
{
"chapter": 37,
"verse": 21,
"miskito": "Baha lâka witin nani daukan ba, Ruben walan. Bara witin Josep ba, muihnika nani ba mihta wina dakbi sakaia luki, witin naku win: Yawan bui witin ba ikbiara."
},
{
"chapter": 37,
"verse": 22,
"miskito": "Man nani tala laikpara. Sakuna upla iwras tasbaya ra liwanhta kum bâra ba, bahara dingki swis. Sakuna man nani mihtam lika witin purara mangkpara. Ruben baku aisin, kan witin ai kupia ra luki kan, Josep ba swaki saki bara kli ai aisika ra bri si yabaia dukiara."
},
{
"chapter": 37,
"verse": 23,
"miskito": "Bara Josep ai muihni nani lama kat wan ba ra, ai muihni nani ba mita prak alki, ai prâka painkira dimi kan ba taya wina daikan."
},
{
"chapter": 37,
"verse": 24,
"miskito": "Bara liwanhta pakni kum bîla man lî âpu kan ba ra dingkan."
},
{
"chapter": 37,
"verse": 25,
"miskito": "Baha dauki si witin nani plun piaia iwan. Bara tisku kan ai nakra buki kaikan, kaiks Ismael kiamka nani daknika tara kum, Galaad wina aula kan ai kiamilka nani ba prahki, isint kîa pain nani, sîka sâtka nani, dus mâka wina saki daukan saika nani wal. Baha nani dukia nani ba wauhi atkaia Idsip ra waia impaki kan."
},
{
"chapter": 37,
"verse": 26,
"miskito": "Bara Juda mita ai muihni nani ra win: ¿Yawan wan muihni na iki si, bara ai pruanka sturka ba yukuki tikaia daukbia ba, baha mana yawan dîa bribia ki?"
},
{
"chapter": 37,
"verse": 27,
"miskito": "Kaisa yawan bui witin ba Ismael kiamka nani ra atkaia. Sakuna ikaia lika apia, yawan sin luki kaikaia sa, witin ba wan muihni, wan wîna pali sa. Bara ai muihni nani sut witin aisin ba baku daukaia âu win."
},
{
"chapter": 37,
"verse": 28,
"miskito": "Bara Madián wina uplika diara wauhi âiatkra nani ba bahak bal lui auya kan ba ra, witin nani Josep liwanhta ba wina saki, baha uplika nani ra silbar mâ 20 mana atkan. Bara baku witin nani Josep ba Idsip ra brih wan."
},
{
"chapter": 37,
"verse": 29,
"miskito": "Ruben ba bâra âpu kan. Baha ningkara witin balan, bara Josep kaikaia liwanhta ba ra wan, sakuna witin liwanhta ra âpu kan. Bara Ruben sari pali taki, iwi ai prâka kalkan."
},
{
"chapter": 37,
"verse": 30,
"miskito": "Bara witin ai muihni nani ra wan, bara witin nani ra win: Josep liwanhta ra âpu sa. ¿Bara nanara yang dîa daukamna?"
},
{
"chapter": 37,
"verse": 31,
"miskito": "Bara witin nani Josep prâka maplira painkira kata ba brin, guts kum iki prâka ba baha tâlia ra buskan."
},
{
"chapter": 37,
"verse": 32,
"miskito": "Bara prâka ba ai aisa ra blikan; witin nani ai bîla sin naku wauhan wan: “Yang nani naha prâka na saki banhri, bamna man pain laki kaiks luhpiam prâka sa sapa, apia kaka upla wala prâka sa sapa.”"
},
{
"chapter": 37,
"verse": 33,
"miskito": "Jekob prâka ba kang kaikan ba ra, win: “¡Âu, naha na yang luhpi prâka sika! Daiwan wail kum kra luhpi na alki kalki pin.”"
},
{
"chapter": 37,
"verse": 34,
"miskito": "Bara Jekob ai prâka kalkan, kwala siksa diman, bara piua wihka ai luhpia pruan ba sarka brih iwi kan."
},
{
"chapter": 37,
"verse": 35,
"miskito": "Ai luhpia waitna, ai luhpia mairin nani sut ai aisika maisa nihkaia trai kaikan, sakuna ai luhpia nani ba witin ai maisa nihki ba brin daukras kan. Witin ai luhpia dukiara kau ini bara naku aisi kan: “Luhpi sarka brih ini ban kamna, yang pruan nani tilara wih, witin wal prawamna ba kat.”"
},
{
"chapter": 37,
"verse": 36,
"miskito": "Bara Madián uplika nani ba, Josep ba Idsip ra bri si, bara waitna kum king fero watla bilara wihtka, king watla ra suldiar nani ba sin kiaptinka aimaki kan ba ai nina Potifar, baha waitnika ra atkan."
},
{
"chapter": 38,
"verse": 1,
"miskito": "Baha piua ra Juda ai muihni nani tila wina aihka dakwi taki, Adulam tawanka ra waitna kum nina Hirá, baha waitnika watla ra wih dimi bahara iwan."
},
{
"chapter": 38,
"verse": 2,
"miskito": "Bahara witin tiara kum wal kakaira takan, aisika nina Súa, Kena uplika kan. Witin tiara ba wal ai maya takan. Witin wal asla takan,"
},
{
"chapter": 38,
"verse": 3,
"miskito": "bara tiara ba kwihra tiwan; ai luhpia waitna kum baikan, bara ai luhpia ba nina"
},
{
"chapter": 38,
"verse": 4,
"miskito": "Mairin ba kli kwihra tiwan bara ai luhpia waitna wala baikan, bara baha nina"
},
{
"chapter": 38,
"verse": 5,
"miskito": "Bara mairin ba kli kwihra tiwan bara ai luhpia waitna wala baikan, bamna baha nina Selá mâkan. Juda ba Quezib tawanka ra tauki kan ba piua ra, tukta ba aisubi takan."
},
{
"chapter": 38,
"verse": 6,
"miskito": "Juda ai tawahkia Er ba, mairin kum nina Tamar, baha wal maya baikan."
},
{
"chapter": 38,
"verse": 7,
"miskito": "Sakuna Er rayaka tânka ba Dawan mawanra saura kan. Dawan bui witin ra yamni kaikras kan, bamna ai rayaka ba tasba wina sakan."
},
{
"chapter": 38,
"verse": 8,
"miskito": "Bara Juda ai luhpia waitna Onán ra win: Man mamsaya piarka ba wal mayam bris, muihkam pruan man raitkam brisma ba baku, bara baku man muihkam sin ai kiamka ba man wina bribia."
},
{
"chapter": 38,
"verse": 9,
"miskito": "Sakuna Onán ai dara wali kan, witin ai luhpia nani Tamar wal baikbia ba, witin ai luhpia nani baku pali kulkan kabia apia ba. Baha mita, aima bani witin ai piarkika ba wal yapuya ba ra saki laiki kan, mairin ba kwihra tiwaia apia ba dukiara, bara baku ai muihni pruan ba, witin ai luhpia baiki ba ni ai kiamka saki bribia apia dukiara."
},
{
"chapter": 38,
"verse": 10,
"miskito": "Onán baha dauki kan ba dukiara, Dawan ba kasak ai kupia sauhkan, bamna"
},
{
"chapter": 38,
"verse": 11,
"miskito": "Bara Juda ai mula yapti Tamar ra naku win: Man piarka ban bas bara aisikam watla ra bâra bas, yang luhpi Selá pâwi waitna takbia ba kat. Sakuna Juda baha aisin bara witin ai kupia ra sibrin luki kan, ban kra ai luhpia Selá sin muihnika nani pruan ba baku prubia kra wisi. Bara baku, Tamar ba ai aisika watla ra blikan wan bâra iwi kan."
},
{
"chapter": 38,
"verse": 12,
"miskito": "Piua nani luan ba tilara Juda maya, Súa luhpia mairin ba pruan. Juda ai sarka tara brih luan ba ningkara, Timnat tawanka ra wan. Bahara witin ai sîpka nani bri kan ba ra, ai pânika Hirá, Adulam wina ba sin aikuki wan. Sîp taya irbaia uplika nani ba bâra kan."
},
{
"chapter": 38,
"verse": 13,
"miskito": "Tamar walan ai dapna ba Timnat ra aula ai sîpka nani taya irbaia."
},
{
"chapter": 38,
"verse": 14,
"miskito": "Bara witin piarka takan prâka dimi kan ba daikan, bara kwala wala tara kum brih, ai lal pura bikan upla ai mawan kaikbia apia dukiara. Bara yabal ra taki wih,"
},
{
"chapter": 38,
"verse": 15,
"miskito": "Juda bal luan ba ra, mairin iwi kan ba kaikan. Bara witin lukan, baha ba rug mairin kum bâra iwisa. Kan mairin ba ai mawan bikan kan bamna, witin mawan ba kaikras kan."
},
{
"chapter": 38,
"verse": 16,
"miskito": "Bara Juda yabal ba wina tnaya ra tawi, mairin ba lamara wan. Mairka ba witin ai piarkika ba tânka briras kan, bara witin ra win: ¿Man sip sma yawan wal yapaia? Mairin ba pana witin ra makabi walan: ¿Man wal yapamna bara mana yang ra dîa aikma?"
},
{
"chapter": 38,
"verse": 17,
"miskito": "Juda pana win: Yang daiwri nani ba tila wina, guts kum saki man ra blikamna. Pana mairin ba bila: Âu, baha pain; sakuna nanara diara kum man brisma ba wina, diara pain kum yang ra aik, guts aikuma ba sirka ra, bara gutski lupia ba blîkma bara dukiam ba kli maikamna."
},
{
"chapter": 38,
"verse": 18,
"miskito": "Juda witin ra makabi walan: ¿Dîa dukia nanara yang mihtam ra swimna brin mai daukisa? Mairin ba pana win: Sîl ba awa wal ban aik, bara kînkam ba sin. Bara makaban dukia nani ba, Juda witin ra yabi si, mairka ba wal yapan, bara mairin ba kwihra tiwan."
},
{
"chapter": 38,
"verse": 19,
"miskito": "Tamar baha wina buan bara mahka utla ra wan, bara ai mawan bikan kwalka ba daiki si piarka takan prâka ba kli diman."
},
{
"chapter": 38,
"verse": 20,
"miskito": "Bara tisku kan, Juda ai pânika Hirá wal gutska ba blikan, mairka ba ra bri si yabaia. Bara mairin ba dukia nani ba brin bara witin ra bri sal yabaia, sakuna Hirá mairin ba pliki sip sakras kan."
},
{
"chapter": 38,
"verse": 21,
"miskito": "Bara baha tawanka uplika nani ra witin makabi walan: ¿Anira sa baha rug mairin kum Enaim waia yabalka ra iwi kata ba? Baha nani pana witin ra win: Yang nani naha tawanka ra rug mairin kumi sin kaikras."
},
{
"chapter": 38,
"verse": 22,
"miskito": "Bara Hirá witin kli Juda ra wan, bara win: Mairka ba yang pliki sakras, baha purkara tawanka uplika nani ra makabi walri ba ra, witin nani pana ai win, naha tawanka ra rug mairin kumi sin âpu sa wisa."
},
{
"chapter": 38,
"verse": 23,
"miskito": "Bara Juda pana witin ra win: Bahamna mairka makaban dukia nani ba ban briras, upla wan lawaska kikaia apia dukiara, yawan baha kat swip. Yang lika ai mana aibapaia guts lupia ba man wal blikri, sakuna witin âpu bara man sip pliki sakras kapram."
},
{
"chapter": 38,
"verse": 24,
"miskito": "Baha takan ba wina kati yumhpa prais luan ba ra, upla nani bal Juda ra win: Mulam yapti, Tamar waitna wala nani wal taukan bara kwihra tiwan. Juda baha walan ba ra, ai kupia baiki ai bîla karna aisin: ¡Man nani bui witin ba alki latara saki, pauta ra angks!"
},
{
"chapter": 38,
"verse": 25,
"miskito": "Witin nani wan, bara Tamar ba alkan, mahka latara sakan pauta ra angkaia. Bara mairin ba ai dapna ra ai bîla blikan bara naku win: “Naha dukia nani dawanka ba mita sika kwihra ai mangkan ba. Bamna man brih laki kaiks naha sîlka, awa na bara kîn na sut ya pali dukia sa sapa.”"
},
{
"chapter": 38,
"verse": 26,
"miskito": "Juda baha dukia nani ba kaikan, bara naku win: “Mairin ba yamni daukan, sakuna yang saura daukri, yang luhpi Selá witin wal maya baikras kapri ba tâwan.” Sakuna baha yua wina Juda kli witin ai lamara waras kan."
},
{
"chapter": 38,
"verse": 27,
"miskito": "Tamar ai luhpia baikan, bara sutki kan."
},
{
"chapter": 38,
"verse": 28,
"miskito": "Tukta nani wina kum ba, ai mihta ba pas latara sakan. Bara grandi mairin ba mita trit pauni lupia kum klahkla ra wilkan, bara witin win: “Naha na tâura balan.”"
},
{
"chapter": 38,
"verse": 29,
"miskito": "Kuna tukta ba ai mihta kli dingkan, bara muihnika ba pas aisuban. Bara grandi mairin ba mita nina ba Fares mâkan, tânka ba witin mita dur ba kwâkan ba mita: “¡Nahki man yabalkam ba sakram!”"
},
{
"chapter": 38,
"verse": 30,
"miskito": "Baha ningkara tukta wala ba aisubi takan, baha klahkla ra trit pauni wilkan ba, baha nina Zérah mâkan."
},
{
"chapter": 39,
"verse": 1,
"miskito": "Josep ba Idsip ra brih wan ba ra, Idsip waitnika tara kulkan kum, nina ba Potifar, witin Josep ba Ismael luhpia nani wina atki brin. Potifar ba suldiar nani kiaptinka aimaki kan king fero watla ra."
},
{
"chapter": 39,
"verse": 2,
"miskito": "Sakuna Dawan Josep wal ban kan bamna, ai mapara diara sut yamni baman taki kan, witin ai dawanka Idsip waitnika ba watla ra iwi kan ba yua nani ra."
},
{
"chapter": 39,
"verse": 3,
"miskito": "Ai dawanka ba baha tânka brin, Dawan ba Josep wal ba mita witin diara sut dauki ba yamni baman taki kan."
},
{
"chapter": 39,
"verse": 4,
"miskito": "Baha daukanka ba mita munan, Potifar Josep ra kau yamni lukan. Bara witin ai lama kat, ai watla bilara ai hilpika mangkan, bara ai dukia nani ba ai warkka nani dauki kan ba sut Josep mihta ra mangkan."
},
{
"chapter": 39,
"verse": 5,
"miskito": "Potifar bui Josep mihta ra ai dukia nani sut mangki swin yua ba wina, Dawan bui"
},
{
"chapter": 39,
"verse": 6,
"miskito": "Josep ba witin ai dukia nani sut ba pain main kaiki kan. Nanara Potifar lal klahwanka âpu, ai pata piaia ba baman bîla kaiki kan. Josep sin waitna mawan pain kan, bara ai daukanka sin."
},
{
"chapter": 39,
"verse": 7,
"miskito": "Bara yu kum ai dawanka maya mairin ba witin kat kang kaikan, bara witin ra naku win: Bal yawan wal krikri ra prawaia."
},
{
"chapter": 39,
"verse": 8,
"miskito": "Sakuna Josep baku daukaia brin daukras kan. Bamna pana witin ra win: Man kaiks, yang dawanki ai dukia nani sut ba yang mihti ra swin sa, nanara yang nâra sna, witin ai lal latwan âpu sa."
},
{
"chapter": 39,
"verse": 9,
"miskito": "Naha watla bilara upla wala yang wal kau tara wala âpu sa, man baman lika yang mihti ra mai mangkras kan, man sika witin ai maya mairin sma bamna."
},
{
"chapter": 39,
"verse": 10,
"miskito": "Sakuna mairin ba lika baha walras. Witin yu bani ban Josep ra aisi kan wal krikri ra waia bara ai lamara prawbia, sakuna Josep mairin aisi ba walras baku kan."
},
{
"chapter": 39,
"verse": 11,
"miskito": "Yu kumi Josep ai warkka daukaia utla ra diman ba ra, upla wala sin witin ai lamara âpu kan,"
},
{
"chapter": 39,
"verse": 12,
"miskito": "mairin ba witin ai prâka ra alki bara win: Bal krikri ra aitniks yang wal. Sakuna witin ai prâka daiki ai mihta ra swi si plapi latara takan."
},
{
"chapter": 39,
"verse": 13,
"miskito": "Bara mairin ba kaikan witin ai prâka ai mihta ra swi si taki wan ba,"
},
{
"chapter": 39,
"verse": 14,
"miskito": "witin ai albika nani utla bilara kan ba winan balan bara witin nani ra win: Man nani kaiks, mayi Hibru waitnika kum bri balan ba, nanara yawan wan lawaska kikisa. Rumki ra dimi ai kaikan bara krikriki ra uli ai alkan yang wal yapaia, sakuna yang bîli baikra karna winri;"
},
{
"chapter": 39,
"verse": 15,
"miskito": "yang karniki aiska kisbri witin baha walan ba ra, ai prâka mihti ra swi si plapi latara takan."
},
{
"chapter": 39,
"verse": 16,
"miskito": "Baha aisi si bara Josep prâka ba witin bahara suni bri kan, ai dawanka utla ra balan ba kat."
},
{
"chapter": 39,
"verse": 17,
"miskito": "Bara witin dîa aisin ba baku, kli ai maya ra sin win: Hibru waitnika wan albika man wan utla ra bri balram ba, yang rumki ra diman bara swiri tara daukaia ai munan."
},
{
"chapter": 39,
"verse": 18,
"miskito": "Sakuna yang karniki aiska kisbri ba ra, witin ai prâka mihti ra swi si plapi latara takan."
},
{
"chapter": 39,
"verse": 19,
"miskito": "Man albikam ba yang ra baku ai munan. Josep dawanka ba, ai maya baha sturka sut aisi kan ba wali,"
},
{
"chapter": 39,
"verse": 20,
"miskito": "bara witin adar yaban Josep ba alki witin nani bri si silak ra mangkbia, king mita silak ra mangkan ba uplika nani ba tilara swibia. Sakuna ban silak watla ra sin,"
},
{
"chapter": 39,
"verse": 21,
"miskito": "Dawan ba Josep lamara kan, ai kupia yamni lâka ba ban mariki kan, bara sin daukan silak watla wihtka ba ban Josep ra yamni lukaia."
},
{
"chapter": 39,
"verse": 22,
"miskito": "Bara silak watla kiaptinka ba mita Josep ba silak ra uplika nani ba sut pura kakaira kaia swin. Bara Josep mita adar nani ba yabi kan baha nani dîa warkka dauki kaia ba."
},
{
"chapter": 39,
"verse": 23,
"miskito": "Bara Josep dîa lâ daukan ba kiaptin ba mita kli laki kaikras kata, kan Dawan"
},
{
"chapter": 40,
"verse": 1,
"miskito": "Baha diara nani taki luan ba ningkara, wain glas ra lalaikra ba, king watla bilara king glaska ra wain laiki yabi kan pura kakaira waitnika ba, bara brit âiangkra nani pura kakaira ba, witin nani wâlsut ai dawanka Idsip kingka ba mapara kupia sauhkan."
},
{
"chapter": 40,
"verse": 2,
"miskito": "King fero ba ai kupia baikan baha waitna tara nani ba wâl ra: wain glas ra lalaikra nani pura kakaira ba bara brit âiangkra nani pura kakaira ba mapara."
},
{
"chapter": 40,
"verse": 3,
"miskito": "Bara waitnika nani ba silak watla ra suldiar kiaptinka ba ra blikan silak ra mangkaia. Baha pliska ra Josep sin silak ra mangkan bâra kan."
},
{
"chapter": 40,
"verse": 4,
"miskito": "Bara suldiar kiaptinka ba mita baha waitnika tara nani ba sin, Josep mihta ra mangkan, bara witin nani piua wihka silak watla ra bâra kan."
},
{
"chapter": 40,
"verse": 5,
"miskito": "Tihmia kum silak ra mangkan nani ba wâlsut yaprisauhkan kaikan, wain glas ra lalaikra bara brit âiangkra ba sin, kumi bani witin ai warkka tânka ba kat."
},
{
"chapter": 40,
"verse": 6,
"miskito": "Titan ra Josep witin nani ba kaikaia balan ba ra, kaikan witin nani wâlsut bâra iwi ai kupia wal aisi kan."
},
{
"chapter": 40,
"verse": 7,
"miskito": "Josep witin nani ra makabi walan: ¿Naiwa na man nani mamwan na dîa kan ban sari sma na?"
},
{
"chapter": 40,
"verse": 8,
"miskito": "Witin nani pana witin ra win: Yang nani yaprisauhkan kum kaiki banhri, sakuna tânka ba laki wan wiaia upla âpu bara baha luki sari sna. Josep witin nani ra makabi walan: ¿Dîa, Gâd bâra sa apia baha tânka nani ba param saki wan wiaia? Bamna man nani yaprisauhkan ra dîa kaikram ba ai wis."
},
{
"chapter": 40,
"verse": 9,
"miskito": "Bara wain glas ra lalaikra nani pura kakaira ba, witin yaprisauhkan kaikan tânka naku aisin: Yang yapri ra kaikri wain kiwka kum maiwanra bâra kan,"
},
{
"chapter": 40,
"verse": 10,
"miskito": "bara kiwa ba wina awa yumhpa pâwi takan kan. Bara wain kiwka ba wina urhwi ai tangnika nani sakan, bara tangnika nani ba wina wain mâ nani taki kan, bara wain mâ pâwan pali baman takan."
},
{
"chapter": 40,
"verse": 11,
"miskito": "Bara yang mihti ra king fero wain laiki di ba kapka bri kapri, bara wain mâ nani ba brih glaska ba ra subi katna. Baha ningkara kli yang mita wainka kapka ba king fero mihta ra mangki kapri."
},
{
"chapter": 40,
"verse": 12,
"miskito": "Bara Josep witin ra win: Man yaprisauhkan kaikram ba tânka ba naku sa: wain kiwka wina awa yumhpa pâwi takan kan kaikram ba, baha tânka ba lika yu yumhpa."
},
{
"chapter": 40,
"verse": 13,
"miskito": "Yu yumhpa ba bilka ra, king man lâmka ba sut kli laki kaikbia, dîa tâwan silak ra mai mangkan ba. Bara baha ningkara, kli man warkkam taki kapram ba ra mai mangkbia. Bara man kli king fero wainka glaska ba ai mihta ra yabi kama, blasi warkkam bri kapram ba baku."
},
{
"chapter": 40,
"verse": 14,
"miskito": "Sakuna baha yamnika man ra takbia ba ra yang ra sin luki bas, kupiam pihni lâka ba yang ra sin mairiks, king fero ra yang dukira aisas, silak watla wina ai sâkbia. ¡Umpira ai kaiks!"
},
{
"chapter": 40,
"verse": 15,
"miskito": "Yang na, Hibru nani tasbaya wina ai impliki nâra ai bri balan. Nanara yang nâra diara saura daukras kapri, kuna ban silak watla ra ai mangki ai swin nâra sna. Sakuna yang nâra ban kaia lika apia sna."
},
{
"chapter": 40,
"verse": 16,
"miskito": "Brit âiangkra nani pura kakaira ba wali kan, ai pânika yaprisauhkan kaikan tânka ba. Bara witin sin Josep ra win: Yang yaprisauhkan kaikri ba naku kata: brit pihni pân yumhpa laila ra suni bri kapri."
},
{
"chapter": 40,
"verse": 17,
"miskito": "Purara pânka bilara brit damni nani mangkan kan king piaia, sakuna tnawira nani balan bara baha king pata ba sut pi kan."
},
{
"chapter": 40,
"verse": 18,
"miskito": "Bara Josep witin ra sin win: Man yaprisauhkan kaikram ba tânka naku sa:"
},
{
"chapter": 40,
"verse": 19,
"miskito": "Bara yu yumhpa ba bilka ra, king fero man wauhkamtaya nani ba sin saki laki kaikbia dîa tâwan silak ra mai mangkan ba, bara witin adar yabia dus ra mai langki mai ikaia, bara tnawira nani bal mai pibia."
},
{
"chapter": 40,
"verse": 20,
"miskito": "Yu yumhpa luan ba ra, king fero aisubanka yua ba aimakan kan. Bara witin ai uplika tara nani ba sut aikuki lilia tara kum daukaia win. Bara witin ai uplika nani sut paiwan balan ba mawanra, king fero adar yaban wain glas ra lalaikra nani pura kakaira ba bara brit âiangkra nani pura kakaira ba sin silak watla ba wina saki bri balaia."
},
{
"chapter": 40,
"verse": 21,
"miskito": "Wain glas ra lalaikra nani pura kakaira ba kli ai warkka ra swin, bara witin kli wain glas ra laiki king fero ra yabi kan."
},
{
"chapter": 40,
"verse": 22,
"miskito": "Sakuna brit âiangkra waitna ba lika langki ikaia blikan. Josep mita ai yaprisauhkanka kaikan tânka saki win ba kat takan."
},
{
"chapter": 40,
"verse": 23,
"miskito": "Ban sakuna, wain glas ra lalaikra waitna ba Josep dukiara ai âuya lap tiwan, kli sin ai kupia krawras kan."
},
{
"chapter": 41,
"verse": 1,
"miskito": "Mani wâl luan ba ningkara, king fero yaprisauhkan kum kaikan. Witin Nilo awala un ra bâra kan,"
},
{
"chapter": 41,
"verse": 2,
"miskito": "bara awala ba wina bîp mairin batanira painkira nani 7 bal ulan, bara klisang nani tilara twi pi tauki kan."
},
{
"chapter": 41,
"verse": 3,
"miskito": "Baha nani ninara bîp mairin wala nani 7 mawan saura, biawan pali awala ba wina bal ulan, bara awala un ra wala nani bâra kan ba lamara takaski banhwan."
},
{
"chapter": 41,
"verse": 4,
"miskito": "Bara tisku kan, baha bîpka mairin nani mawan saura biawan pali nani kata mita bîp mairin wala nani batana pali painkira nani kata langki pin. Baha kaiki king fero kupia tanh krawan,"
},
{
"chapter": 41,
"verse": 5,
"miskito": "sakuna witin kli yapan bara kli yaprisauhkan wala kaikan: plawar kiama kumi pâwi kan bara baha dusa ra plawar mâ tilwan painkira 7 dusa bâra kan."
},
{
"chapter": 41,
"verse": 6,
"miskito": "Bara baha plawar ba ninara dusa wala 7 lalma payaska krawan ba mita angki lâkan ba bal takan."
},
{
"chapter": 41,
"verse": 7,
"miskito": "Naha nani ba mita plawar mâ dusa tilwan painkira kata langki pin. King fero baha kaiki kli kupia tanh krawan, bara ai dara walan witin yaprisauhkan kaikan ba."
},
{
"chapter": 41,
"verse": 8,
"miskito": "Bara yu baiwan titan ra, witin baha kaikan ba dukiara luki kasak ai kupia wal aisi kan. Bara adar yaban Idsip ra bahmuna diara kakaira sinskira nani bâra ba sut paiwi bri balaia. Sinskira nani ba balan, bara king fero witin yaprisauhkan kaikan ba tânka sut baha nani ra win. Sakuna witin nani tila wina kumi sin sip yaprisauhkan kaikan tânka ba laki param saki sip wiras kan."
},
{
"chapter": 41,
"verse": 9,
"miskito": "Baha piua kat king watla ra glas wain ra lalaikra nani pura kakaira ba kupia tanh krawan bara witin king fero ra win: Yang saura daukri ba nanara kupi krawisa."
},
{
"chapter": 41,
"verse": 10,
"miskito": "King, man uplikam tara nani mapara kupiam baikram bara brit âiangkra nani pura kakaira kata ba, bara yang sin man nampakan nani, yang nani wâlsut silak ra wan mangkram suldiar kiaptinka watla sialaka ba ra."
},
{
"chapter": 41,
"verse": 11,
"miskito": "Tihmia kumi yang nani wâlsut yaprisauhkan kaikri, sakuna tânka ba lika kumi apia, witin kaikan ba tânka wala kan, yang kaikri ba sin diara tânka wala kan."
},
{
"chapter": 41,
"verse": 12,
"miskito": "Bara baha sialaka watla ra yang nani aikuki Hibru waitnika kum sin silak ra mangkan bâra sa, witin lika suldiar kiaptinka ba albika. Yang nani yaprisauhkan kaikri ba dukiara witin ra wîri, bara yang nani dîa kaikri tânka sut param saki ai win."
},
{
"chapter": 41,
"verse": 13,
"miskito": "Bara kaiks, witin dîa yang nani ra ai win ba baha bîla kat diara sut takan. Yang kli warkki ra balri, bara uplika wala ba lika langki ikan."
},
{
"chapter": 41,
"verse": 14,
"miskito": "Bara king fero bui Josep mata blikan wan silak watla wina saki bri balaia. Witin nani wan aihni pali bara Josep silak watla wina sakan, tâwa klakan, kwala klin yaban diman, bara king mawanra bri balan."
},
{
"chapter": 41,
"verse": 15,
"miskito": "Bara king fero Josep ra win: Yang yaprisauhkan kum kaikri, sakuna baha tânka ba upla kumi sin sip param saki ai wiras. Sakuna man dukiamra yang walri, yaprisauhkan sturka mai wisa bara man baha tânka ba param saki wisma."
},
{
"chapter": 41,
"verse": 16,
"miskito": "Josep pana king fero ra win: Baha tânka saki mai wiaia ba lika yang apia sika, sakuna Gâd mita baha tânka ba king ra param saki wibia, king ra yamnika kum kaia dukiara."
},
{
"chapter": 41,
"verse": 17,
"miskito": "Bara king fero witin dîa kaikan ba Josep ra win: Yaprisauhkan ra kaikri Nilo awala un ra yang bûi kapri,"
},
{
"chapter": 41,
"verse": 18,
"miskito": "bara awala ba wina bîp mairin batanira painkira 7 bal uli klisang tilara twi pi kan."
},
{
"chapter": 41,
"verse": 19,
"miskito": "Bara baha nani ninara bîp mairin wala nani 7 awala ba wina bal ulan, mawan saura biawan pali aihwa. ¡Idsip aiska ra baha sât bîpka saura yang kau kaikras pali!"
},
{
"chapter": 41,
"verse": 20,
"miskito": "Baha bîpka biawan saura nani ba mita bîp batanira painkira nani 7 kata ba sut langki pin."
},
{
"chapter": 41,
"verse": 21,
"miskito": "Sakuna baha sut pin ba ningkara, upla kumi sin tânka briaia apia kan baha pin ba, nahki biawan pali kata ba baku biawan ban kan bamna. “Baha kaiki kupi krawan,"
},
{
"chapter": 41,
"verse": 22,
"miskito": "sakuna kli yapri bara yaprisauhkan wala kaikri: plawar mâ 7 tilwan painkira pali plawar dusa kumi ra pâwi kan,"
},
{
"chapter": 41,
"verse": 23,
"miskito": "bara mâ tilwan painkira ba ninara kli plawar mâ 7 wala pâwi takan. Sakuna mâ ba balan, mâ ba sin sirpi lupia kan, lalma payaska krawi ba mita sut lâkan kan."
},
{
"chapter": 41,
"verse": 24,
"miskito": "Bara baha plawar mâ lâwan sirpi lupia ba mita mâ 7 tilwan painkira kat ba langki pin. Naha sturka na yang diara tânka kakaira nani ra wîri, sakuna witin nani kumi sin tânka ba param saki ai wiras sa."
},
{
"chapter": 41,
"verse": 25,
"miskito": "Bara Josep pana king fero ra win: King, man yaprisauhkan wâl kaikram ba, wâlsut diara tânka kumi baman mairikisa. Gâd baha ba mamrikisa witin dîa daukuya ba tânka."
},
{
"chapter": 41,
"verse": 26,
"miskito": "Bîp mairin batanira painkira 7 kaikram ba, baha tânka lika 7 mani. Wala plawar mâ tilwan painkira dusa 7 kaikram ba, baha tânka sim wal baku sa 7 mani, mani painkira nani. Yaprisauhkanka wâlsut ba tânka kumi baman brisa."
},
{
"chapter": 41,
"verse": 27,
"miskito": "Bara bîp mairin wala nani 7 biawan, mawan saura nani, bîp batanira painkira nani ninara awala wina uli balan ba, baha nani sin 7 mani. Bara plawar mâ tilwan"
},
{
"chapter": 41,
"verse": 28,
"miskito": "Baha tânka yang pat mai wîri ba baku sa: Gâd ba witin mita king ra maisa pakan, dîa daukaia luki ba tânka."
},
{
"chapter": 41,
"verse": 29,
"miskito": "Man nani kaikma mani 7 Idsip tasbaya ra plun ailal pali ban pura lui taki kabia."
},
{
"chapter": 41,
"verse": 30,
"miskito": "Baha ningkara 7 mani wala ba plun tiwan tara pali balbia. Idsip tasbaya aiska ra, plun ailal nani takan ba dukiara upla sut âuya tiwan kabia plun wahwanka tara balbia ba tâka mita. Sanglang ba mita kuntrika aiska ba sauhkbia."
},
{
"chapter": 41,
"verse": 31,
"miskito": "Plun tiwan ba uba tara pali kabia, baha mita witin nani plun ailal pali sakata ba dukiara, ai kupia ra wiria sin mangki lukbia apia."
},
{
"chapter": 41,
"verse": 32,
"miskito": "King, man yaprisauhkan aima wâl kaikram ba baha diara nani aula ba dukiara sa. Gâd ba ai kupia wal pat lâ daukan sa, witin baku daukaia, bara baha win witin pat pali daukbia."
},
{
"chapter": 41,
"verse": 33,
"miskito": "“Bahamna king, yamni kabia man nanara mahka waitna âuya mâira, sinskira kum pliki sakaia, bara witin naha kuntrika wirhika na twilkaia mangkma."
},
{
"chapter": 41,
"verse": 34,
"miskito": "Man sin nanara mahka wark nani dauks; waitna nani saki wihta lâka ra mangks, witin nani Idsip tasbaya aiska ra taki waia. Bara plun mâ nani kriki ba matsip mânka bribia, 7 mani plun ailal taki piua kat witin nani baku daukbia."
},
{
"chapter": 41,
"verse": 35,
"miskito": "Mani pain nani ba piua ra, witin nani plun nani ba sut kuki bribia; watla kum ra auhbi swibia bara baha ba king mihta ra swin kabia. Tawan tara nani ra plun nani ba main kaiki bri kabia, upla nani ra dakakaia dukiara."
},
{
"chapter": 41,
"verse": 36,
"miskito": "Bara baku plun tiwan tara ba balbia ba ra, upla nani ba ban sanglang mita prubia apia. Mani 7 pata suni swin ba baha ni dakaki kabia, 7 mani plun âpu kabia ba piua ra."
},
{
"chapter": 41,
"verse": 37,
"miskito": "Wark daukaia tânka Josep aisin ba king fero yamni walan, wihta tara nani ba sin baku daukaia aitani lukan."
},
{
"chapter": 41,
"verse": 38,
"miskito": "Bara king fero ai uplika nani ra naku makabi walan: ¿Yawan sip sa ki waitna wala nâra pliki sakaia naha waitnika na baku, Gâd Spiritka bri ba?"
},
{
"chapter": 41,
"verse": 39,
"miskito": "Bara king ba Josep ra tawi win: Waitna kau âuya mâira sinskira, man wal baku ba wala nâra âpu sa, kan Gâd mita naha diara nani takaia ba tânka sut mamrikan."
},
{
"chapter": 41,
"verse": 40,
"miskito": "King watla wirhika na man puramra brima, yang tawanki uplika nani sut ba, man dîa daukaia wima ba bîlam walbia, yang baman kau puramra kamna, kan yang na king sna bamna."
},
{
"chapter": 41,
"verse": 41,
"miskito": "Wals, Idsip tasbaya aiska wihtka yang mai mangkisna. Witin baha aisin ba ra,"
},
{
"chapter": 41,
"verse": 42,
"miskito": "king fero ai mihta wina king mihtadingka king sîlka prakan bri ba daiki saki, witin mita Josep mihta ra dingkan. Bara ai uplika nani ra win, linin kwalka kau painkira ni sipan prâka ba ni Josep ra yaka dimbia, bara ai nana ra sin gul lilurka kum mangkbia win."
},
{
"chapter": 41,
"verse": 43,
"miskito": "Baha sut daukan ba ningkara, king ulaika wagin wala kum bâra kan ba win baha saki bri balan, bara baha purara Josep yaban iwan bara king bila win, upla nani ai tâura wapi ai pura wini aisabia: “¡Man nani yabal ba param dauks!” Baku dauki Josep ba Idsip tasbaya aiska mawanra wihta tara mangkan."
},
{
"chapter": 41,
"verse": 44,
"miskito": "Bara king fero kau ban aisi Josep ra win: Âu, yang na king sna kuna mai wisni, upla kumi sin Idsip tasbaya aiska ra, man adarkam âpu kira ai mihta tâ kum sin bukbia apia."
},
{
"chapter": 41,
"verse": 45,
"miskito": "Bara king fero mita Josep nina ba Idsip uplika nani bîla ra Safenat-panéah mâkan, bara Asenat Potifera luhpia mairin ba wal maya baikan, witin lika tawanka ra prîs kum bâra kan ba luhpia mairin. Bara baku Josep ba Idsip tasbaya aiska mawanra wihta tara mangki swin."
},
{
"chapter": 41,
"verse": 46,
"miskito": "Josep ba 30 mani bri kan king fero mawanra brih wan ba ra. Witin wihta tara aimakan ba ra, king ra lakula dauki si Idsip tasbaya aiska ba laki kaikaia mahka taki wan."
},
{
"chapter": 41,
"verse": 47,
"miskito": "Baha 7 mani nani ba bilka ra, Idsip ra plun ailal pali taki kan."
},
{
"chapter": 41,
"verse": 48,
"miskito": "Bara baha 7 mani ba Josep plun nani ba sut apahki brin Idsip tasbaya aiska ra. Tawan tara nani bani ra plun ba kuki suni kan. Tawan tara kumi bani ra insla nani wina, plun nani dâki brih watla ra auhbi suni swi kan."
},
{
"chapter": 41,
"verse": 49,
"miskito": "Josep plawar mâ nani wahbi kukan ba lika, kabu un ra auhya nani ailalka ba baku prais kan. Ailal pali kan ba mita, sip kulki sakras bara kulki banhwi kan ba mahka takaskan, numbika witin nani sip kulki alkras kan bamna."
},
{
"chapter": 41,
"verse": 50,
"miskito": "Plun tiwan manka nani ba kainara, Josep ai maya Asenat wal luhpia waitna wâl baikan."
},
{
"chapter": 41,
"verse": 51,
"miskito": "Bara ai luhpia tawahkia ba nina Manasés mâkan, baha tânka win ba sika: “Yang pât nani uya wauhri ba, bara taiya nani ba sin sut lukaia katna ba, nanara Gâd mita baha sut âiya tikan.”"
},
{
"chapter": 41,
"verse": 52,
"miskito": "Ai luhpia waitna ningka ba nina Efraín mâkan, baha tânka win ba sika: “Yang pât nani uya wauhri ba tasbaya ra, Gâd bui yang ra luhpi nani aikan bamna.”"
},
{
"chapter": 41,
"verse": 53,
"miskito": "Bara 7 mani plun ailal pali taki kan manka ba bal aimaki lui wan."
},
{
"chapter": 41,
"verse": 54,
"miskito": "Bara 7 mani plun tiwan tara manka ba bal aimakan. Josep dîa aisisata ba baku bal takan. Kuntri wala nani sut ra plun wahwi kan, sakuna Idsip ra baman lika plun piaia bri kan."
},
{
"chapter": 41,
"verse": 55,
"miskito": "Idsip tasbaya aiska ra upla nani pata âpu takan mahka plun wahwi kan ba ra, witin nani king fero ra plun makabaia balan. Bara king fero Idsip uplika nani sut ra win: “Man nani Josep ra wih aisas, bara witin dîa man nani ra mai wibia ba man nani baha dauks.”"
},
{
"chapter": 41,
"verse": 56,
"miskito": "Idsip kuntrika aiska ra plun tiwan ba alkan ba ra, plun watla durka nani ba sut param sakan. Bara Josep win plun ba Idsip uplika nani ra atkaia, sakuna plun tiwan ba yu bani kau tara taki kan."
},
{
"chapter": 41,
"verse": 57,
"miskito": "Bara kuntri wala nani wina sut sin Idsip ra Josep wina plun atkaia balan, kuntri wala nani sut ra plun âpu kan bamna."
},
{
"chapter": 42,
"verse": 1,
"miskito": "Jekob sturi ba walan Idsip tasbaya ra lika plun bâra sa, bara witin ai luhpia waitna nani ra win: “¿Man nani dîa kan nâra diara daukras iwi pana mawan kaikaia baman sma?"
},
{
"chapter": 42,
"verse": 2,
"miskito": "Upla nani yang ra ai win Idsip ra lika plun bâra sa. Man nani bus bara was Idsip"
},
{
"chapter": 42,
"verse": 3,
"miskito": "Bara baku Josep muihnika nani matawalsip ba, Idsip tasbaya ra plawar atkaia wan."
},
{
"chapter": 42,
"verse": 4,
"miskito": "Sakuna Jekob ai plasni Benjamín, Josep muihnika ba lika blikras kan, ban kra luki kan, Benjamín mapara diara saura kum takbia kra."
},
{
"chapter": 42,
"verse": 5,
"miskito": "Upla wala nani sin plun atkaia Idsip ra auya kan, bara Israel luhpia nani ba baha nani aikuki wan, Kenan tasbaya aiska ra sin plun âpu kan bamna."
},
{
"chapter": 42,
"verse": 6,
"miskito": "Josep baha tasbaya wihtka mangkan kan bamna, tasba wala uplika nani sut ba witin ra baman waia kan plun atki briaia. Bara Josep muihnika nani sin witin ai mawanra waia kan. Witin ai mawanra sut tasba kat ai lal makupi ai lakula daukan."
},
{
"chapter": 42,
"verse": 7,
"miskito": "Witin nani balan ba ra, Josep ai muihni nani ba pat kang kaikan. Witin baha nani ba kakaira apia baku natka ra, witin nani ra sturi karna aisi makabi walan: "
},
{
"chapter": 42,
"verse": 8,
"miskito": "Josep mita lika ai muihni nani ba pat kaikan kan, sakuna muihnika nani lika pana witin ra kau kaikras kan."
},
{
"chapter": 42,
"verse": 9,
"miskito": "Bara witin ai muihni nani dukiara yaprisauhkan nani kaikan ba ai kupia tanh krawan, bara witin nani ra win: Man nani lika naha tasbaya tânka swapnika nani ba sâbi biki kaikaia balram. Biki kakaira nani atia sma."
},
{
"chapter": 42,
"verse": 10,
"miskito": "Witin nani pana win: Apia, wihtki, apia pali. Yang nani sin man dukiam dadaukra nani sna, plun atkaia dukiara yang nani balri sa."
},
{
"chapter": 42,
"verse": 11,
"miskito": "Yang nani sut aisa kumi luhpia nani sna. Upla kasak nani sna. Yu kumi sin kau biki kakaira warkka yang nani daukras."
},
{
"chapter": 42,
"verse": 12,
"miskito": "Sakuna Josep pana kli witin nani ra win: Apia, man nani upla kasak apia sma. Man nani lika biki kakaira nani naha kuntrika ra ai swapnika nani bri ba tânka nani ba yu kumi laki kaiki waia balram."
},
{
"chapter": 42,
"verse": 13,
"miskito": "Witin nani kli pana aisin: Dukiam dadaukra nani, yang nani muihki nani 12 banhwisna, aisa kumi luhpia nani, Kenan ra iwi banhwisna. Muihki sut sirpika ba lika, papiki wal utla ra takaskisa, bara kau wala kum sa, baha lika yang nani tilira âpu sa."
},
{
"chapter": 42,
"verse": 14,
"miskito": "Witin nani baku aisin sakuna, Josep witin nani aisi kan ba baku, kli aisi witin nani ra win: Yang pat man nani ra mai wîri. Man nani tasbaya na tânka pliki biki kakaira nani sma."
},
{
"chapter": 42,
"verse": 15,
"miskito": "Man nani aisisma ba tânka nanara yawan pliki kaikbia: king fero nina mâki man nani ra swer taki mai wisna, man nani naha wina taki wama apia, muihkam sirpi ba nâra bri balma ba kat."
},
{
"chapter": 42,
"verse": 16,
"miskito": "Man nani wina kum was muihkam bri balaia, bara wala nani lika silak watla ra mai mangki mai swibia. Bara baku yawan kaikbia man nani sturi rait aisisma sapa. Aisisma na rait apia kaka, man nani lika biki kakaira nani. ¡King fero nina mâki swer taki mai wisna!"
},
{
"chapter": 42,
"verse": 17,
"miskito": "Bara Josep ai muihni nani ba, yu yumhpa silak ra mangkan."
},
{
"chapter": 42,
"verse": 18,
"miskito": "Sakuna yu yumhpa ba luan ningkara, Josep witin nani ra win: Yang lika Gâd ra sibrin lukisni. Bamna man nani naha dauks bara pâtkam nani ba ban swih tikan kabia, bara baku raya banhwi kama."
},
{
"chapter": 42,
"verse": 19,
"miskito": "Man nani ba rait upla kasakkira wapni aisisma kaka, muihkam kum silak watla ra swis; bara wala nani ba lika, tamya nani ra plun brih was, bara witin nani sin plun pibia."
},
{
"chapter": 42,
"verse": 20,
"miskito": "Bara baha ningkara man nani muihkam sirpi ba yang ra bri bal, bara baku yang nani kaikamna man nani sturi rait aisisma ba. Baha daukras sma kaka, man nani pruma. Bara baku daukaia witin nani âu win."
},
{
"chapter": 42,
"verse": 21,
"miskito": "Sakuna witin nani ai walka kira pana pana naku aisin: Yawan nani wan muihni mapara saura pali daukata, kan witin yawan ra ai pura suni makabi kan witin ra baku munbia apia, sakuna yawan lika witin ra umpira kaikras kan bara ai bîla sin briras kan. Yawan kaiki kan witin sari pali aihwa kan, sakuna baha mana sika naiwa naha sarka lâka tara yawan wan purara balan na."
},
{
"chapter": 42,
"verse": 22,
"miskito": "Bara Ruben pana witin nani ra win: Baha pat yang bui man nani ra mai wîri, tukta ra man nani baku munpara. Sakuna man nani bui yang bîli walras kapram, bamna nanara yawan lika witin ai tâlia mana aibapaia sa."
},
{
"chapter": 42,
"verse": 23,
"miskito": "Sakuna witin nani dîa aisi kan ba, Josep baha tânka sut wali kan, kan Josep bîla aisinka nani ba upla wala kum mita witin ra laki aisi kan bamna."
},
{
"chapter": 42,
"verse": 24,
"miskito": "Josep, witin nani tila wina tnaya ra tawi bara ini si kli tawi balan ai muihni nani ra. Bara baha nani ra sturi aisin, bara ai mawan nani kat, Simian ba alkan bara adar yaban priskaia."
},
{
"chapter": 42,
"verse": 25,
"miskito": "Bara baha ningkara ai uplika nani ra adar yaban, wala nani ba surunka nani ra plun auhbia bara plun mana aibapan lalahka ba sin, kumi bani surunka bilara kli mangkbia, bara yabal ra pi waia pata sin yabia. Witin nani ra daukaia win ba baku daukan."
},
{
"chapter": 42,
"verse": 26,
"miskito": "Bara Jekob muihnika nani ba, ai pata nani ba ai daiwra nani ra prahki bri, baha wina mahka taki wan."
},
{
"chapter": 42,
"verse": 27,
"miskito": "Yabal lilara tihmia yapaia pliska ba kat witin nani wan ba ra, witin nani wina kumi ai surunka ba lanhki saki kaikan, ai daiwra plun dakakaia dukiara; bara kaikan witin plun atkan lalahka ba surun bilara kan."
},
{
"chapter": 42,
"verse": 28,
"miskito": "Bara witin ai muihni nani ra win: Man nani kaiks, yang lalahki kli aikan."
},
{
"chapter": 42,
"verse": 29,
"miskito": "Witin nani Kenan ra wan ba ra, ai aisika Jekob ra ai dahra nani ba sut win witin nani ra dîa takan ba. Ba ningkara witin nani ra dîa makaban ba sin win:"
},
{
"chapter": 42,
"verse": 30,
"miskito": "Idsip tasbaya wihtka ba yang nani ra sturi karna pali aisin, witin sin aisin yang nani ba ai tasbaya tânka ba sâbi kaikaia wari, kiama nani baku."
},
{
"chapter": 42,
"verse": 31,
"miskito": "Sakuna yang nani witin ra wîri: ‘Baku apia sa, yang nani upla kasak, yang nani"
},
{
"chapter": 42,
"verse": 32,
"miskito": "Yang nani sin wîri muihki nani 12 brisna, aisa kumi luhpia nani sna, kumi baman lika yang nani wal apia sa, kuna muihki sirpi ba lika man wal Kenan ra takaskan wîri."
},
{
"chapter": 42,
"verse": 33,
"miskito": "Baha wîri ba ra, witin bui yang nani ra ai win: ‘Man nani ba rait aisisma kaka, naha daukma ba wina kaikamna: Man nani tilam wina muihkam kum nâra swis, bara wala nani plun brih wamtla ra wabia, tamya nani dakakaia."
},
{
"chapter": 42,
"verse": 34,
"miskito": "Sakuna man nani muihkam sirpi ba yang ra bri bal. Baku daukma bâra lika kaikamna man nani upla kasak sturi rait aisisma, kiama nani apia sma. Baku lika muihkam silak ra mangkri ba sin pri swimna, bara man nani sin naha kuntrika ra pri wapi tauki kama.’"
},
{
"chapter": 42,
"verse": 35,
"miskito": "Baha aisin ba ningkara, witin nani ai surunka ba lanhki plun nani ba yakabi sakan; ai aisika sin bâra bûi kaiki kan. Josep muihnika nani ba kaikan, kumi bani surunka bilara, plun atkan lalahka ba kwala ra wilki mangki swin kan. Baha lalahka ba kaikan ba ra, witin nani sut sirang iwan, ai aisika sin."
},
{
"chapter": 42,
"verse": 36,
"miskito": "Bara Jekob ai luhpia nani ra win: Man nani bui luhpi nani sut âpu dauki yang yakan ai swiaisma. Josep nâra yawan aikuki wan tilara âpu sa, Simian sin, ¿bara nanara luhpi Benjamín sin mihti dakbaia lukisma? ¡Bara wirhika kau tara ba yang purira piua bani kahbisma!"
},
{
"chapter": 42,
"verse": 37,
"miskito": "Bara Ruben ai aisika ra naku win: Aisa, Benjamín ba yang mihti ra swis, bara yang bui witin ba kli man ra bri balamna. Benjamín ba kli bri balras sna kaka, luhpi waitna wâl ba man ikaia sip sma."
},
{
"chapter": 42,
"verse": 38,
"miskito": "Sakuna Jekob witin nani ra win: Yang luhpi man nani wal wabia apia. Ai muihni Josep pat pruan, kau witin baman yang wal sa. Yabal ra diara saura kum witin ai mapara daukbia kaka, man nani ba pâtkira kama yang dama takri na, sari lâka tara bri ban pruamna ba ra."
},
{
"chapter": 43,
"verse": 1,
"miskito": "Plun tiwan tara ba kuntri aiska ra kau tara taki kan."
},
{
"chapter": 43,
"verse": 2,
"miskito": "Bara Idsip wina plun atki bri balan pata ba, Jekob ai luhpia nani aikuki sut pin. Bamna Jekob ai luhpia nani ra kli win: Man nani kli plun atkaia was bara plawar wiria atki bri bal yawan wan piaika."
},
{
"chapter": 43,
"verse": 3,
"miskito": "Bara Juda ai papika ra win: Aisiki, baha waitnika yang nani ra param pali ai win: ‘Man nani muihkam sirpi ba nâra bri balras kama kaka, man nani sin yang maiwanra balpara.’"
},
{
"chapter": 43,
"verse": 4,
"miskito": "Baku bamna, witin ba yang nani wal blîkma kaka lika, yang nani patam atkaia wamna;"
},
{
"chapter": 43,
"verse": 5,
"miskito": "sakuna man bui witin ba blikras sma kaka, yang nani sin wamna apia. Waitnika ba yang nani ra ai win: ‘Man nani muihkam sirpi ba nâra bri balras sma kaka, man nani sin yang maiwanra balpara.’"
},
{
"chapter": 43,
"verse": 6,
"miskito": "Bara Israel bila naku win: ¿Dîa kan man nani ban saura ai munisma? ¿Dîa muni man nani waitnika ba ra wiram muihkam wala brisma ba?"
},
{
"chapter": 43,
"verse": 7,
"miskito": "Witin nani pana witin ra win: Kan waitnika ba sika yang nani ra diara tânka ailal makabi wali kan, yang nani dukira, taiya nani dukiara sin. Witin naku yang nani ra makabi walan: ‘¿Man nani aisikam ba kau raya sa? ¿Man nani muihkam wala kau brisma ki?’ Bara yang nani sip kau diara wala lika wiras, tânka ba kat lika aisi banhwaia kapri. ¿Yang nani nahki daira walaia kapri witin naku wan wiaia kan ba: ‘Man nani muihkam sirpi ba yang ra bri bal nâra?’"
},
{
"chapter": 43,
"verse": 8,
"miskito": "Juda ai papika Israel ra win: Yawan raya kaia brin mai daukisa kaka, muihki sirpi ba yang nani wal blîks. Yang bui witin ba main kaiki kama. Bara yang nani mahka Idsip ra wamna. Baku lika man, yang nani bara wan luhpia nani sin prubia apia."
},
{
"chapter": 43,
"verse": 9,
"miskito": "Yang wîni tara na wal, muihki sirpi rayaka ba dukiara man ra pramis takisna. Witin ra dîa takbia kaka, baha mana ba man bui yang wina saki bris. Witin na kli naha kat bri sal maikras sna kaka, rayaki yua nani sut ra, man mamwanra yang pâtkira kamna."
},
{
"chapter": 43,
"verse": 10,
"miskito": "Yawan nâra ban wihka naha bîla kaikras kata kaka, pat aima wâl plun atki balan kaia kan."
},
{
"chapter": 43,
"verse": 11,
"miskito": "Bara ai aisika pana witin nani ra win: Natka wala ra diara daukaia yabalka wala âpu sa, bamna man nani naku dauks: man nani surunkam bilara, waitnika ba prisantka kum brih was. Wan kuntrika ra diara kau pain ba dukia nani ba wina bri si yas: wan taya ra aubaia batanka, nasma laya, isint kîa pain ba, sîka, amans mâ nani baku."
},
{
"chapter": 43,
"verse": 12,
"miskito": "Lalahka kli maikan ba bara nanara plun atkaisma lalahka ba sin brih was. Kli maikan balram lalahka ba, witin ai mihta kat mangks, ban kra mistik taki maikan kra."
},
{
"chapter": 43,
"verse": 13,
"miskito": "Bamna nanara man nani mahka bus, muihkam sin brih was bara waitnika ba ra kli was."
},
{
"chapter": 43,
"verse": 14,
"miskito": "Gâd karnika tara sut bri ba, baha waitnika kupia ra munbia man nani ra umpira mai kaikaia. Muihkam Simian silak wina saki maikbia, bara Benjamín sin pri swibia. Yang maipa ra, yang na luhpias baku ban naku takaia win sa kaka, luhpias yakan takaskamna si."
},
{
"chapter": 43,
"verse": 15,
"miskito": "Bara witin nani prisant sâtka nani brih waia ba brin, lalah kata ba sin brin, kli plun atkaia lalahka ba brin bara Benjamín sin. Bara witin nani mahka Idsip ra wan. Bara witin nani Josep mawanra dimi wan."
},
{
"chapter": 43,
"verse": 16,
"miskito": "Josep kaikan, Benjamín sin witin nani aikuki balan bara utla bîla lalka ra win:"
},
{
"chapter": 43,
"verse": 17,
"miskito": "Josep watla wihtka ba witin ra dîa daukaia win ba kat daukan. Witin mita tâ bri waitnika nani ba Josep watla ra brih wan."
},
{
"chapter": 43,
"verse": 18,
"miskito": "Sakuna waitna nani ba sibrin dauki kan, Josep watla ra brih auya kan bamna. Bara ai mânka ai tilara pana pana aisi kan: Naha na diara kum wan munaia kuninka daukisa. Bisi wan lalahka briras kli wankata ba lalahka tâwan, nâra wan brih aula. Nanara baha lalahka mana wan taya wina sakaisa wan daiwra nani aikuki, wark wan dingki alba baku wan bri kaisa."
},
{
"chapter": 43,
"verse": 19,
"miskito": "Bamna witin nani utla durka dimaia lama kat wan ba ra, utla bîla wihtka ba lamara wan, sturi aisaia,"
},
{
"chapter": 43,
"verse": 20,
"miskito": "bara witin nani bui witin ra win: Wihtki, man nu sma bisi yang nani plun atkaia dukiara nâra balri ba,"
},
{
"chapter": 43,
"verse": 21,
"miskito": "sakuna yabal ra tihmia yapaia pliska ba kat yang nani wari ba ra, surunki nani ba lanhki kaikri bara kumi bani surunka bilara, plun atkri lalahka ba bâra mangkan kan sakri. Lalahka ba, plun mana dîa kulkan ba praiska ba kat kan. Bara lalahka ba yang nani nâra kli bri balri sa man ra maikaia."
},
{
"chapter": 43,
"verse": 22,
"miskito": "Baha purkara yang nani kli plun atkaia lalahka sin bri balri sa. Sakuna bisi plun atkri lalahka kan ba, ya mita kli surunki ra mangkan uplika ba lika yang nani tânka briras sna."
},
{
"chapter": 43,
"verse": 23,
"miskito": "Bara utla wihtka ba pana witin nani ra win: Man nani kupiam alki bri bas, si bripara. Sip sa man nani Gâdkam, aisikam ba, witin bui man nani surunkam ra lalah ba kli mangkan kaia, plun mana aibapram lalahka ba. Baha aisin bara witin taki wan. Simian witin nani ra bri balan,"
},
{
"chapter": 43,
"verse": 24,
"miskito": "bara witin nani sut Josep watla bilara brih diman. Lî diaia yaban, mina nani sin sikban, ai daiwra nani ra sin plun dakakan."
},
{
"chapter": 43,
"verse": 25,
"miskito": "Bara Josep muihnika nani ba, prisant nani bri balan ba blaki ridi daukan, wan lal kat witin balbia ba ra yabaia, kan witin nani pat walan kata dinar pata tara ba witin aikuki iwi piaisa."
},
{
"chapter": 43,
"verse": 26,
"miskito": "Josep ai watla ra wih diman ba ra, witin nani ba witin ai mawanra bal ai lula kriki, ai lal tasba kat makupan, bara prisantka bri balan ba witin ra yaban."
},
{
"chapter": 43,
"verse": 27,
"miskito": "Bara Josep witin nani ra makabi walan: ¿Man nani yamni balram ki? Bara ai aisika dukiara sin makabi walan: ¿Aisikam yamni sa ki, witin pat almuk pali sa man nani ai wiram baku? ¿Witin kau raya sa ki?"
},
{
"chapter": 43,
"verse": 28,
"miskito": "Witin nani kli witin ra ai lal makupi kulkanka yabi bara win: Yang nani lika man albikam sna na, aisiki witin kau raya sa, ai wîna sin kau yamni sa."
},
{
"chapter": 43,
"verse": 29,
"miskito": "Josep ai nakra ai tnaya ra kaikan bara Benjamín kat kang kaiki, witin wal aisa kumi yapti kumi muihnika ba, bara win: ¿Naha namna man nani muihkam sirpika ba, witin dukiara man nani sturi nani aisi katma ba? Yang luhpi, Gâd yamni mai munbia. Witin baku aisin ba ra,"
},
{
"chapter": 43,
"verse": 30,
"miskito": "Josep witin kau sip ai kupia priski briras kan, alai inan daukan. Bamna plapi ai rumka ra wih diman, bara bahara ai durka praki ban ai bîla baikra saki inan."
},
{
"chapter": 43,
"verse": 31,
"miskito": "Witin wirâ ai kupia aimakan ba ra ai mawan sikbi bara kli bal takan. Bara ai"
},
{
"chapter": 43,
"verse": 32,
"miskito": "Witin nani tibil kum ra, Josep piaia pata baman kahban, bara muihnika nani piaia pata ba lika tibil wala ra kahban. Bara Idsip uplika nani Josep wal plun piaia paiwan ba pata sin, tibil wala ra kahban. Kan Idsip uplika nani lâka ra, lâ apia kan witin nani Hibru nani aikuki asla iwi plun piaia."
},
{
"chapter": 43,
"verse": 33,
"miskito": "Witin nani mahka plun piaia iwan ba ra, Josep mita ai muihni nani ra win, man nani lâ kat tibil ra iws, kau almukka ba tâura, bara baha wina ningka ba ai lamara bara baku kau ban sirpika ba kat iwbia. Josep baku lâ mangkan bara witin nani sirang iwi pana pana ai mawan ra tawi kaiki kan."
},
{
"chapter": 43,
"verse": 34,
"miskito": "Bara Josep witin ai tibilka ba wina witin nani ra plun yaban. Sakuna Benjamín ra kau plun ailal yaban, wala nani ra baku praiska yabras kan. Witin ai muihni nani aikuki plun pi bara diara di lilia pali takan."
},
{
"chapter": 44,
"verse": 1,
"miskito": "Plun ba sut pi luan ba ningkara, Josep ai watla pura wihtka ba ra win: Naha waitnika nani surunka ba, witin nani nahki brih waia sip ba praiska ba kat plun auhbi yas. Bara witin nani kumi bani plun atkan lalahka ba sin, kli surunka ra mangki swima."
},
{
"chapter": 44,
"verse": 2,
"miskito": "Bara yang kapki silbar ni daukan kapka ba, muihnika sirpi ba surunka ra mangks; bara plun atkan lalahka ba sin kli surunka ra mangki yas. Bara utla pura wihtka ba, Josep adarka dîa daukaia win ba kat daukan."
},
{
"chapter": 44,
"verse": 3,
"miskito": "Josep sin adar win, yu nan baiwbia ra, titan pali ba ra, ai muihni nani ba ai dukia nani, ai daiwra nani ba bri mahka impakbia."
},
{
"chapter": 44,
"verse": 4,
"miskito": "Witin nani tawan ba wina taki kau laihura pali waras kan ba ra, Josep ai watla pura wihtka ra win: Baha uplika nani ba ninara man nina bliki was. Bliki alkma ba ra witin nani ra naku wis: ‘¿Man nani dîa muni yamni mai munan ba mana saura ni aibapisma? ¿Silbar kapka ba man nani dîa muni implikram,"
},
{
"chapter": 44,
"verse": 5,
"miskito": "yang Dawanki bahara diara laiki di, baha wina smaya kaiki kan kapka ba? ¡Man"
},
{
"chapter": 44,
"verse": 6,
"miskito": "Josep watla pura kakaira ba uplika nani ba bliki alkan ba ra, Josep witin ra win bîla nani ba witin baha nani ra win."
},
{
"chapter": 44,
"verse": 7,
"miskito": "Josep muihnika nani ba pana witin ra win: ¿Dîa muni man baku natka ra yang nani ra aisisma? Yu kumi sin yang nani kau bahmuna dukia daukras."
},
{
"chapter": 44,
"verse": 8,
"miskito": "Yang nani plun atkri lalahka surunki bilara kan ba saki Kenan wina kli bri sal maikri kaka, ¿nahki yang nani dawankam silbarka, apia kaka gulka ba, watla bîla wina implikamna?"
},
{
"chapter": 44,
"verse": 9,
"miskito": "Mâsa, man ya pali surunka bîla wina baha kapka ba sakuma kaka, baha uplika lika pruaia kabia; bara yang nani sut sin man albikam takamna."
},
{
"chapter": 44,
"verse": 10,
"miskito": "Sakuna wihta tara ba pana witin nani ra win: Man nani dîa daukaia wiram ba kat daukan kabia; sakuna yang lika wisna, ya surunka bîla wina kâp ba sakuna ba, baha uplika baman yang albiki takbia; wala nani ba lika pri kama."
},
{
"chapter": 44,
"verse": 11,
"miskito": "Bara witin nani kumi bani, aihni pali ai surunka nani ba lanhki saki tasba ra swin; bara surunka nani ba lanhki sakan."
},
{
"chapter": 44,
"verse": 12,
"miskito": "Bara wihta ba surunka kumi bani ba bilara kâp ba plikan, muihnika almukka surunka ba wina, muihni sirpika surunka ba kat. Bara Benjamín surunka bilara kâp ba bâra kan sakan."
},
{
"chapter": 44,
"verse": 13,
"miskito": "Bara witin nani ai prâka kalkan, baha tânka marikan sari lâka tara. Baha ningkara witin nani sut kli ai dukia nani ba ai daiwra ra prahki, bara kli tawan ra tawi wan."
},
{
"chapter": 44,
"verse": 14,
"miskito": "Juda ai muihni nani aikuki, Josep watla ra kli wan. Witin kau ai watla ra bâra kan. Bara witin nani Josep mawanra tasba kat ai lal makupan,"
},
{
"chapter": 44,
"verse": 15,
"miskito": "witin nani ai lal makupi kan, bara Josep witin nani ra win: ¿Man nani baha dîa daukram? ¿Man nani damra walras sma, yang sât waitnika sna na, smaya kakaira kum sna ba?"
},
{
"chapter": 44,
"verse": 16,
"miskito": "Juda witin ra win: ¿Yang nani pana man ra dîa mai wimna ki? ¿Yang nani pâtkas na tânka ba nahki aisi param sakamna? Yang nani watawiki lâka ba Dawan kaikan. Bamna nanara yang nani sut man mihtam ra sna; albikam nani takri sa, ya man kapkam bri kan ba aikuki alba sna."
},
{
"chapter": 44,
"verse": 17,
"miskito": "Sakuna Josep kli win: Man nani aisisma ba baku lika apia sa. Sakuna ya kapki bri kan ba, baha uplika baman albiki takbia. Man nani wala nani sut lika pât luha banhwisma, bara sip sma kupiam kumi mahka aisikam ra waia. Upla kumi sin trabil mai munbia apia."
},
{
"chapter": 44,
"verse": 18,
"miskito": "Bamna Juda ba Josep lama pali ra wan bara win: Âu, yang bui man ra puri sunisni, dawanki, du pliskam, yang lika man wal baman wiria aisaia brin ai daukisa. Pliskam pali, yang ra lawpara, man na king fero wal baku tara sma, man wal aisisna ba king fero wal aisisna baku sa."
},
{
"chapter": 44,
"verse": 19,
"miskito": "Man sika yang nani ra makabi walram yang nani aisiki ba kau raya sa sapa bara muihki wala sin kau brisna sa sapa."
},
{
"chapter": 44,
"verse": 20,
"miskito": "Bara yang nani pana mai wîri, âu yang nani aisiki almuk kumi brisna bara muihki sirpi sin kum kau bâra sa, yang nani papiki almuk pali takan ra muihki lupia ba baikan. Yang nani sin mai wîri papiki ai plasni ba latwan pali sa, yapti"
},
{
"chapter": 44,
"verse": 21,
"miskito": "Bara man mita yang nani ra makabram muihki lupia ba kaikan mai daukisa bara bri balamna wiram."
},
{
"chapter": 44,
"verse": 22,
"miskito": "Bara yang nani mai wîri, papiki muihki ba sip swika balbia apia, ai luhpia ba yang nani bri balamna kaka aisiki ba prubia."
},
{
"chapter": 44,
"verse": 23,
"miskito": "Sakuna man pana wan wiram, muihki sirpi ba bri balras sna kaka, yang nani mamwanra ai kaikaia apia wiram."
},
{
"chapter": 44,
"verse": 24,
"miskito": "“Yang nani waitla ra kli tawi wari bara man dîa wan wiram ba, yang nani baha sut papiki ra wîri."
},
{
"chapter": 44,
"verse": 25,
"miskito": "Bara aisiki yang nani ra ai win: ‘Man nani kli plawar atkaia was’;"
},
{
"chapter": 44,
"verse": 26,
"miskito": "sakuna yang nani pana wîri: ‘Yang nani sip wamna apia, muihki sirpi ba sin yang nani aikuki blîkma kaka lika. Witin ba yang nani wal waras sa kaka, baha waitnika mawan ba yang nani sip kaikamna apia.’"
},
{
"chapter": 44,
"verse": 27,
"miskito": "Bara papiki yang nani ra naku ai win: ‘Man nani nu sma mayi yang ra luhpi"
},
{
"chapter": 44,
"verse": 28,
"miskito": "witin nani wina kumika ba, yang laima wina taki wan ba yua wina, witin ai mawan ba yang kli kaikras sni. Yang kasak daira walisna, daiwan wail kum mita witin ba alki kalki yuya sirpi ra dauki pin."
},
{
"chapter": 44,
"verse": 29,
"miskito": "Bara nanara man nani kli luhpi wala na sin yang laima wina saki brih wama, bara witin ra sin kli diara saura kum takbia kaka, naha dama na sari bri ban prubia; sakuna baha pâtka ba man nani pâtkira kama, yang dama takri na sari lâka tara bri ban pruamna sa kaka.’"
},
{
"chapter": 44,
"verse": 30,
"miskito": "“Papiki rayaka ba sika naha tukta waitna na. Bara yang nani kli tawi wamna ba ra, muihki na yang nani wal kli waras kabia kaka,"
},
{
"chapter": 44,
"verse": 31,
"miskito": "yang aisiki kaikbia tukta ba âpu kabia bara witin ba kat prubia. Bara aisiki almuk ba sari mita baku prubia ba ra, baha pâtka ba yang nani purira kulkan kabia."
},
{
"chapter": 44,
"verse": 32,
"miskito": "Baha mita tukta ba rayaka dukiara aisiki ra yang pramis takri ai rayaka ba main kaikaia. Yang sin wîri: ‘Muihki sirpi na kli bri sal maikras kamna kaka, yang lika man mamwanra pâtkira kamna rayaki yua nani sut ra.’"
},
{
"chapter": 44,
"verse": 33,
"miskito": "Baha ba mita yang bui man ra puri sunisni, pliskam pali, tukta ba watlika ra yang na man albikam takaisna. Bara witin ba swis muihki nani aikuki mahka wabia."
},
{
"chapter": 44,
"verse": 34,
"miskito": "Baha apia kaka, ¿yang nahki papiki mawanra wih buamna muihki ba yang wal waras kaka? Yang papiki sari wirha tara bribia ba yang kaikaia brin ai daukras."
},
{
"chapter": 45,
"verse": 1,
"miskito": "Josep ai muihni nani mawan ra kaiki kan ba ra, witin sip kau ai kupia alki takaski briras kan. Bara witin ai bîla baikra wini aisin ai albika nani ra: “¡Man nani sut latara taks!” Bara Josep ai muihni nani ra param takan bara ai albika nani kumi sin bâra âpu kan."
},
{
"chapter": 45,
"verse": 2,
"miskito": "Bara witin ai bîla tara karna inan. Latara Idsip uplika nani sut bâra kan ba walan witin inan ba. Bara baha sturka, king fero watla bîla kat sin walan."
},
{
"chapter": 45,
"verse": 3,
"miskito": "Josep ai muihni nani ra win: Yang sika Josep. ¿Yang aisiki ba kau raya sa ki? Witin nani sirang tara pali iwan ba mita pana sip diara aisaras kan."
},
{
"chapter": 45,
"verse": 4,
"miskito": "Sakuna Josep witin nani ra win: Man nani, pliskam pali, laimara bal. Ai muihni nani ba ai lamara balan, bara witin nani ra win: Yang sika Josep man nani muihkam, man nani mita Idsip uplika nani ra ai atkram ba."
},
{
"chapter": 45,
"verse": 5,
"miskito": "Sakun, pliskam pali, man nani sari takpara, kupiam sin baikpara, man nani mita ai atkram ba ra wisi. Gâd mita sika baku dauki, man nani kainamra ai blikan nâra balri, upla rayaka nani ailal ba swaki sakaia dukiara."
},
{
"chapter": 45,
"verse": 6,
"miskito": "Pat mani wâl plun tiwan piua ba baha kuntrika ra alkan sa. Sakuna kau mani matsip sa, baha piua nani ra plun mâ krikaia âpu kabia. Ban kra saumuk ba mangkbia sin, diara takbia apia."
},
{
"chapter": 45,
"verse": 7,
"miskito": "Gâd mita man nani kainamra nâra ai blikan balri, man nani kiamkam ba tasba ra ban bâra kaia dukiara. Dawan wark aihkakira nani daukisa, man nani rayakam ba swaki sakaia mata."
},
{
"chapter": 45,
"verse": 8,
"miskito": "Bamna Gâd mita sika naha tasbaya ra ai blikan, man nani lika diara daukras. Witin mita sika king fero watla ra ai bri balan, witin ra lâ smalkaia, watla dawanka sin aimakaia, bara Idsip tasbaya aiska wihtka sin ai mangkan."
},
{
"chapter": 45,
"verse": 9,
"miskito": "Bamna man nani nâra kau takaskpara, aihni pali mahka aisiki ra was, bara witin ra wis: ‘Man luhpiam Josep bila naku wisa: Gâd mita Idsip tasbaya aiska pura wihtka ai mangkan. Bamna man takaskpara, mahka pali bal ai kaiks."
},
{
"chapter": 45,
"verse": 10,
"miskito": "Gosen tasbaya ra, luhpiam, mulam daiwram nani, bara dukiam nani brisma ba sut aikuki yang laimara iwma. Bara baku man lika yang laimara kama."
},
{
"chapter": 45,
"verse": 11,
"miskito": "Bara bahara yang bui man tamya nani sut ra plun yabamna. Upla wala nani man wal takaski nani ba ra sin yabamna. Bara man nani sut diara bri kama, kau mani matsip ban plun tiwi kaia sa bamna.’"
},
{
"chapter": 45,
"verse": 12,
"miskito": "Muihki Benjamín bara man nani sin nâra witnis sma, yang Josep man nani ra aisisna ba."
},
{
"chapter": 45,
"verse": 13,
"miskito": "Idsip ra yang karnika tara brisna ba tânka sut papiki ra wis, man nani diara sut kaikram ba tânka ba sin. Man nani aihni was, bara aisiki ba pat pali bri bal."
},
{
"chapter": 45,
"verse": 14,
"miskito": "Bara Josep Benjamín ra kiaubi alki mahka inan. Bara Benjamín sin Josep ra alki inan."
},
{
"chapter": 45,
"verse": 15,
"miskito": "Bara ai muihni wala nani ba sut, kiaubi alki kiawali inan. Baha ningkara, ai muihni nani sut witin ra sturi aisaia buan."
},
{
"chapter": 45,
"verse": 16,
"miskito": "Josep muihnika nani balan ba, witin ai muihni nani ra param takan sturka ba sut, king watla kat upla sut walan. Bara king fero sin lilia pali takan, wihta tara wala nani ba sin sut."
},
{
"chapter": 45,
"verse": 17,
"miskito": "Bara king fero Josep ra win: Muihkam nani ra wis ai daiwra nani ba prahki bri mahka kli Kenan ra wabia."
},
{
"chapter": 45,
"verse": 18,
"miskito": "Bara ai aisika ai taya nani ba yang ra bri balbia. Idsip tasbaya wina diara kanra yamni ba yang bui witin nani ra yabamna; plun kau auhni naha tasbaya ra mangki saki ba wina, witin nani ai pata pibia."
},
{
"chapter": 45,
"verse": 19,
"miskito": "Bara muihkam nani ra sin wis, Idsip wina wagin nani blikaisna, mairin nani ba tuktan nani bara man nani aisikam ba sin suni bri balaia dukiara. Bamna wis witin nani balbia."
},
{
"chapter": 45,
"verse": 20,
"miskito": "Nanara witin nani ai dukia nani bri ba, swiaia dukiara sari bribia apia wis; kan"
},
{
"chapter": 45,
"verse": 21,
"miskito": "Bara king fero dîa aisin ba baku Israel luhpia nani ba daukan. Bara Josep sin king fero aisin ba baku, witin nani ra wagin nani yaban, yabal ra piaia pata sin plun yaban;"
},
{
"chapter": 45,
"verse": 22,
"miskito": "bara kwala raya sipan nani sin dimaia yaban. Benjamín ra lika silbar mâ 300"
},
{
"chapter": 45,
"verse": 23,
"miskito": "Ai aisika dukia sin blikan, biriku matawalsip ra prahkan, Idsip ra diara kanra yamni nani bâra bri kan ba dukia nani wal. Bara kli biriku matawalsip ba plun plawar prahkan, brit bara diara wala mahka piaia pata nani ba sin yaban, ai aisika yabal ra pi impakaia pata."
},
{
"chapter": 45,
"verse": 24,
"miskito": "Witin nani mahka impakan, bara Josep witin nani ra lakula dauki, win: Man nani yabal ra unsabi lika wapara. Bara witin nani impakan."
},
{
"chapter": 45,
"verse": 25,
"miskito": "Witin nani Idsip wina taki Kenan ra wan, ai aisika Jekob sika Kenan ra iwi kan."
},
{
"chapter": 45,
"verse": 26,
"miskito": "Bara witin nani Josep kau raya ba sturka, bara Josep sin Idsip tasbaya aiska purara wihta tara mangkan ba sturka sut ba ai aisika Jekob ra win. Bara aisika ba dîa daukaia nahki aisaia sapa sip ai dara walras kan. Baha nani aisin ba, witin sip kasak lukras kan."
},
{
"chapter": 45,
"verse": 27,
"miskito": "Sakuna witin nani kli witin ra win, Josep ai bîla blikan ba. Bara wagin nani blikan ba sin marikan, bara witin kaikan Josep witin ai mata wagin nani blikan ba; baha kat ai kupia aimakan."
},
{
"chapter": 45,
"verse": 28,
"miskito": "Bara witin naku aisin: “¡Baha wal nanara yang aitani lukisna, nanara daira"
},
{
"chapter": 46,
"verse": 1,
"miskito": "Israel ai dukia nani sut wahbi brih mahka yabal ra impakan. Witin Beerseba kat wan, bahara ai aisika Aisak Gâdka ra sakripais kum dauki yaban."
},
{
"chapter": 46,
"verse": 2,
"miskito": "Baha tihmika yaprisauhkan ra diara aihka kaikan, Gâd lika Israel wal aisin, nina mâki winan, Jekob. Witin pana win: Yang nâra sna."
},
{
"chapter": 46,
"verse": 3,
"miskito": "Bamna Gâd bila: Yang na Gâd, man aisikam Gâdka ba. Man Idsip ra waia si bripara, bahara man kiamkam ba nisan tara daukamni."
},
{
"chapter": 46,
"verse": 4,
"miskito": "Man wal Idsip ra wamni, bara yang mita kli man kiamkam ba, Idsip wina bri sal sakamna. Baha purkara man pruma ba ra, Josep man lamamra bâra kabia."
},
{
"chapter": 46,
"verse": 5,
"miskito": "Bara baha ningkara Israel, luhpia nani, ai aisika, tuktan nani ba, mairin nani sut ba wagin ra sunan king fero wina witin brih waia blikan ba waginka nani ra; bara Beerseba wina mahka taki wan."
},
{
"chapter": 46,
"verse": 6,
"miskito": "Jekob ai uplika nani sut aikuki buan, ai bîpka nani, ai sîpka bara ai dukia nani sut"
},
{
"chapter": 46,
"verse": 7,
"miskito": "Ai luhpia waitna, bara mairin nani ba sut, baku sin ai mula waitna nani, ai mula mairin nani sin sut, aikuki brih wan."
},
{
"chapter": 46,
"verse": 8,
"miskito": "Israel luhpia, Jekob kiamka nani Idsip ra aidrubi wan nani ba nina nani: Ruben, Jekob tawahkia ba."
},
{
"chapter": 46,
"verse": 9,
"miskito": "Ruben luhpia waitna nani ba: Hanoc, Falú, Hesrón bara Carmí."
},
{
"chapter": 46,
"verse": 10,
"miskito": "Simian luhpia waitna nani ba: Jemuel, Jamín, Óhad, Jaquín, Sóhar bara Saúl. Saúl yaptika ba Kenan wina."
},
{
"chapter": 46,
"verse": 11,
"miskito": "Libai luhpia waitna nani ba: Guersón, Quehat bara Merarí."
},
{
"chapter": 46,
"verse": 12,
"miskito": "Juda luhpia waitna nani ba: Er, Onán, Selá, Fares bara Zérah. (Er bara Onán lika"
},
{
"chapter": 46,
"verse": 13,
"miskito": "Isacar luhpia waitna nani ba: Tolá, Puvá, Job bara Simrón."
},
{
"chapter": 46,
"verse": 14,
"miskito": "Zabulón luhpia waitna nani ba: Séred, Elón bara Jahleel."
},
{
"chapter": 46,
"verse": 15,
"miskito": "Naha nani nina mâkan ba sika Jekob, Padán-aram ra iwi kan ba piua ra, ai maya Lea wal ai luhpia nani baikan ba, baha purkara ai luhpia mairin Dina sin. Bamna ai kiamka waitna nani bara mairin nani sut ba asla 33 kulkan sa."
},
{
"chapter": 46,
"verse": 16,
"miskito": "Gad luhpia waitna nani ba: Sefón, Haguí, Esbón, Suní, Erí, Arod bara Arelí."
},
{
"chapter": 46,
"verse": 17,
"miskito": "Aser luhpia waitna nani ba: Imná, Isvá, Isví, Beriá bara ai lakra ba sin nina"
},
{
"chapter": 46,
"verse": 18,
"miskito": "Naha nani sin Jekob luhpia waitna nani ai albika mairin Zilpá wal baikan ba. Labán wina sika, ai albika mairin Zilpá ba ai luhpia mairin Lea ra prisant yaban; bara witin wina sika, Jekob ai kiamka nani sut ba 16 sakan."
},
{
"chapter": 46,
"verse": 19,
"miskito": "Jekob maya mairin wala ba Raquel; luhpia waitna nani ba nina Josep bara"
},
{
"chapter": 46,
"verse": 20,
"miskito": "Josep luhpia waitna nani wâl, Asenat wal Idsip ra baikan nani ba nina: Manasés bara Efraín. Asenat ba, On Potifera prîska ba luhpia mairin."
},
{
"chapter": 46,
"verse": 21,
"miskito": "Benjamín luhpia waitna nani ba: Bela, Béquer, Asbel, Guerá, Naamán, Ehi, Ros, Mupim, Hupim bara Ard."
},
{
"chapter": 46,
"verse": 22,
"miskito": "Naha kat Raquel Jekob wal kiamka nani ba, 14 upla kulkan sa."
},
{
"chapter": 46,
"verse": 23,
"miskito": "Dan luhpia waitna ba: Husim."
},
{
"chapter": 46,
"verse": 24,
"miskito": "Neftalí luhpia waitna nani ba: Jahseel, Guní, Jezer bara Silem."
},
{
"chapter": 46,
"verse": 25,
"miskito": "Naha nani sin Jekob luhpia waitna nani Bilhá baikan ba. Bilhá ba sin Labán albika mairin kan, bara witin ai luhpia mairin Raquel ra prisant yaban, bara witin wina ai kiamka nani ba upla 7 sakan."
},
{
"chapter": 46,
"verse": 26,
"miskito": "Upla nani sut Jekob wal Idsip ra wan ba, witin ai tâlia wina ai kiamka nani sahwan kan ba baman 66. Ai luhpia waitna nani, maya nani ba lika naha nani tilara kulkras kan."
},
{
"chapter": 46,
"verse": 27,
"miskito": "Josep luhpia waitna nani ba wâl kan, baha nani Idsip ra kan ba piua ra baikan ba. Bamna baha nani sut ba ra lika 70 upla nani Jekob kiamka wina Idsip ra wan."
},
{
"chapter": 46,
"verse": 28,
"miskito": "Jekob bui Juda ai kanra Josep ra blikan maisa pakaia, witin Gosen ra wabia, bara Josep witin wal bahara prawaia."
},
{
"chapter": 46,
"verse": 29,
"miskito": "Bara Josep ai albika nani ra win, ai waginka ridi daukbia witin ai aisika aula ba wal prawaia waia ba ra. Witin wih ki ai papika wal prawan ba ra, kiaubi alki brin ai pahpaya ra bara alki aihwa inan."
},
{
"chapter": 46,
"verse": 30,
"miskito": "Baha ningkara Israel ai luhpia Josep ra win: Naiwa yang naikra ni mai kaikisna man kau raya sma ba, bamna nanara yang pruaia sip sna."
},
{
"chapter": 46,
"verse": 31,
"miskito": "Bamna Josep ai muihni nani ra bara ai papika taika nani sut ra sin win: Nanara yang lika king fero wal aisaia auna, naha sturka na wiaia. Yang bui witin ra wimna muihki nani, aisiki taika nani Kenan ra iwi kan ba, witin nani balan nahara yang wal takaskaia."
},
{
"chapter": 46,
"verse": 32,
"miskito": "Bara witin nani ai sîpka mairin, ai bîpka mairin nani sin sut bri balan, ai dukia wala nani sin. Witin nani ai warkka ba sika sîp bara bîp nani sahwaia ba."
},
{
"chapter": 46,
"verse": 33,
"miskito": "Bahamna king fero man nani mai paiwi bara dîa warkka daukisma tânka walbia kaka,"
},
{
"chapter": 46,
"verse": 34,
"miskito": "man nani bui witin ra wima, damikam nani ai warkka bri kan warkka ba ban daukisma: sîp nani main kaikisma. Baku wima ba ra man nani sip kama, Gosen tasbaya ra maikka iwaia. Idsip uplika nani sika, lâ brisa sepad nani aikuki asla iwaia ba saura kulkisa."
},
{
"chapter": 47,
"verse": 1,
"miskito": "Josep king fero ra wan bara naha sturka ba win. Yang aisiki, bara muihki nani sin, Kenan tasbaya wina pat balan. Witin nani pat Gosen ra bâra sa ai sîpka mairin, ai bîpka nani bara ai dukia wala nani sin sut bri balan."
},
{
"chapter": 47,
"verse": 2,
"miskito": "Bara witin ai muihni nani matsip ba brin ba ra, witin nani ba king fero mawanra bri si marikan witin aikuki kakaira takaia dukiara."
},
{
"chapter": 47,
"verse": 3,
"miskito": "Bara king fero witin nani ra makabi walan: ¿Man nani dîa warkka daukisma? Witin nani pana witin ra win: King man albikam nani, yang nani lika sîp mai kaiki sepad nani aimakisna, damiki nani warkka kan ba ban daukisna."
},
{
"chapter": 47,
"verse": 4,
"miskito": "Yang nani balri naha kuntrika ra takaskaia, kan Kenan ra plun tiwan tara bâra sa, twi sin âpu yang sîp nani pata. Pliskam pali, king, man âu wis bara yang nani Gosen tasbaya ra takaski iwamna."
},
{
"chapter": 47,
"verse": 5,
"miskito": "Bara king fero kli Josep ra win: Man aisikam bara muihkam nani man wal nâra iwaia aidrubi balan sa."
},
{
"chapter": 47,
"verse": 6,
"miskito": "Idsip tasbaya ra witin nani ai mihta ra sa. Gosen tasbaya ba witin nani ra yas, baha tasbaya ba kau pain sa Idsip tasbaya aiska ra. Witin nani bahara takaski iwbia. Bara witin nani ai tilara waitna nani diara daukaia sip nani ba bâra sa kaka, witin nani ba yang daiwri nani main kaikaia warkka ba daukaia yas."
},
{
"chapter": 47,
"verse": 7,
"miskito": "Josep ai aisika sin brih wan king fero ra marikaia. Jekob king fero ra kulkanka tara wal lakula daukan,"
},
{
"chapter": 47,
"verse": 8,
"miskito": "bara king fero witin ra makabi walan: ¿Man pat mani an brisma?"
},
{
"chapter": 47,
"verse": 9,
"miskito": "Jekob pana witin ra win: Nanara pat 130 mani brisna, bara tasba kumi wina ban tasba wala kat impaki watauki ban sna. Ban mani ailal pali lika briras sna,"
},
{
"chapter": 47,
"verse": 10,
"miskito": "Witin wal baku ai lakula daukan ba ningkara, Jekob witin ai lakula win bara mahka taki wan."
},
{
"chapter": 47,
"verse": 11,
"miskito": "Bara Josep Idsip tasbaya ra tasba kau pain ba witin nani ra yan. Witin nani bahara iwan, king fero adarka win ba kat. Bara baku Josep aisika, muihnika nani sin Ramsés tasba pain kum brin bâra iwaia."
},
{
"chapter": 47,
"verse": 12,
"miskito": "Baha purkara Josep ba, witin nani watla bîla kumi bani ra plun yabi kan, witin nani briaia kan ba praiska ba kat."
},
{
"chapter": 47,
"verse": 13,
"miskito": "Kuntri aiska ra tawan kumi bani ra, plawar âpu sut danh takan kan. Plun tiwan ba yu bani kau tara taki kan. Idsip baku Kenan ra sin sanglang ba mita upla sut swapni taki prui kan."
},
{
"chapter": 47,
"verse": 14,
"miskito": "Idsip bara Kenan uplika nani plun atki kan lalahka ba Josep atia brin, bara king watla ra bri si suni swin."
},
{
"chapter": 47,
"verse": 15,
"miskito": "Idsip bara Kenan uplika nani sut lalahka danh takan. Bara Idsip uplika nani, Josep ra wan baha tânka ba wiaia. Bara witin nani naku witin ra win: Nanara man wina yang nani ra plun piaia aik. ¿Aitani sa ki yang nani na ai swirka sanglang bla pruaia, yang nani lalah âpu sna ba tâwan?"
},
{
"chapter": 47,
"verse": 16,
"miskito": "Bara Josep pana witin nani ra win: Nanara man nani lalahkam danh kaka, daiwram nani ba plun mana bri bal bara plun maikamna."
},
{
"chapter": 47,
"verse": 17,
"miskito": "Bara Idsip uplika nani ba, ai araska nani, ai sîpka, ai bîpka mairin nani bara birikuka wainhka nani ba Josep ra bri si yaban. Bara baha daiwra nani ba mana, Josep witin nani ra mani aiska piaia pata plawar yaban."
},
{
"chapter": 47,
"verse": 18,
"miskito": "Sakuna mani kum alki luan ba ra, kli mani raya wala ra diman ba ra, upla nani ba kli bal Josep ra aisi, win: Pâtki wahwisna na, yang nani lika man wina sip yukukras param mai wiaia sna, yang nani lalah âpu; baha purkara, nanara yang nani daiwri nani ba sin man daiwram nani takan. Bara kau diara wala yang nani âpu sna man ra maikaia, kau yang nani wîni tara na bara tasbayi ba baman sa."
},
{
"chapter": 47,
"verse": 19,
"miskito": "Bamna plun mana tasbayi na bara yang nani wîni tara na sin atki bris. Bara yang nani king fero albika takamna bara tasbayi ra yang nani witin ai warkka dauki kamna. Sakuna baha sim saumuk ba man wina wankma kaka baha wal raya kamna, bara tasba ba sin bahki bîla baman bâra kabia apia. ¿Nahki muni man bui yang nani na ban ai swirka tasbayi aikuki prui tiwamna?"
},
{
"chapter": 47,
"verse": 20,
"miskito": "Bara Josep Idsip tasbaya aiska ba king fero tasbaya kaia atkan. Idsip uplika nani ai tasbaya nani ba atkan, plun tiwan pâtka tara kuntri bilara iwan bamna. Bara baku baha tasbaya ba purara, king fero ai karnika ba yaban alki brin."
},
{
"chapter": 47,
"verse": 21,
"miskito": "Baku sin Idsip uplika nani Idsip tasbaya aiska ra ba, witin ai albika nani takan."
},
{
"chapter": 47,
"verse": 22,
"miskito": "Prîs nani tasbaya baman lika Josep atkras ban swin kan, king fero wina witin nani ra ban plawar wiria yabi kan bamna. Baha mita witin nani ai tasbaya ba atkras kan, king fero yabi kan ba wina pi kan ba mita."
},
{
"chapter": 47,
"verse": 23,
"miskito": "Bara baha sut atkan ningkara Josep upla nani ra win: Nanara man nani wînam tara ba, tasbayam nani ba sin sut king fero dukia sa, kan yang bui man nani ba mai atkri king fero dukia kaia dukiara. Bamna nanara man nani plun saumukka nani ba nâra brisma, tasba ra baha mâ nani mangkaia."
},
{
"chapter": 47,
"verse": 24,
"miskito": "Plawar mâ dâkisma piua ra, mâ nani sut krikuma ba wina, mânka matsip ba king ra yabi kama. Bara baha wina kau tâka swin ba wina saumuk ba sâkma ba ra, man nani patam sin brima, bara tamya nani pata sin brima."
},
{
"chapter": 47,
"verse": 25,
"miskito": "Bara upla nani ba witin ra win: Man bui yang nani ra yamni pali ai munisma, rayaki nani swaki sakisma. ¡Bamna yang nani king fero albika takamna!"
},
{
"chapter": 47,
"verse": 26,
"miskito": "Baku Josep Idsip tasbaya aiska ra lâ mangkan, upla sut insla dâki ba wina baha mânka matsip ba king fero ra yabi kabia. Bara baha lâka ba naiwa kat ban kulkisa; sakuna prîs nani lika tasba lal mana aibapras, kan witin nani ai tasbaya ba lika king fero dukia apia sa bamna."
},
{
"chapter": 47,
"verse": 27,
"miskito": "Israel luhpia nani Idsip tasbaya ra takaski bâra iwan. Gosen tasbaya ba witin nani ai tasbaya brin, bara bahara sahwi upla ailal pali takan."
},
{
"chapter": 47,
"verse": 28,
"miskito": "Jekob 17 mani Idsip ra iwi kan, bara ai rayaka yua nani ba 147 mani alkan."
},
{
"chapter": 47,
"verse": 29,
"miskito": "Yu kumi Israel ai dara walan, witin ba pruaia pat baila sa. Bara ai luhpia Josep ba paiwan witin ra sturi wiaia: Man naku diara kum dauki aikaia brin mai daukisa kaka, nanara yang karniki ra alki tâi baiks. Bara yang dîa man ra makabamna ba daukaia swer taki aisas. ¡Pliskam pali, Idsip tasbaya ra lika ai bikpara!"
},
{
"chapter": 47,
"verse": 30,
"miskito": "Yang damiki nani aikuki mahka ris briaia wamna ba ra, Idsip wina ai sâks bara witin nani raitka ra bri si ai biks witin nani lamara. Josep witin ra win: Man ai wisma ba baku yang daukamna."
},
{
"chapter": 47,
"verse": 31,
"miskito": "¡Yang ra swer taks! ai aisika taibi aisin. Josep witin ra swer taki aisin, bara"
},
{
"chapter": 48,
"verse": 1,
"miskito": "Baha wina piua wiria luan ba ra upla nani Josep ra wan, bara win papikam ba siknis sa. Bara Josep buan ai aisika ba kaikaia waia, bamna ai luhpia nani Manasés bara Efraín wal sin aikuki brih wan."
},
{
"chapter": 48,
"verse": 2,
"miskito": "Witin nani Jekob ra win, ai luhpia Josep ba witin ra kaikaia balan. Witin baha walan ra ban ai tâ baiki, trai kaiki ai krikrika ra iwan."
},
{
"chapter": 48,
"verse": 3,
"miskito": "Bara witin Josep ra win: Gâd karnika sut bri ba, Luz tawanka tara Kenan tasbaya ra bahara yang ra latan takan bara ai yamnika aikan,"
},
{
"chapter": 48,
"verse": 4,
"miskito": "bara naha bîla nani aisin: ‘Wals, yang daukamna man luhpiam nani ailal pali briaia. Bara man kiamkam nani ba wina nisan sâtka nani bal takbia. Bara baha purkara, man kiamkam nani ra naha tasbaya na yabamna; tasbaya na piu sut witin nani ai dukia ban kabia.’"
},
{
"chapter": 48,
"verse": 5,
"miskito": "Baha ba aitani, nanara luhpiam nani Efraín bara Manasés ba, witin nani ba nâra Idsip tasbaya ra aisubi takan, yang naha kuntrika ra bal iwras kapri ba kainara. Bahamna witin nani ba sin yang luhpi nani pali sa, luhpi nani Ruben bara Simian luhpi aihwa ba baku."
},
{
"chapter": 48,
"verse": 6,
"miskito": "Witin nani ba ningkara, man luhpiam wala nani briram ba, baha nani ba lika man luhpiam nani kabia. Witin nani ba sin Efraín bara Manasés muihnika nani kulkan kabia. Ba mita ai prapatika nani briaia ba tilara, baha nani ba sin kulkan kabia."
},
{
"chapter": 48,
"verse": 7,
"miskito": "Yang Padán-aram wina tawi balri ba ra, yaptikam Raquel, Efrata ra dimaia lamara, Kenan kat pruan. Bara Efrata yabalka kat bikri, nanara baha pliska nina ba Betlehem mâkisa."
},
{
"chapter": 48,
"verse": 8,
"miskito": "Bara Israel bui Josep luhpia nani ai lamara kan ba kang kaikan, bara Josep ra makabi walan: ¿Bara naha uplika nani na ya nani sa?"
},
{
"chapter": 48,
"verse": 9,
"miskito": "Josep witin ra win: Yang luhpi waitna nani, naha Idsip tasbaya ra briri ba, Gâd wina aikan ba. Bara ai aisika pana witin ra win: Pliskam witin nani ba laimara bri bal, bara yamniki nani ba witin nani ra yabamna."
},
{
"chapter": 48,
"verse": 10,
"miskito": "Israel pat almuk pali kan bamna, nakra ba sut pukwan kan. Diara nani ba sip param pali kaikras kan, bara Josep mita tukta nani ba ai aisika lamara brih wan, bara witin nani ba kiaubi alki kiawalan."
},
{
"chapter": 48,
"verse": 11,
"miskito": "Baha ningkara witin kli Josep ra tawi aisin: Yang lika man ba kli mai kaikaia lika lukras kapri, ban sakuna, naiwa Gâd bui man luhpiam nani ba sin mairikisa."
},
{
"chapter": 48,
"verse": 12,
"miskito": "Josep tukta nani ba ai aisa plahpia wina sakan, bara ai aisika mawanra yaban tasba kat bawi ai lula krikan."
},
{
"chapter": 48,
"verse": 13,
"miskito": "Baha ningkara witin kli Efraín ai mihta aihkika ra alki bara Manasés sin ai mihta smihka ra alki bara ai aisa mawanra wih buan. Bara baku Efraín ba Israel smihka ra kan, bara Manasés ba ai aihkika tani ra kata."
},
{
"chapter": 48,
"verse": 14,
"miskito": "Bara Israel ai klahkla nani ba sakbi sakan ba ra, ai mihta aihkika ba ai smihka tani ra lakan, ai mihta smihka ba ai aihkika tani ra lakan, bara ai mihta aihkika ba"
},
{
"chapter": 48,
"verse": 15,
"miskito": "Bara witin naku aisi Josep ra ai yamnika yan: “Yang aisiki nani, Ebraham bara Aisak baha Gâdka ra bîla wali kan Gâdka ba, baha Gâdka yang aisubi takri yua ba wina naiwa kat main ai kaiki ai bri ba,"
},
{
"chapter": 48,
"verse": 16,
"miskito": "bara insalka diara saura nani sut yang ra aula ba wina swaki ai saki ba, witin nani ba mita naha tukta nani ra yamni munbia. Tukta nani na tâka mita yang nini ba upla sut kau ban luki kabia, yang aisiki nani Ebraham, Aisak nina ba sin, witin nani ai luhpia nani ailal bribia bara tasba ra daknika tara nani takbia.”"
},
{
"chapter": 48,
"verse": 17,
"miskito": "Sakuna Josep aitani lukras kan ai aisika ai mihta aihkika ba Efraín lal purara kahbi kan ba. Bamna witin ai aisa mihta ba alkan bara Efraín pura wina saki Manasés lal purara kahbia munan;"
},
{
"chapter": 48,
"verse": 18,
"miskito": "bara ai bîla ra sin naku aisi kan: ¡Apia, aisa, baku apia! Naha sika luhpi almukka ba. Mihtam aihkika ba witin ai lal purara kahs."
},
{
"chapter": 48,
"verse": 19,
"miskito": "Sakuna ai aisika ba baku daukaia brin daukras kan, bara pana witin ra win: Luhpi, yang pat kaikisni, almukka ba yang kaikisna. Manasés sin tara kulkan kabia bara nisan tara takbia. Ban sakuna, Efraín kau ai ningka ba kau tara pali kabia, witin ai kiamka ba wina nisan nani kau ailal takbia."
},
{
"chapter": 48,
"verse": 20,
"miskito": "Baha yua pali ba, Jekob witin nani kiamka nani bal takbia ba sut dukiara luki yamni munan naha bîla nani wal: Israel luhpia nani ba man nani ninam mâki ai luhpia nani ra yamni muni kabia. Witin nani naku wibia: ‘Gâd mita Efraín bara Manasés ra diara yamni daukan ba baku, man nani wal sin daukbia.’ Bara baku Israel mita Efraín ba Manasés tâura mangkan."
},
{
"chapter": 48,
"verse": 21,
"miskito": "Baha ningkara witin Josep ra tawi win: Nanara man kaikisma, yang pruaia pat baila sna; sakuna Dawan lika man nani wal ban kabia, tâm baikbia, damikam nani tasbaya ra kli mai bri wabia."
},
{
"chapter": 48,
"verse": 22,
"miskito": "Muihkam nani sut wal, man ra kau diara tara maikri, Siquem ba man ra maikisna, baha amorreo nani wal aiklabi mihta dakbi briri ba."
},
{
"chapter": 49,
"verse": 1,
"miskito": "Witin ai luhpia waitna nani ba sut paiwan bara witin nani ra win: “Man nani kau"
},
{
"chapter": 49,
"verse": 2,
"miskito": "“Jekob luhpia waitna nani, man nani kau laimara bal dîa aisisna ba walaia, aisikam Israel aisi ba, man nani wals."
},
{
"chapter": 49,
"verse": 3,
"miskito": "“Ruben, man, luhpi nani sut almukka, yang karniki wina man pas bal takram. Pain kulkan lâka ba, karna kaia lâka ba sin man pas briram."
},
{
"chapter": 49,
"verse": 4,
"miskito": "Sakuna man baman tâura ban kama apia, man ba tingni kum lî aibanhwi takaskras ba baku sma. Yapaiki ba man mita swira daukram, yang mayi wala ba wal yapram ba ra."
},
{
"chapter": 49,
"verse": 5,
"miskito": "“Simian, Libai, man nani wal muihkam; aiklabaia dukia nani brisma ba lika, saura munaia lâka nani baman sa."
},
{
"chapter": 49,
"verse": 6,
"miskito": "Man nani asla aidrubi iwi lâ aisisma ba iwaikam ra, yu kumi sin iwaia brin ai daukras. Kupiam baiwi kan, bara man nani upla ikram, bara kupiam baiki bîp wainhka nani mina nani ba sin krikram."
},
{
"chapter": 49,
"verse": 7,
"miskito": "¡Saura pali, âu, saura pali kama, man nani kupiam baiwanka saura daiwan baku ba! ¡Man nani damhra ba sut pali, yang bui Israel tasbaya aiska ra yakabamna!"
},
{
"chapter": 49,
"verse": 8,
"miskito": "“Juda, muihkam nani man ra mamyunbia, waihlam nani ba man mita nana kat alkma. Muihkam pali nani ba, man mamwanra bal man ra bawbia."
},
{
"chapter": 49,
"verse": 9,
"miskito": "Juda, man, yang luhpi. Man ba layan luhpia kum ai daiwra ikan ba pi si, ai lal makupi bara bawi ba baku sma, layan tara bawi ba baku. ¿Bara ya sin witin ra munka mahka bubia?"
},
{
"chapter": 49,
"verse": 10,
"miskito": "Juda karnika bri ba, upla kumi sin baha karnika ba witin wina dakbia apia. Baha karnika dusa ai mihta ra ba sin, upla wala witin wina dakbia apia. Baha karnika dusa dawanka ba balbia kat, bara upla sut ba witin ai bîla wali daukbia."
},
{
"chapter": 49,
"verse": 11,
"miskito": "Witin ulaia daiwra lupia ba wain kiwka nani ra wilki swisa, witin ai prâka nani ba sin, wain laya ra tuskisa, wain laya pali ba ni."
},
{
"chapter": 49,
"verse": 12,
"miskito": "Ai nakra nani ba wain laya mapla baku sa, ai napa nani ba sin tialka laya ba wal sin, kau pihni pali sa."
},
{
"chapter": 49,
"verse": 13,
"miskito": "“Zabulón lika kabu un tasbaya nani ra iwbia, kabu dwarka tara nani un ra praki wilkaika nani ra. Sidón tasbaya piarkika ba kat witin ai tasbaya piarkika bri kabia."
},
{
"chapter": 49,
"verse": 14,
"miskito": "“Isacar ba wark daiwra diara prahkaika kum sa ai watla nani ra ris bri ba."
},
{
"chapter": 49,
"verse": 15,
"miskito": "Witin kaikan kuntrika ba kuntri pain kan; bahara iwi, wan âuyapah ris bri kaia. Bara witin ai wirhika ba kau ban twilki kaia apia lukan bamna, baha kat mahka tasba ra iwan, bara ai kupia lâka kat alba takan."
},
{
"chapter": 49,
"verse": 16,
"miskito": "“Dan, ai uplika nani ba pura wihtka aimaki kabia, Israel kiamka ba wina witin nani ba kiamka wala kum baku takbia."
},
{
"chapter": 49,
"verse": 17,
"miskito": "Dan ba piuta kum baku yabal un kat iwi kabia, aras nani bal lui ba mina plakura ra sami, bara aras âiulra nani ba bataki kabia."
},
{
"chapter": 49,
"verse": 18,
"miskito": "“¡Dawanki, bîlam kaikisni, swaki ai sâks!"
},
{
"chapter": 49,
"verse": 19,
"miskito": "“War aiklaklabra daknika kum bal aiklabi Gad pura lubia, sakuna witin pana aiklabi kli pura lui nina bliki wabia."
},
{
"chapter": 49,
"verse": 20,
"miskito": "“Aser lika, plun ailal pali saki kabia. King nani ra, king pata pali ba yabi kabia."
},
{
"chapter": 49,
"verse": 21,
"miskito": "“Neftalí ba, snapuka mairin baku ban ani anira wapi wataukisa, luhpa painkira nani sin baiki brisa."
},
{
"chapter": 49,
"verse": 22,
"miskito": "“Josep lika, dus kum lî tingni lamara mangkan pâwi ba baku sa. Ai mâ nani sin ailal pali sakisa, ai tnawa nani ba sin giadin pura bâk baila wala ra luisa."
},
{
"chapter": 49,
"verse": 23,
"miskito": "Pantamangka lalulkra nani ba witin ra misbara kaikisa, trisbaya nani lulkisa bara piu bani ai kupia turbisa."
},
{
"chapter": 49,
"verse": 24,
"miskito": "Sakuna Josep ai klahkla nani karna bri bamna, ai trisbaika nani ba karna alki brisa; tingki Jekob Gâdka karnakira ba ra; tingki baha Sepadka nina ra, Israel kan kahbi ba."
},
{
"chapter": 49,
"verse": 25,
"miskito": "¡Tingki man aisikam Gâdka ra, witin bui man ra hilp mai munbia bamna!"
},
{
"chapter": 49,
"verse": 26,
"miskito": "Aisikam man ra kau ai yamnika maikan yang aisiki nani yang ra yamni ai munan ba wal. Ban kaia ra ilka nani bâra ba yamnika nani ba, Josep lal purara ban bâra kabia. Baha yamnika nani ba briaia ba mata ai muihni nani tila wina bâk sakan bamna."
},
{
"chapter": 49,
"verse": 27,
"miskito": "“Benjamín lika, yul wail prautkira baku sa; titan ra ai daiwra ba alki pîsa, tutni"
},
{
"chapter": 49,
"verse": 28,
"miskito": "Naha waitnika nani na sika Israel luhpia, kiamka 12 nani ba. Bara witin nani kumi bani ba, dîa ai yamnika ai aisika wina briaia kan ba, baha bîla nani aisin ba tânka ba kat kumi bani ra yamnika ba yaban."
},
{
"chapter": 49,
"verse": 29,
"miskito": "Baha wina yu kum Jekob ai luhpia nani ra kli naku win: “Yang pat pruaia baila pali sna. Bamna pruamna ba ra aisiki nani raitka ra walpa untika ra, Efrón hitita ba tasbaya ai brih was,"
},
{
"chapter": 49,
"verse": 30,
"miskito": "bahara Kenan tasbaya ra; wibia kaka Macpelá walpaya untika ba ra, Mamré lalma tani ra bâra ba. Baha tasbaya aiska ba sika Ebraham, Efrón wina atki brin ba, raiti tasbaya, bahara wan taya nani bikaia."
},
{
"chapter": 49,
"verse": 31,
"miskito": "Bahara Ebraham bikan, ai maya Sara sin, Aisak bara ai maya Rebeca sin. Yang sin bahara Lea bikri."
},
{
"chapter": 49,
"verse": 32,
"miskito": "Baha tasbaya bara walpaya untika ba, Ebraham bui hitita nani wina atki brin.”"
},
{
"chapter": 49,
"verse": 33,
"miskito": "Bara Jekob naha lâka nani ba sut ai luhpia nani ra aisi yaban ba ningkara, witin kli aitnikan bara pruan."
},
{
"chapter": 50,
"verse": 1,
"miskito": "Bara Jekob ai aisa wîna tara ba, kiaubi alki brih ini kiawalan."
},
{
"chapter": 50,
"verse": 2,
"miskito": "Baha ningkara, upla pruan wîna nani sîka dadaukra uplika nani ra witin win, ai aisika Israel wîna tara ba sîka daukaia. Bara Josep witin nani ra win ba baku daukan."
},
{
"chapter": 50,
"verse": 3,
"miskito": "Yu 40 wîna tara ba sîka daukan, piua wihka briaia pitka. Bara Idsip uplika nani, Israel dukiara yu nani 70 sari kwala siksa diman,"
},
{
"chapter": 50,
"verse": 4,
"miskito": "sari bri inaia yua nani ba luan ba ra, Josep wan, king watla wihtka tara nani ba aikuki aisin, bara witin nani ra win: Man nani bui yang ra yamni lukisma kaka, pliskam pali, yang mai wimna na king ra wih wis."
},
{
"chapter": 50,
"verse": 5,
"miskito": "Aisiki pat pruaia lamara kan ba ra, witin bui yang ra ai win, witin ra swer taki aisamna, ani yua witin prubia ba ra, Kenan tasbaya ra witin mita ai raitika pat atki swin yaba, bahara bri si bikamna. Bamna nanara, yang bui man ra mamkabisni aik aisiki bri si bikaia wamna. Witin ba bikamna ba ningkara yang kli tawi balamna."
},
{
"chapter": 50,
"verse": 6,
"miskito": "Bamna king fero pana naku witin ra win: Aisikam bikaia was, witin dîa man ra makaban ba baku dauks."
},
{
"chapter": 50,
"verse": 7,
"miskito": "Josep ai aisika bikaia wan, bara king fero watla ra, Idsip tawanka ra sin wihta nani kan ba sut witin aikuki aidrubi wan."
},
{
"chapter": 50,
"verse": 8,
"miskito": "Jekob taika nani, Josep taika nani bara muihnika nani sin sut witin aikuki wan. Gosen tasbaya ra tuktan bara daiwan nani baman takaskan."
},
{
"chapter": 50,
"verse": 9,
"miskito": "Upla wala nani sin, wagin bara aras nani ra uli, Josep nina blikan. Bamna upla daknika tara pali witin wal Kenan ra wan."
},
{
"chapter": 50,
"verse": 10,
"miskito": "Witin nani Jordan awala lalma tani ra Goren-ha-atad kat wan bara bahara witin nani wik kum takaskan, pruan ba priaska tara kum dauki, ai aisa pruan ba sarka kasak inan."
},
{
"chapter": 50,
"verse": 11,
"miskito": "Kenan uplika nani baha tasbaya ra iwi kan ba, baha sari priaska dauki kan ba kaikan, bara witin nani naku win: “Idsip uplika nani upla kum pruan ba bikaia priaska sarikira pali daukisa.” Bamna baha tânka ra luki Jordan awala lalma tani tasbaya nina ba Abel-misraim mâkan."
},
{
"chapter": 50,
"verse": 12,
"miskito": "Jekob ai luhpia nani ra witin ai dukiara dîa daukaia win yaba kat, luhpia nani sin ai aisa dukiara daukan."
},
{
"chapter": 50,
"verse": 13,
"miskito": "Bara witin nani bui witin ba Kenan ra brih wan, Macpelá tasbaya walpaya untika ra bikan. Baha tasbaya ba hitita Efrón ba witin tasbaya kan, Ebraham"
},
{
"chapter": 50,
"verse": 14,
"miskito": "Josep ai aisika bikan ba ningkara, ai muihni nani upla wala nani ba sin sut witin wal kli Idsip ra tawi wan."
},
{
"chapter": 50,
"verse": 15,
"miskito": "Jekob pruan bamna, Jekob muihnika nani lukan: “Ban kra nanara Josep witin nani ra misbara kaikbia, witin nani mita witin ra saura munan ba mana, pana witin nani ra kli saura munbia.”"
},
{
"chapter": 50,
"verse": 16,
"miskito": "Bara witin nani lika upla wal ai bîla Josep ra win: “Aisikam kau raya kan ba ra"
},
{
"chapter": 50,
"verse": 17,
"miskito": "Yang nani bui man ra mai wimna: ‘Yang mamkabisni, pliskam, man muihkam nani man ra saura pali mai munan saurka ba ban kulkpara, pâtka ban swih tiks’, kan yang nani na man aisikam Gâdka albika nani sna bamna.” Blikan uplika nani ba witin nani bîla ba kau aisi kan ba ra, Josep lika ini kan."
},
{
"chapter": 50,
"verse": 18,
"miskito": "Bara muihnika nani ba sut witin ai mawanra dimi wan, bara ai mawan kat ai lula kriki ai lal tasba kat kangban, bara witin ra win: Man albikam nani nâra mamwanra brisma."
},
{
"chapter": 50,
"verse": 19,
"miskito": "Sakuna Josep pana witin nani ra win: Si bripara. Yang lika Gâd watlika ra sip aimakamna apia."
},
{
"chapter": 50,
"verse": 20,
"miskito": "Man nani bui yang ra saura ai munaia luki daukram, sakuna Gâd lika man nani lukankam saura ba wina diara yamni ra lakan ba naiwa man nani kaikisma. Yang na upla ailal rayaka ba swaki sakaia ai mangkan."
},
{
"chapter": 50,
"verse": 21,
"miskito": "Bamna nanara man nani si bripara, man nani sut, luhpiam nani sut sin ban plun maiki kamna. Baku Josep latwan lâka ni ai muihni nani maisa nihki kupia lilia daukan."
},
{
"chapter": 50,
"verse": 22,
"miskito": "Josep bara ai aisika taika nani sut aikuki ban Idsip ra iwi kan, witin 110 mani alkan ba kat."
},
{
"chapter": 50,
"verse": 23,
"miskito": "Ai luhpia Efraín mulika luhpia nani sin kaikan. Manasés Josep luhpia ba, Maquir, Manasés luhpia almukka ba, baha luhpia mulika, taika nani sin kaikan. Ai taya nani tilara baha nani sin kulkan."
},
{
"chapter": 50,
"verse": 24,
"miskito": "Yu kumi Josep ai muihni nani ra win: “Yang pruaia piui pat baila sa, sakuna Dawan bal man nani ra tâm baikbia, naha kuntrika wina mai saki, Ebraham, Aisak, Jekob tasba yabaia win ba, baha tasbaya ra mai brih wabia.”"
},
{
"chapter": 50,
"verse": 25,
"miskito": "Bara witin bui Israel luhpia nani ra win: “Man nani nanara yang ra swer taki aisas.” Bara witin nani ba witin ra swer taki aisin, bara witin bui witin nani ra win: “Kasak pali Gâd balbia, man nani ba sin saki mai brih wabia.”"
},
{
"chapter": 50,
"verse": 26,
"miskito": "Bara baha kat Josep ai manka Idsip ra 110 mani alkan bara pruan. Bara witin nani ai wîna tara ba sîka dauki kapin kum ra mangki brin."
}
]
[
{
"chapter": 1,
"verse": 1,
"miskito": "Kau diara wala nani sut paskras kan ba tâura, Gâd bui kasbrika pura ba bara tasba ba wal pas paskan."
},
{
"chapter": 1,
"verse": 2,
"miskito": "Tasba ra diara nani ba ai watlika kat apia, bîla baman kan; kabu tihuka tara ra tihmia tara nani baman baha purara kan, bara Gâd spiritka ba lî nani purara tauki kan."
},
{
"chapter": 1,
"verse": 3,
"miskito": "Bamna Gâd bila: “¡Ingni ba takbia!”, Bara ingni ba takan."
},
{
"chapter": 1,
"verse": 4,
"miskito": "Bara Gâd kaikan ingni ba yamni kan, bamna witin ingni ba tihmia tara ba wina dakbi sakan,"
},
{
"chapter": 1,
"verse": 5,
"miskito": "bara witin mita ingni ba “kakna” mâkan, bara tihmu tara ba “tihmia” mâkan."
},
{
"chapter": 1,
"verse": 6,
"miskito": "Baha ningkara Gâd bila win: “Lî nani ba lilara aihka dakbi sakanka bâra kabia, bara lî nani mâyara ba bara purara ba wal aihka dakbi sâkbia.” Bara baku takan."
},
{
"chapter": 1,
"verse": 7,
"miskito": "Aihka dakbi sakaia ba Gâd daukan: lî nani lilapas ra bîla kwawanka takan kan, bara lî nani purara ba mâyara ba wina baiki sakan."
},
{
"chapter": 1,
"verse": 8,
"miskito": "Bara Gâd bui pura ba nina “kasbrika pura” mâkan. Bara naku natka ra yu wâlka"
},
{
"chapter": 1,
"verse": 9,
"miskito": "Bamna Gâd bila: “Kasbrika purara ba munhtara lî nani bâra ba, watla kumi ra"
},
{
"chapter": 1,
"verse": 10,
"miskito": "Ningkara tasba lâwan ba nina “tasba” mâkan, bara lî nani asla takan ba nina"
},
{
"chapter": 1,
"verse": 11,
"miskito": "naku win: “Tasba ba yaka inta wahia sangni nani sâtka sut sâkbia: inma bani ai saumukka sâtka nani sâkbia ba bara dus nani sin ai mâ bri kabia ba.” Bara baku takan."
},
{
"chapter": 1,
"verse": 12,
"miskito": "Tasba ba inta wahia sangni nani sâtka bani ba sakan: inma bani ai saumukka sâtka saki ba bara dus nani ai mâ bri ba sin. Bara Gâd kaikan baha sut ba yamni kan."
},
{
"chapter": 1,
"verse": 13,
"miskito": "Bara naku natka ra yu yumhpika ba tnata alkan."
},
{
"chapter": 1,
"verse": 14,15,
"miskito": "Bamna Gâd bila: “Ingni nani bâra kabia kasbrika pura sangnika tara ba ra, bara tasba ra ingni yabia bara kakna ba tihmia wina aihka lakbia, bara sain nani baku kabia yu nani ba kulkaia dukiara, mani nani bara yua tara nani ba sin.” Bara baku takan."
},
{
"chapter": 1,
"verse": 16,
"miskito": "Ingni tara nani wâl ba Gâd paskan: yahpa ba kakna ra ingni daukaia, bara sirpi ba lika tihmia ra ingni yabaia dukiara. Slilma nani sin paskan."
},
{
"chapter": 1,
"verse": 17,
"miskito": "Bara baha ingnika nani ba Gâd bui kasbrika purara sangnika tara ba ra mangkan, tasba purara ingni yabaia dukiara,"
},
{
"chapter": 1,
"verse": 18,
"miskito": "kakna an tihmia, bara baku ingni ba tihmia tara ba wina aihka sakaia dukiara sin. Bara Gâd kaikan baha sut ba yamni kan."
},
{
"chapter": 1,
"verse": 19,
"miskito": "Bara naku natka ra yu walhwalka ba tnata alkan."
},
{
"chapter": 1,
"verse": 20,
"miskito": "Bara Gâd bila win: “Lî nani ba mita yarka daiwan sâtka bani ba sâkbia, bara tnawira nani sin tasba purara pâsa ra pâli tauki kabia.” Bara baku takan."
},
{
"chapter": 1,
"verse": 21,
"miskito": "Bara Gâd bui kabu daiwra tarka tara nani ba paskan, bara lî wina taki daiwra nani bara liura ai rayaka bri nani ba sut, bara tnawira nani sut ba sin. Bara Gâd kaikan baha lika baku yamni kan,"